Transport Ge Bodu Corruption Eh: Mingandah Nufethey Vehicle Eh Registry Kohdheefi - Vaguthu\nޓްރާންސްޕޯޓްގެ ބޮޑު ކޮރަޕްޝަނެއް: މިންގަނޑަށް ނުފެތޭ ވެހިކަލެއް ރަޖިސްޓަރ ކޮށްދީފި!\nމިނިސްޓްރީ އޮފް ޓްރާންސްޕޯޓުގެ ދަށުން ހިންގަމުން ގެންދާ ޓްރާންސްޕޯޓް އޮތޯރިޓީން ބަލާ މިންގަނޑަށް ނުފެތޭ ހަތަރު ފުރޮޅުލީ އުޅަނދެއް، މަޤާމޫގެ ނުފޫޒު ބޭނުންކޮށްގެން ރަޖިސްޓަރ ކޮށްދިން މައްސަލައެއް ފެންމަތިވެއްޖެވެ. "ވަގުތު" އަށް ވަނީ މިކަމާއި ގުޅުންހުރި ލިޔެކިޔުންތައް ލިބިފައެވެ.\nއެނގިފައިވާ ގޮތުގައި، ޓްރާންސްޕޯޓް އޮތޯރިޓީން ބަލާ މިންގަނޑަށް ނުފެތޭ ވެހިކަލެއް ރަޖިސްޓަރ ކޮށްދީފައިވަނީ، ޓްރާންސްޕޯޓް އޮތޯރިޓީގެ އެގްޒެކްޓިވް ޑައިރެކްޓަރ މުހައްމަދު ހައިޝަމް ލަތީފު މަޤާމުގެ ނުފޫޒު ބޭނުން ކުރައްވައިގެންނެވެ.\nމިކަމާއި ގުޅިގެން "ވަގުތު" އަށް ލިބިފައިވާ ލިޔެކިޔުންތަކުން އެނގޭ ގޮތުގައި، 2016 ވަނަ އަހަރު އުފައްދާފައިވާ ކަމަށް ބުނެ އޮޅުވާލައިގެން ރާއްޖެއަށް އެތެރެކުރި ޓޮޔޯޓާ ވިޓްޒް ބްރޭންޑުގެ ކާރު، ޓްރާންސްޕޯޓު އޮތޯރިޓީން ރަޖިސްޓަރ ނުކޮށްދޭން ނިންމާފައިވަނީ، އެއީ 2012 ވަނަ އަހަރުގެ މޮޑެލެއްކަން، އެ އޮތޯރިޓީން ބެލި ބެލުމުން ފާހަގަވުމުންނެވެ.\nއެހެންނަމަވެސް، އެ އުޅަނދަށް ހުއްދަ ދޭން ނިންމާފައިވަނި "ހައިޝަމް ވިދާޅުވެގެން" ކަމަށް އެ ލިޔުންތަކުގައި ވެއެވެ. އަދި އެ އުޅަނދަކީ "މިތަނުން ބަލާ މިންގަނޑަށް ނުފެތޭ އުޅަނދެއް ނަމަވެސް ހައިޝަމް ވިދާޅުވެގެން ނިންމާފައި" ކަމަށް ބަޔާންކޮށްފައި ވެއެވެ.\nމި މައްސަލައިގައި "ވަގުތު" އަށް ލިބިފައިވާ އިތުރު ލިޔެކިޔުންތަކުން އެނގޭ ގޮތުގައި، އދ.އޮމަދޫ ޖަނަވަރީގޭ އިބްރާހީމް ޝަހުދުގެ ނަމުގައި އެތެރެކުރި މި ކާރުގެ ހުއްދައާއި ހަވާލުވެފައި ވަނީވެސް ހައިޝަމްއެވެ. މިގޮތުން، ހައިޝަމް އެ ހުއްދައާއި ހަވާލުވުމަށްފަހު ހަވާލުވިކަމަށް ސޮއިކޮށްފައިވާއިރު، އެ ލިޔުމުގައި ބޭނުންކޮށްފައިވަނީވެސް ހައިޝަމް އާންމުކޮށް ސޮއިކުރާއިރު ބޭނުންކުރާ ސޮއެއް ނޫނެވެ. "މި ހުއްދައާއި ހަވާލުވެ ސޮއި ކުރީ އަޅުގަނޑުމެންގެ ޙާޟިރުގައި ހައިޝަމް. އަދި މީގަ ހައިޝަމް ކޮށްފައިވާ ސޮޔަކީ އާންމުކޮށް ހައިޝަމް ކުރައްވާ ސޮޔާއި ތަފާތު ސޮޔެއް" 22 ޖުލައި 2019 ވަނަ ދުވަހު އެ ވެހިކަލް އެތެރެކުރަން ހުއްދަދިން ލިޔުމުގައި ވެއެވެ.\nޓްރާންސްޕޯޓު މިނިސްޓްރީން ވަގުތަށް މައުލޫމާތު ދެއްވި ނަން ހާމަކުރަން ބޭނުންނުވާ އޮފިޝަލަކު ވިދާޅުވީ، އެ ލިޔުންތަކުގައި އެވާ ނޯޓު ތަކަކީ މި މައްސަލައިގައި ހައިޝަމްއަށް ޚިދުމަތް ދިން މުވައްޒަފުން ބިރުން ލިޔެ ސޮއިކޮށްފައިވާ ނޯޓު ތަކެއް ކަމަށާއި، އެކަން ހިނގާފައި ވަނީ މުވައްޒަފުންނަށް މަޖުބޫރު ކޮށްގެން ކަމަށެވެ.\nއަދި މި މައްސަލަ މިނިސްޓަރ އާއިޝަތު ނަހުލާއާއި ހަމައަށް ގެންދިއުމުން މައްސަލަ ނުބަލާ "ހިންދާލާފައި" ވާކަމަށްވެސް އޭނާ ވިދާޅުވިއެވެ. "ވަގުތު" އަށް އެނގިފައިވާ ގޮތުގައި މި ސަރުކާރުގެ ހުރިހާ ވުޒާރާތަކުގެ ތެރެއިންވެސް އެންމެ ދޯދިޔާކޮށް ހިނގަމުން ގެންދާ އެއް ވުޒާރާއަކީ ޓްރާންސްޕޯޓު މިނިސްޓްރީއެވެ. އެގޮތުން، ދާދި ފަހުން އެ މިނިސްޓްރީން ގިނަ އަދަދެއްގެ މުވައްޒަފުން ވަކިކޮށްފައިވާއިރު، ރަސްމީ ވަގުތުގައި މިނިސްޓަރ ނަހުލާ އޮފީހުގައި ގިނަފަހަރު ނޫޅުއްވާކަމަށް ވެއެވެ. އަދި މުވައްޒަފުންނާއި މުޚާތަބުކުރުމުގައިވެސް މިނިސްޓަރ ބޭނުންކުރައްވަނީ ވަރަށް ހަރުކަށި ބަސްމަގެއްކަމަށް، އެ މިނިސްޓްރީގެ ވަރަށް ގިނަ މުވައްޒަފުން މައުލޫމާތު ދީފައި ވެއެވެ.\nކޮރަޕްޝަނާއި ވައްކަމާއި ފަސާދަ އަށް އެއްވެސް ޖާގައެއް ނުދެއްވާނެ ކަމަށާއި އެމަނިކުފާނުގެ ސިޔާސަތަކީ ކޮރަޕްޝަނަށް "ޒީރޯ ޓޮލަރެންސް" ކަމަށް ރައީސް އިބްރާހިމް މުހައްމަދު ސޯލިހް ވަނީ މިއަހަރުގެ ފެބްރުއަރީ މަހުގެ ތެރޭގައި ވިދާޅުވެފައެވެ. އެހެންނަމަވެސް، ސަރުކާރުގެ އެކި ވުޒާރާތަކުން މިފަދަ ކޮރަޕްޝަންގެ އެތައް އަމަލެއް ގެންދަނީ ފެންނަމުންނެވެ.\nޑިއުޓީ ކުޑަކުރަން އުޅެނީ މުއްސަނދިން ގެންނަ ވެހިކަލްތަކުން! އޮޅުވާލުމެއް؟\nމީއީ ތެދުވާހަކައެއް. ހައިޝަމް ލަތީފް ބާރުގެ ބޭނުންކޮށް އަމުރުކޮށްގެން ކާރު އެތެރެކުރުމުގެ ހުއްދަ ހެދީ އަޅުގަނޑުގެ އާއިލީ ކުއްޖެއް. އެ ކުއްޖާ މޭޒުދޮށުން ދުރައް ނުގޮސް ތިމަންނަ ހަވާލުވެގެން ހުރި ކަމެކޭ މިހާރު ނިންމާށޭ ކިޔައިގެން\nނޮވެމްބަރު 21, 2019 23:06\n5000ރ އަށް ލައިސަންސްހެއްދޭ އެއްވެސްކަމެއްނުކޮށް\nނޮވެމްބަރު 21, 2019 23:58\nދެން މިކަހަލަ ހަބަރު ކިޔާފަ އަންނަ ރުޅިގަނޑުމަތީ ކޮމެންޓުކުރީމަ އައިޕީ ހޯދަން ގޮސް ތިބޭނީ؟\nނޮވެމްބަރު 21, 2019 23:09\nތަންތާގެ ތިބޭޖާހިލުންނަށް މިނިސްޓަރުކަން ދިނިމަ ވާގޮތް މިފެންނަނީ.\nނޮވެމްބަރު 22, 2019 01:11\nއޭއި އަވަހަށް އައިޕީ ދޭންވީ އިނގޭ. ފާޑުފާޑެއް ނުކުރެވޭނެ.\nމި ޒީރޯޓޮލެރެންސްގާ ބޮލުން ފަޔައް ކޮންމެ ދުވަހަކު މިކަހަލަ އެތައް ވައްކަމެއް. މިވާހަކަ ދައްކާމީހުން "އޮފީހުގެ މަސައްކަތައް ފަރުވާނުބަހައްޓާތީ" ގާޒީއެއް ވެއްޖެޔާ " ސުލޫކީ މައްސަލައިގާ" ސަރުކާރައައް ތާއީދު ނުކުރާ އާންމު މީހެއްވިއްޔާ "ނަފުރަތު އުފައްދާތީ" ސަރުކާރާ ހިތާނުވާ ދީނީ މީހެއްވިއްޔާ " ޓެރަރިޒަމައް ހިއްވަރުދޭތީ" ފިޔަވަޅު.\nނޮވެމްބަރު 21, 2019 23:21\nތިތަނުގެ ހާލަތުތީ އަބަދުވެސް.ތިތަން އެކަންޏެއްނުން.ހުރިހާތަނެއްވެސް އެހެން.ރަނގަޅުވާނެކަމަށް ގެނައި ސަރުކާރު ވަނީއެހެން.އެކި ވުޒާރާތަކުންވެސް ޖެހުނު ތަނަކުންކަނީ.ކަރަޕްޝަން އިންތިހާއަށް.ކެމިކަލް ގުދަން އަޅައިގެންވެސް4މިލިއަން ފެނާ ނުލައި ދިރުވާލައިފި.ހެއްވާ ކަމަކީ މިއިންކަމަކާ ޒިންމާވާނެ މީހަކުނެތް.\nނޮވެމްބަރު 21, 2019 23:27\nތިޔަކަން ކުރާ ސޮރަކީ ކާކުކަން އެބަ ސާފުވޭ، ތިޔަ ސޮރު އެމްޑީޕީ އާ ގުޅުނީ ސީދާ ވަޒީފާ ހޯދަން\nނޮވެމްބަރު 21, 2019 23:49\nއުޅަނދު ތަކާބެހޭ ނަންބަރެއް އާންމުކޮށް ދީފައިއޮވޭ. މޯބައިލް ނަންބަރެއްމީ. ނަންބަރު އޮންނަނީ އަބަދު ނިއްވާފައި. މިއީ މިތާގެހާލު.\nނޮވެމްބަރު 22, 2019 00:58\nއެތާ ވަޒީފާ އަދާކުރާ ކުދިންނަށް ހައިޝަމްގެ ނުފޫޒު ފޯރުވައިގެން ބިރުދައްކާގެން ކުރި ކަމެއް. އަހަރެނެންނަށް ވެސް އަނގޭ.\nނޮވެމްބަރު 22, 2019 01:14\nހުނިގޮނޑި އައިސަ ކޮބާތަ؟\nނޮވެމްބަރު 22, 2019 01:32\nތިކަލޭގެ މިހާރު އުޅެނީ ރަޖިސްޓްރީއާ ހަވާލުވެގެން. ހުއްދައިން ވައްކަން ކުރީމަ ރަޖިސްޓްރީއިން ވައްކަން ކުރަން ހަވާލުކޮށްފައި. ހެހެ މަޖާ ސަރުކާރެއް\nނޮވެމްބަރު 22, 2019 01:45\nއަހުސިންގ މިނިސްޓްރީގެ އާތިާ އަދި ޓްރާންސްޕޮޓް މިނިސްޓރ ނަހުލާ މީ ހަމަ މިހާރުންމިހާރަށް ބޭރުކުރަން ވެފައި ތިބި ދެ ވެރިން މީ މިނސްޓަރ ކަމައް ކުފޫ ކަމަވާބައެއްނޫން\nނޮވެމްބަރު 22, 2019 08:30\nއޯ ޑިއާރ ވަގުތު، ޑޫޔޫ ރިއަލީ ވޯންޓު ޓޯކް އެބައުޓު ދިސް. އެއްލަކިންނޭ ކިޔާފަ ޖެހި ސަކާރާތް އެނގޭތަ.އެތައް ސަތޭކަ މީހުން ބައިވެރިވި އިރު 99.99 ޕަސެންޓް ފާސްވެ މިއަދު މުޅި މިގައުމުގައި ހިނގާ އެކްސިޑެންޓްގެ އަސްލަކީ އެއީ. ބޮޑަށް ތިބި މިނިސްޓަރުންނާއި ނައިބުން އައިސް ފައިސާއަށް ބެހީ ލައިސެންސް ކާޑު. އެގްޒަމިނަރުން ނެނގީ ރިޝްވަތު. ދެންމީ އެންމެނަށް އެނގޭ ހަގީގަތް ދޯ\nނޮވެމްބަރު 22, 2019 10:44\nމިސަރުކާރުގެ ކޮރަޕްޝަންގެ އަަމަލުތައް ފަޅާ އަރަނީ. ސާބަސް ހިތްވަރުގަދަ ކެރޭ ނޫސްވެރިންނަށް.\nނޮވެމްބަރު 22, 2019 19:31\nޓްރާންސްޕޯޓް މިނިސްޓަރގެ މަގާމްގައިހުރި މީހަކީ ދައުލަތުގެ އެއްވެސް މަގާމަކަށް ކުފޫހަމަވާ މީހެއް ނޫން! ތައުލީމެއްނެތް މީހަކަށް ވަޒީރުކަން ދިނުމުން މިނިސްޓްރީގެ މިހާރުގެ ހާލަތު ލޮލުން ބަލާލީމާ ވަރަށް ސާފްވެގެންދާނެ ބޮޑުމަންޒަރު! މިނިސްޓްރީގެ މުވައްޒަފުންގެ ތެރެއިން %99 ސްޓާފުން ނަހުލާށް ނަފްރަތުކުރޭ މި ރިއަލިޓީއަކީ!


ސްޕްރީމް ކޯޓުން ގާނޫނާ ހިލާފު އަމުރު ނެރޭ - MV Times\nސްޕްރީމް ކޯޓުން ގާނޫނާ ހިލާފު އަމުރު ނެރޭ\n2 December 24th, 2012 - 2:46 PM\nސްޕްރީމް ކޯޓުން ގާނޫނާ ހިލާފަށް އަމުރު ނެރޭކަމަށް ތުޅާދޫ ދާއިރާގެ މެމްބަރު ނާޒިމް ރަޝާދު ވިދާޅުވެއްޖެ އެވެ.\nކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ހުށަހަޅުއްވާފައިވާ ކޮރޮޕްޝަން ހުއްޓުވުމުގެ ބިލަށް ބަހުސްކުރައްވަމުން ނާޒިމް ރަޝާދު ވިދާޅުވީ، މިހާރު އޮތް އެންޓި ކަރޮޕްޝަން ކޮމިޝަނުގެ ގާނޫނުންވެސް ކަރަޕްޝަން ހުއްޓުވުމަށް ކުރަންޖެހޭ އެންމެހާ ކަންތައްތަކުގެ ބާރު ލިބިދީފައިވާ ކަމަށެވެ. މިގޮތުން އެގާނޫނުގެ 21 ވަނަ މާއްދާއިން ހިނގަމުންދާ ޕްރޮޖެކްޓެއް ހުއްޓާލުމަށް ޓަކައިވެސް ލަފާ އެރުވިދާނެ ކަމާއި،. މިގޮތުން ނެކްސްޓްބިޒްގެ ޕްރޮޖެކްޓު (ބޯޑާކޮންޓްރޯލް ސިސްޓަމް) ހުއްޓާލުމަކީ އެންޓިކަރޮޕްޝަން ކޮމިޝަނަށް ލިބިގެންވާ ބާރެއްކަން އެނގޭ ކަމަށެވެ.\n"އެހެން ނަމަވެސް ދިމާވެގެން އުޅޭ މައްސަލައަކީ، އެންޓި ކަރަޕްޝަން ކޮމިޝަނުގެ ގާނޫނުގަ ކަނޑައެޅިގެން ލިޔެފައެއްނެތް މިގާނޫނާ ހިލާފަށް އެއްވެސް އަމުރެއް ނުކުރެވޭނޭއެކޭ. މި އިބާރާތް ނެތީމާ މިވާގޮތަކީ ސްޕްރީމް ކޯޓުން ގާނޫނާ ހިލާފަށްވެސް އަމުރުތައް ނެރެނީ"\nކޮރަޕްޝަން ހުއްޓުވުމަށް ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު އިތުރު ބިލެއް ހުށަހަޅުވާފައިވަނީވެސް މިފަދަ ކަންތައްތައް މިގޮތަށް ހިނގާތީކަމަށްވެސް ނާޒިމް ރަޝާދު ވިދާޅުވި އެވެ.\nރައްޔިތުންގެ މަޖިލީހުގެ މެމްބަރުން ތިބެނީ ސްޕްރީމް ކޯޓު މިބަސް އަޑުއިވުނަސް ބިރުގަންނަ ކަމަށްވެސް ނާޒިމް ރަޝާދު ވިދާޅުވި އެވެ.\nއެންޓި ކޮރޮޕްޝަން ކޮމިޝަނުގެ ގާނޫނުގެ 21 ވަނަ މާއްދާގެ (ނ) ގައި ބުނެފައިވަނީ ކޮރަޕްޝަން ހުއްޓުވުމަށްޓަކައި ދިރާސާކޮށް އަޅަންޖެހޭ ފިއަވަޅުތަކާބެހޭ ލަފާ ކަމާބެހޭ އިދާރާތަކަށް ދިނުމަކީ އެ ކޮމިޝަނުގެ މަސްއޫލިޔަތެއް ކަމަށެވެ. އަދި ކޮރަޕްޝަން ހުއްޓުވުމަށްޓަކއި ދިރާސާތައްކޮށް، އަޅަންޖެހޭ ފިއަވަޅުތަކާބެހޭ ލަފާ ކަމާބެހޭ އިދާރާތަކަށް ދިނުމަކީވެސް އެންޓި ކޮރޮޕްޝަން ކޮމިޝަނުގެ މަސްއޫލިޔަތެއް ކަމަށެވެ.\nސްޕްރީމް ކޯޓް ތަކުގެ ޙުކުމަށް ބަލާވިސްނާއިރު، އެއްވެސް އަދުލުވެރިކަމެއެ ނުފެނޭ. ހަމަ ބޭނުންވީމާ، ބޭނުންވާ ގޮތަކަށް ބޭނުންވާ ވަގުތަކު އަމުރުވެސް ނެރޭ. މައުމޫނުގެ ޚިޔާނާތް ފަޅައަރާފާނެ ކަމަށް ބިރު ހީވާ ކޮންމެ ކަމެއްގައި އެއްވެސް ޢަދުލު ވެރިކަމެއް ނުފެނޭ، އުއްތަމަ ފަނޑިޔާރަކީވެސް މަރުގަންނަވާނެ ﷲ ގެ އަޅެއް، އެކަމަކު ހީވަނީ ދުވަހަކުވެސް މަރުގަންނަވާނެ، އަދި އާޚިރަތް ދުވަސް ވެސް އޮތް ކަމަށް ގަބޫލުކުރާ މީހެއް ނޫންހެން. އުއްތަމަ ފަނޑިޔާރުގެ ރައުޔާ ސީދާ ޚިލާފަށް އެހެން ފަނޑިޔާރުންގެ ރައުޔު ނެރެނީ ރޭވިގެން ހިނގާ ކުށާކާ ވައްތަރު ގޮތެއް ހުކުމް ތަކުން ފެނޭ. އެހެންވީމާ ގާނޫނަކުން މިކަމަށް ހައްލު ގެންނަންޖެހޭ ، ސްޕްރީމް ކޯޓަކީ އެންމެ ފަހުގެ ނިޔާ އިއްވާ ފަރާތަށް ވީހިނދު އަޣުލަބިއްޔަތުން ކަންކަން ނިންމުމަކީ ވަރަށް ބޮޑަށް ނާއިންސާފު ލިބޭ ކަމެއް. އެހެންވެ މިނޫން ގޮތަކަށް މިކަން ކުރެވޭނެ ރަގަޅުގޮތެއް ހޯދަން ގޮވާލަން\nނާޒިމް ރަޝާދަށް ބުނެލަން އޮތީ ތިމަޖްލިސްގެ ތެރެއަށް ވަދެވިއްޖިއްޔާ ސްޕްރީމް ކޯޓޭ ކިޔަންވެސް އަދި ﷲ އަށް ޝިރުކުވާން ވެސް ކެރޭނެއެވެ. ތިޔަ މެމްބަރުން ދެކޭގޮތުގައި ތިޔަބައިމީހުން ތިތާ ތެރޭ ދައްކާ ވާހަކަ ތަކާއި، ހަދާ ދޮގުތަކަކީ އަޒާބު ލިބޭނޭ ވާހަކަ ތަކެއް އަދި ދޮގުތަކެއް ނޫން ވިއްޔާއެވެ.


Vote lumah queue gai thibeythaa2dhuvas! | Mihaaru\nހދ. މަކުނުދޫގައި ވޯޓުލާ މަރުކަޒެއްގެ ދޮށުގައި އެ ރަށު ބަޔަކު ކިޔޫގައި ޖެހިގެން: ދެ ދުވަސް ކުރިން އެ މީހުން ވަނީ ކިޔޫގައި ޖެހިފައި\n22 ސެޕްޓެމްބަރ 2018 - 15:20\nވޯޓުލާން ފަށަނީ މާދަމާ ހެނދުނު އަށެއް ޖަހާއިރު ކަމަށް ވިޔަސް، ހދ. މަކުނުދޫގައި މީގެ ދެ ދުވަސް ކުރިން މީހުން ވަނީ، ވޯޓުލާ މަރުކަޒު ކައިރީގައި ކިޔޫ ހަދަން ފަށައިފަ އެވެ.\n"އެއީ ހަމަ ވޯޓުލާ ހިތްލެއް ބޮޑުކަމުން. ކުރިއާލާ ގޮސް [ކިޔޫގައި] ގޮނޑި ޖެހީމައި އަވަހަށް ވޯޓުލެވޭނެތާ،" މަކުނުދޫ ކައުންސިލްގެ އެމްޑީޕީ މެމްބަރު ހުސެން ސާމީ ވިދާޅުވި އެވެ.\nވޯޓުލެވޭ މީހުންގެ ގޮތުގައި، 1،150 މީހުން ދިރިއުޅޭ އެ ރަށުގެ ކައުންސިލް މެމްބަރު ވިދާޅުވީ އެ ރަށުގައި ވޯޓު ފޮށި ބަހައްޓާ، ސްކޫލުގެ ދޮރުމަތީގައި 50-60 ހަކަށް ގޮނޑި ޖަހާފައިވާ ކަމަށެވެ. މިހާރު އެ ގޮނޑިތައް ހުރީ ހުހަށް ނަމަވެސް، އެނގިފައިވާ ގޮތުގައި ވޯޓު ލާން، މިއަދު ގިނަ ބަޔަކު ސަފަށް އަރާނެ އެވެ.\nއެންމެ ފަހުން ބޭއްވި ލޯކަލް ކައުންސިލް އިންތިހާބާއި ރިޔާސީ އިންތިހާބުގައި އެ ރަށުގެ މެޖޯރިޓީ ހޯދާފައިވަނީ އިދިކޮޅު ކޯލިޝަންގެ ޕާޓީތަކުންނެވެ.\nދ. ކުޑަހުވަދޫގައި ވޯޓު ފޮށިތައް ބަހައްޓާ މަރުކަޒުތައް ދޮށުގައި ވެސް އިއްޔެ ހެނދުނުން ފެށިގެން މީހުން އަންނަނީ ކިޔޫ ޖެހެމުންނެވެ. އެގޮތުން އެ ރަށު ޕްރީ ސްކޫލުގައި ބަހައްޓާ ފޮއްޓަށް ވޯޓުލުމަށް، 15 ވަރަކަށް ގޮނޑި ޖަހާފައި ހުރި އިރު، ވޯޓުލާން ފަށާނެ އިރެއްގެ އިންތިޒާރުގައި މިހާރު ވެސް މީހުން އެބަ ތިއްބެވެ.\n"އިއްޔެ ހެނދުނު އެންމެ ފުރަތަމަ އެ ގޮނޑިތަކުގައި ތިބީ ފިރިހެނުން. އެކަމަކު އެ މީހުން ހުކުރަށް ދިޔަ ގަޑީގައި އަންހެންވެރިން އައިސް ކިޔޫގައި ޖެހުނީ،" ކައުންސިލް މެމްބަރު އަހުމަދު މައުރޫފް ވިދާޅުވި އެވެ.\nއޭނާ ވިދާޅުވީ ވޯޓު ލާން އެންމެ ފުރަތަމަ ކިޔޫއަށް އަރަން ޕާޓީތަކުގެ މެދުގައި ވަރަށް ބޮޑު ވާދަވެރިކަމެއް އޮންނަ ކަމަށާއި ގޮނޑި ޖަހާފައި އެތަނުން މީހުން ހުސްނުކޮށް ތިބެނީ، އަނެއް ޕާޓީން އައިސް އެތަނުގައި ގޮނޑި ޖަހާފާނެ ކަމަށެވެ.\n"ވޯޓު ފޮށިތައް ކައިރީގައި މިހާރު ގޮނޑި ޖަހާފައި ހުރީ އިދިކޮޅު ކޯލިޝަނުން. މި ރަށުގައި ތިން ވޯޓު ފޮށި ބަހައްޓާއިރު ކޮންމެ ފޮއްޓެއް ކައިރީގައި ވެސް އިދިކޮޅުގެ މީހުން އެބަ ތިބި،" މިދިޔަ ލޯކަލް ކައުންސިލް އިންތިހާބުގައި އެމްޑީޕީން މެޖޯރިޓީ ހޯދި ކައުންސިލްގެ މެމްބަރު ވިދާޅުވި އެވެ.\nވޯޓު ފޮށި ކައިރިން ޖާގަ ހޯދުމުގައި، ޅ. ނައިފަރުގައި ކުރި ހޯދާފައިވަނީ ޕީޕީއެމުންނެވެ.\nމި އިންތިހާބުގައި ވޯޓުލެވޭ 3،800 އަށް ވުރެ ގިނަ މީހުން އެ ރަށުގައި ދިރިއުޅޭއިރު، ވޯޓު ލާން ފަސް ފޮއްޓެއް އެ ރަށުގައި ބަހައްޓަ އެވެ. އިއްޔެ ރެއިން ފެށިގެން، އެ ހުރިހާ ފޮށިތަކެއް ކައިރީގައި ވެސް ޕީޕީއެމްގެ ފިޔާތޮށި ކުލައިގެ ގޮނޑި ޖަހާފައި އެބަ ހުއްޓެވެ.\nނައިފަރު ކައުންސިލް މެމްބަރު މަމްނޫހް އީސާ ވިދާޅުވީ އެންމެ ކުރިން ވޯޓުލާ ޕާޓީއަކުން އިންތިހާބު ކާމިޔާބު ކުރާނެ ކަމަށް އެ ރަށުގެ ބައެއް މީހުން ގަބޫލުކުރާ ކަމަށެވެ. އެހެންވެ، ކުރިއާލާ ވޯޓުލުމަށް، އެ ރަށުގެ ޕީޕީއެމް ސަޕޯޓަރުންނަށް ކެމްޕޭން އޮފީހުން އަންގަމުންދާ ކަމަށް އޭނާ ވިދާޅުވި އެވެ.\n"ކޮންމެ ފޮއްޓެއް ކައިރީގައި ވެސް އެބަހުރި އަށެއްކަ ގޮނޑި ޖަހާފައި. އެ ގޮނޑިތައް ޖަހާ މީހުންނަށް ނޫން އެހެން ބަޔަކަށް އެތަނުގައި ނުތިބެވޭނެ،" މިދިޔަ ކައުންސިލް އިންތިހާބުގައި އެމްޑީޕީން މެޖޯރިޓީ ހޯދި ކައުންސިލްގެ މެމްބަރު ވިދާޅުވި އެވެ.\nމި ރަށްރަށުގެ އިތުރުން އެހެން ރަށްރަށުގައި ވެސް، މިހާރު އަންނަނީ ވޯޓު ފޮށިތައް ކައިރީ ކިޔޫ ހަދަމުންނެވެ. ރޭގަނޑު އެ ގޮނޑިތަކުގައި ބައެއް މީހުން ނިދާފައި ތިބޭއިރު، ކެމްޕޭންގެ ފޯރި ގަދަކުރުމަށް ދުވާލު ވަގުތުތަކުގައި ގިނަ ހަރަކާތްތަކެއް ވެސް ހިންގަ އެވެ. މިއީ ކޮންމެ އިންތިހާބަކާ ގުޅުވައިގެން ވެސް ރާއްޖޭގެ ބައެއް ރަށްރަށުން ފެންނަ މަންޒަރެކެވެ.\nމި އަހަރުގެ ރިޔާސީ އިންތިހާބުގައި ވޯޓު ލުމުގެ ހައްގު ލިބިގެން ވަނީ 262,135 މީހުންނަށެވެ. މާދަމާ ހަވީރު، ހަތަރަކާ ހަމައަށް ވޯޓުލުމުގެ ފުރުސަތު ހުޅުވާލާފައި އޮތް ނަމަވެސް، ގަޑި ޖެހޭއިރު ކިޔޫގައި ތިބޭ އެންމެންނަށް ވެސް ވޯޓު ލުމުގެ ފުރުސަތު ލިބޭނެ އެވެ.\nވޯޓު ގުނަން ފަށާނީ، ވޯޓުލުން ނިމޭތާ ބައިގަޑިއިރު ފަހުންނެވެ.\nޅ. ނައިފަރު ދ. ކުޑަހުވަދޫ ޕީޕީއެމް ހދ. މަކުނުދޫ އިދިކޮޅު އިއްތިހާދު ވޯޓުލާ މީހުންގެ ރެޖިސްޓަރީ


SunOnline: Aiy nethas, Reethi model eh\nއަތް ނެތަސް ރީތި މޮޑެލް އެއް\n26 Jan 2020, 09:17\nއެނާ ގެބްރިއެލާ މޮލީނާ، 24 -- ފޮޓޯ:ގަލްފް ޓުޑޭ\nރީތިކަމަކީ ކޮންމެ މީހެއްވެސް ތަފާތު ގޮތަކަށް މާނަ ކުރާނޭ ލަފްޒެކެވެ. އެކި މީހުން އެކި ސިފަތަކަށް އެކި ކަންކަމަށް ލޯބިކުރާއިރު، ރީތިމީހެއްގެ ގޮތުގައި އަބަދުވެސް ސިފަކުރެވޭނީ ވަރަށް ފުރިހަމަ ބޭރުފުށުން އެއްވެސް އުނިކަމެއް ފެންނަން ނެތް މީހަކަށެވެ.\nއުފަންވުމުގައި ނުކުޅެދުންތެރިކަން ހުރި، މެކްސިކޯގެ މޮޑެލް އެނާ ގެބްރިއެލާ މޮލީނާ ބޭނުންވަނީ މި ވިސްނުން ބަދަލުކޮށް، "ރީތި" މި ލަފްޒުގެ މާނައަކީ ކޮބައިކަން ދުނިޔެއަށް ހާމަކުރުމަށެވެ.\nމިއަހަރުގެ މާރޗްމަހު، މެކްސިކޯގެ ގެ ގަލްފްގެ ސްޓޭޓެއްކަމުގައިވާ ވެރަކްރޫޒްގެ ރީތީގެ މުބާރާތެއްގައި ބައިވެރިވެ ކާމިޔާބުވާނެ ކަމުގެ އުންމީދުގައި ހުރި، މޮލީނާ އުފަންވިއިރުވެސް އަތެއް ނެތެވެ. އެހެންނަމަވެސް މިއީ އޭނާގެ ކުރިއެރުމަކަށް އެޅުނު ހުރަހެއް ނޫނެވެ.\nއުމުރުން 24 އަހަރުގެ މޮލީނާ ގްރެޖުއޭޓްވެފައިވަނީ ސައިކޮލޮޖީގެ ދާއިރާއިންނެވެ. އޭނާ ބުނާގޮތުގައި ދިރިއުޅުމުގައި ކިތަންމެ ދަތިތަކާއި ކުރިމަތިލާންޖެހުނަސް، އޭނާ ބޭނުންވަނީ ނުކުޅެދުންތެރިަކން ހުރި އެހެން މީހުންނަށް މިސާލަކަށް ވުމަށެވެ.\nއަތެއް ނެތްކަމުގައިވިޔަސް، ކެއުމާއި، ފޯނު ބޭނުންކުރުމާއި، ހުރިހާ ކަމެއްވެސް އޭނާ ކުރެއެވެ. ފައިގެ އެހީގައެވެ. އޭނާ ބުނާގޮތުން، ދިރިއުޅުމުގެ ކޮންމެ ވަގުތެއްގައިވެސް އޭނާ ގެންގުޅޭ ވިސްނުމަކީ އޭނާއަކީ އެހެން މީހުންނޭ އެއްފަދައިން 'ނޯމަލް' މީހެއްކަމަށެވެ.\nމޮލީނާ އަކީ ކްލޯތިން ލައިންއެއްގެ މޮޑެލް އެއްގެ އިތުރުން، އެކި މުނާސަބަތުތަކުގައި، މީހުންނަށް ހިތްވަރުދޭ ކުޅަދާނަ ވާހަކަދެއްކުންތެރިއެއްވެސް މެއެވެ.\nމޮލީނާ މިހާރު ބައިވެރިވެފައިވާ ސްޓޭޓް ފެންވަރުގެ ރީތީގެ މުބާރާތް ކާމިޔާބު ވެއްޖެނަމަ އޭނާ ދެން ދަތުރުކުރާނީ މިސް މެކްސިކޯގެ ރީތީގެ މުބާރާތަށެވެ.\nޓައިގާގެ ފުރަތަމަ ލަވަ ވަރަށް ހިތްގައިމު\nސުޝާންތުގެ މަރު: ރިއާގެ ބަންދުގެ މުއްދަތު އިތުރުކޮށްފި\nއިޝާން އާއި އަނަންޔާ ގެ "ކާލީ ޕީލީ"ގެ ޓްރެއިލާ އާންމުކޮށްފި


India ah beys faruvaa ah dhiya 8 dhivehin covid ah positive vehjje | Wathan.mv އިންޑިއާއަށް ބޭސްފަރުވާއަށް ދިޔަ 8 ދިވެހިން ކޮވިޑަށް ޕޮޒިޓިވްވެއްޖެ | Wathan.mv\nއިންޑިއާއަށް ބޭސްފަރުވާއަށް ދިޔަ 8 ދިވެހިން ކޮވިޑަށް ޕޮޒިޓިވްވެއްޖެ\nއާސަންދައިގެ ދަށުން ބޭސްފަރުވާއަށް އިންޑިއާއަށް ދިޔަ އަށް ދިވެއްސަކު ކޮވިޑް-19އަށް ޕޮޒިޓިވްވެއްޖެ އެވެ.\nއެޗްޕީއޭއިން ބުނީ އެމީހުންގެ ތެރެއިން ދެމީހަކަށް ބަލި ޖެހުނުކަން އެނގިފައިވަނީ މިއަދުގެ ވަގުތެއްގައި ކަމަށެވެ. ޕޮޒިޓިވްވި މީހުންގެ ތެރޭގައި ހިމެނެނީ އަމްރިތާ ހޮސްޕިޓަލަށް ދިޔަ ހަތަރު މީހަކާއި ކިމްސް ހޮސްޕިޓަލަށް ދިޔަ ހަތަރު މީހެކެވެ.\nއިންޑިއާއަށް ބޭސްފަރުވާއަށް ގޮސްތިބި ދިވެހީންގެ ތެރެއިން އިއްޔެ ވެސް ބަލިމީހަކާއި އެހީތެރިޔަކު ވަނީ ކޮވިޑަށް ޕޮޒިޓިވްވެ، އެ ގައުމުގައި ކަރަންޓީނު ކޮށްފަ އެވެ. އެއީ އެންމެފަހުން ކިމްސް ހޮސްޕިޓަލަށް ދިޔަ ބެޗުގައި ހިމެނޭ ދެ މީހެކެވެ.\nދެން ޕޮޒިޓިވްވެފައިވަނީ މިދިޔަ މަހުގެ 14 ވަނަ ދުވަހު އިންޑިއާއަށް ދިޔަ ދެވަނަ ބެޗުން ހަތަރު މީހުންނެވެ. އެމީހުންގެ ތެރޭގައި ހިމެނެނީ ބަލި މީހަކާއި އެހީތެރިންގެ ގޮތުގައި ދިޔަ ތިން މީހެކެވެ. އެމީހުންގެ ތެރެއިން ބަލިމީހާއާއެކު ތިން މީހުން ވަނީ ބަލިން ރަނގަޅުވެފަ އެވެ.\nޕްރޮޓޮކޯލް އޮންނަ ގޮތުން އިންޑިއާށް ދެވެނީ ކޮވިޑަށް ޓެސްޓް ކޮށް ނަތީޖާ ނެގެޓިވްވާ ފަރާތްތަކަށެވެ. އަދި އެނބުރި ރާއްޖެއަށް އަންނައިރު ވެސް ޓެސްޓުކުރަން ޖެހެ އެވެ.


iPhone X Ge Face ID Enme Furathama Dhakkaali Iru Vee Fail! - Vaguthu\nއައިފޯން އެކްސްގެ ފޭސް އައިޑީ އެންމެ ފުރަތަމަ ދައްކާލިއިރު ވީ ފެއިލް!\nރޭ ބޭއްވި އައިފޯން ލޯންޗްކުރުމުގެ އިވެންޓްގައި އެޕަލް އައިފޯން އެކްސްގެ ފޭސް އައިޑީ މަސައްކަތްކުރާގޮތުގެ ޑެމޯއެއް ލައިވްކޮށް ދައްކަން އުޅެނިކޮށް ފެއިލްވެއްޖެ އެވެ.\nއެޕަލްގެ ސީނިއަރ ވައިސް ޕްރެސިޑެންޓް ކްރެގް ފެޑްރިގީ ސްޓޭޖްމަތީގައި އައިފޯން އެކްސް އިން މޫނު ބޭނުންކޮށްގެން އަންލޮކް ކުރަން އުޅުމުން ފުރަތަމަ ފޯން އަންލޮކް ކުރެވޭގޮތެއް ނުވިއެވެ. އަދި ދެވަނަ ފަހަރަށް ކުރަން އުޅުމުންވެސް އެރީ ފޯނުގެ ޕާސްކޯޑް ޖެހުމަށެވެ. ވީޑިއޯއިން ފެންނަގޮތުން އައިފޯން އަންލޮކް ކުރެވުނީ ތިން ވަނަ ފަހަރުންނެވެ.\nއެޕަލްގެ 10 ވަނަ އަހަރީ ދުވަހާއި ގުޅުވައިގެން ނެރުނު އައިފޯން އެކްސްއަކީ ހޯމް ބަޓަން އަކާއި ނުލައި ނެރުނު ފޯނެކެވެ. މި ފޯނުގައި އިންނަނީ ޓަޗް އައިޑީގެ ބަދަލުގައި ފޭސް އައިޑީއެވެ. އަދި ފޯނާއި ދިމާލަށް ބަލާލުމުން އައިފޯން އެކްސައަށް މޫނު ދެނެގަނެ ފޯނު އަންލޮކް ކޮށްދޭނެއެވެ. އެޕަލް އިން ހާމަކުރާގޮތުގައި އެޕަލްގެ ޓަޗް އައިޑީއަށްވުރެ ފޭސް އައިޑީ ވަރުގަދަ ވާނެއެވެ. އަދި ފޮޓޯއެއް ބޭނުންކޮށްގެންވެސް އޮޅުވައެއް ނުލެވޭނެކަމަށެވެ. މީގެއިތުރުން އަސްލު މީހާއާ އެއްގޮތަށް މޭކްއަޕްކޮށްގެން ހުއްޓަސް ފޭސް އައިޑީއަށް އޮޅުވައެއް ނުލެވޭނެއެވެ.\nސަބަބަކީ އައިފޯން އެކްސްގެ ހިމެނޭ ހާއްސަ ސެންސަރ ތަކުގެ އެހީގައި މޫނުގެ "ޑެޕްތް މެޕް" އެއް ހަދާލައެވެ. އަދި 2ޑީ އަދި 3ޑީ އޮބްޖެކްޓްސް ދެނެގަނެވޭނެއެވެ. އާޓިފިޝަލް އިންޓެލިޖެންސް ބޭނުންކޮށްގެން ފޯނާއި ދިމާލަށް ބަލަން ހުންނަނީ ފޯނުގެ ވެރިފަރާތްކަން ދެނެގަނެއެވެ. އެޕަލް އިން ބުނާގޮތުގައި ފޯނު ބޭނުންކުރާ މީހާގެ މޫނުގެ މި މައުލޫމާތު ރައްކާކުރެވިފައި ވަނީ ފޯނުގައި އެންކްރިޕްޓް ކޮށްގެންކަމަށެވެ. މިއީ މައިކްރޯސޮފްޓްގެ "ވިންޑޯސް ހެލޯ" އާއި އެއްގޮތަކަށް މަސައްކަތް ކުރާ ފީޗާއެކެވެ.\nއެހެން ނަމަވެސް ކްރެގް ފެޑްރިގީ ބުނާގޮތުގައި އައިފޯން އެކްސްގެ ފޭސް އައިޑީއަށް އޮޅުވާލެވިދާނެއެވެ. އެއީ އެމީހަކާއި ވަރަށް ބޮޑަށް ވައްތަރު މީހަކަށެވެ. އެކަމަކު އެގޮތަށް ވުމުގެ ފުރުސަތު ނުވަތަ ޕްރޮބެބިލިޓީއަކީ އެއް މިލިޔަނުން އެއްފަހަރުކަމަށެވެ.\nކޮންމެއަކަސް ލައިވްގައި އައިފޯން އެކްސްގެ އެންމެ ބޮޑު އެއް ފީޗާ ފެއިލްވުމަކީ އެޕަލްއިން ބޭނުންވާނެ ކަމެއް ނޫންކަން ޔަގީނެވެ. ސޯޝަލް މީޑިއާގައި ގިނަބަޔަކު ދަނީ އެވާހަކަ ދައްކަމުންނެވެ.\nއައިފޯން އެކްސް 64 ޖީބީ ފޯނެއްގެ އަގަކީ 999 އެމެރިކާ ޑޮލަރު (15405 ރުފިޔާ) އެވެ. ފޯނަށް އޯޑަރު ދެވެން ފަށާނީ އޮކްޓޯބަރ 22 އިން ފެށިގެންނެވެ. ގަންނަން ލިބެން ފަށާނީ ނޮވެމްބަރ 03 އިން ފެށިގެންނެވެ.\nސެޕްޓެމްބަރު 14, 2017 - 22:17\nސޮނީ އެކްސްޕީރިއާގަ ތިބުނާ ފޭސް އަންލޮކް ބޭނުން ކުރާތާ މީ ފަސްވަނަ އަހަރު ދަރިޔާ !!\nސެޕްޓެމްބަރު 13, 2017 - 15:10\nއައިފޯން އެކްސް އެއް ނޫން!!\nއައިފޯން ޓެން (10) ކިޔާނީ!!!\nސެޕްޓެމްބަރު 13, 2017 - 14:36\nއައިފޯން އެކްސް އެއް ނޫނޭ ކިޔަނީ...\nސެޕްޓެމްބަރު 14, 2017 - 00:32\nމާ ބޮޑަށް އެނގިގެން ތިއުޅެނީ. އެކްސް އެއީ.\nސެޕްޓެމްބަރު 13, 2017 - 13:46\nމީގެ4އަހަރު ކުރިންވެސް އެންޑްރޮއިޑް ފޯނުތައް ފޭސް އައިޑީ އިން ހުޅުވެއެވެ.\nސެޕްޓެމްބަރު 14, 2017 - 19:24\nނޮޓް ވިތު ދެޓް ޕްރިސިޝަން\nސެޕްޓެމްބަރު 13, 2017 - 13:29\n3 ވަނަ ފަހަރަކު ނޫން.2ފަހަރު ޓރްއި ކޮއްފަ ނުވީމަ ބެކްއަޕް ފޯނު ނެގީ!2ވަނަ ފޯން ފުރަތަމަ ފަހަރުވެސް މަސައްކަތް ކުރި. ނުބައި ހަބަރު ނުފަތުރާ.\nބާޒާރަށް ނެރެމުގެ ކުރިން އައިފޯން އެކްސްގެ 300 އަށްވުރެ ގިނަ ފޯނު ވަގަށް ގެންގޮސްފި\nއައިފޯން-8 ގެ އަގު ހެޔޮ ކުރަން ނިންމައިފި\nއެންމެ ފަހުގެ އައިފޯނު ދިރާގުން މާދަމާ ވިއްކަން ފަށަނީ\nއައިފޯން 8 ޕްރީއޯޑަރ ކުރުމުގެ ފުރުސަތު ދިރާގުން ހުޅުވާލައިފި


Number mahcha: Ithuru 161 meehaku Positive vejje\nނަންބަރު މައްޗަށް، އިތުރު 161 މީހަކު ޕޮޒިޓިވް\nރާއްޖެއިން އިތުރު 161 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 18,930 އަށް އަރާފަ އެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 139 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. އަނެއް 22 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. މިއަދު ހެދީ 5،000 ކޮވިޑް ޓެސްޓެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 2،512 މީހުންނެވެ. މިހާތަނަށް 16،351 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 162 މީހަކަށް ދަނީ ފަރުވާ ދެމުންނެވެ. އައިސީޔޫގައި ތިން މީހަކަށް ފަރުވާ ދެމުންދާއިރު އެކަކު އޮތީ ވެންޓިލޭޓަރުގައެވެ.\nކޮވިޑް ޖެހިގެން ރާއްޖެއިން މަރުވީ 52 ދިވެހިންނާއި 8 ބިދޭސީއެކެވެ. މި މަހު މިހާތަނަށް ކޮވިޑް ބަލީގައި 8 މީހަކު މަރުވެއްޖެ އެވެ. ހޮނިހިރު ދުވަހު ދެ މީހަކު މަރުވިއެވެ. އަދި މިދިޔަ ޖަނަވަރީގައި ކޮވިޑް ބަލީގައި ހަތަރު މީހަކު މަރުވިއެވެ.\nބާރަށުން ޕޮޒިޓިވްވީ އަދަދު 22 އަށް\nއިތުރު 136 މީހަކު ކޮވިޑަށް ޕޮޒިޓިވްވެއްޖެ\n"ޕޮޒިޓިވް މީހަކާ ދިމާވިޔަސް ސިއްރު ކުރަނީ"\n123،000 މީހުން ވެކްސިން ޖަހައިފި


އިނގިރޭސި ލީގު ކަޕްގެ ސެމީ ފައިނަލް ފުރަތަމަ ލެގްގައި ރޭ މެޗުގެ ބޮޑުބައި އެކަކު މަދުކޮށް ކުޅެ އާސެނަލުން ލިވަޕޫލްއާ 0-0 އިން އެއްވަރުކޮށްފި އެވެ.\nލިވަޕޫލްގައި ކޮވިޑް ކޭސްތައް އުޅުމާއި ގުޅިގެން މި ދެޓީމު މިދިޔަ ހަފްތާ ކުޅެން އޮތް މެޗު މި ހަފްތާ އަށް ފަސްކުރީ އެވެ. މެޗަށް ދެޓީމުން ވެސް ނެރުނީ ވަރުގަދަ ޓީމެވެ. މިވަގުތު އެފްރިކަން ކަޕް އޮފް ނޭޝަންސްގައި ވާދަކުރަމުން އަންނަ މުހައްމަދު ސަލާހް އާއި ސަޑިއޯ މާނޭ ނެތުމުން ލިވަޕޫލްގެ ފުރަތަމަ އެގާރައިގައި ހިމެނީ ޓަކޫމީ މިނަމީނޯ އާއި ރޮބާޓޯ ފިރްމީނޯ އެވެ. އާސެނަލްގެ ތޯމަސް ޕާޓޭ އެފްރިކާ ކަޕްގައި ކުޅޭއިރު އެޓީމުގެ މުހިއްމު މިޑްފީލްޑަރު މާޓިން އޮޑިގާޑް ކޮވިޑަށް ޕޮޒިޓިވްވުމުން ރޭގެ މެޗުގައި ނުކުޅެ އެވެ.\nރަނގަޅު ފޯމެއްގައި އޮތް އާސެނަލަށް މެޗުގައި މައްސަލަތައް ދިމާވީ 24 ވަނަ މިނެޓުގައި އެޓީމުގެ މިޑްފީލްޑަރު ގްރާނިޓް ޝާކާ އަށް ރެފްރީ ސީދާ ރަތް ކާޑެއް ދެއްކުމުންނެވެ. އޭނާ އަށް ރަތް ކާޑު ދެއްކީ ލިވަޕޫލްގެ ޑިއޯގޯ ޖޯޓާ އަށް ގޯލު ޖަހަން ލިބުނު ހުސް ފުރުސަތެއްގައި ފައުލް ކުރުމުންނެވެ. މިއީ 17-2016 ވަނަ ސީޒަނުގައި އާސެނަލަށް ބަދަލުވިފަހުން ޝާކާ އަށް ދެއްކި ފަސް ވަނަ ރަތް ކާޑެވެ. މި މުއްދަތުގައި އިނގިރޭސި ޕްރިމިއާ ލީގުގައި ކުޅޭ ކުޅުންތެރިންގެ ތެރެއިން އެންމެ ގިނަ ރަތް ކާޑު ދެއްކީ ވެސް ޝާކާ އަށެވެ.\nސަލާހް އާއި މާނޭ ނެތި ލިވަޕޫލްގެ ފަރާތުން ރަނގަޅު އެޓޭކްތަކެއް ނުފެނުނުއިރު އާސެނަލްގެ ގޯލަށް އަމާޒުކޮށް ލިވަޕޫލަށް ފޮނުވާލެވުނީ އެންމެ ހަމަލާއެކެވެ. އާސެނަލަށް ލިބުނު އެންމެ ރަނގަޅު ފުރުސަތުގައި މެޗުގައި 71 ވަނަ މިނެޓުގައި ބުކާޔޯ ސާކާ ޖެހި ބޯޅަ ކީޕަރު އެލިސަން ބެކާ މަތަކުރީ އެވެ. އޭގެފަހުން ލިވަޕޫލްގެ މިނަމީނޯ އަށް ހުސް ގޯލަކަށް ޖަހަން ލިބުނު ފުރުސަތުގައި ފޮނުވާލި ބޯޅަ ދިޔައީ ގޯލުގެ މަތިންނެވެ.\nމެޗަށް ފަހު އާސެނަލްގެ ކޯޗު މިކެލް އާޓެޓާ ބުނީ އުނދަގޫ ޓީމަކާ ދެކޮޅަށް އާސެނަލްގެ ކުޅުންތެރިން ދެއްކި ކުޅުން ފާހަގަކުރާ ކަމަށެވެ.\n“އާދަޔާހިލާފަށް އުނދަގޫ ޓީމަކާ ދެކޮޅަށް އަހަރެމެންގެ ކުޅުންތެރިން ދުލެއް ނުދިން. އަހަރެމެން ކުޅުނީ ބޭނުންވި ގޭމް. އުއްމީދުކުރަނީ ދެ ވަނަ ލެގްގައި ސަޕޯޓަރުންގެ އެހީ އަހަރެމެންނަށް ލިބޭނެކަމަށް” މެޗަށް ފަހު އާޓެޓާ ބުންޏެވެ.\nލިވަޕޫލްގެ ކޯޗު ޔާގެން ކްލޮޕް ބުނީ ކުރީކޮޅު އާސެނަލްގެ ކުޅުންތެރިޔާ އަށް ރަތް ކާޑު ދެއްކުމަށް ވުރެ އޭނާ ބޭނުންވާނީ އެ ބޯޅައިގައި ޖޯޓާ ގޯލު ޖެހުން ކަމަށެވެ.\n“އަހަރެންނަމަ ބޭނުންވާނީ އެ ފައުލްގައި ރަތް ކާޑު ދެއްކުމަށްވުރެ ގޯލު ޖަހަން. އަހަރެމެން ދެ ވަނަ ހާފުގައި ރަނގަޅު އެކަމަކު ނަތީޖާ އަށް ބަލާއިރު ރަނގަޅެއް ނޫން” މެޗަށް ފަހު ކްލޮޕް ބުންޏެވެ.\nއާސެނަލްގެ ދަނޑުގައި ކުޅޭ ދެ ވަނަ ލެގްގެ މެޗު އޮންނާނީ އަންނަ ހަފްތާ ބުރާސްފަތި ދުވަހުގެ ރެ އެވެ. އެ މެޗުން މޮޅުވާ ޓީމެއް ފައިނަލުގައި ވާދަކުރަން ޖެހޭނީ ޗެލްސީއާ އެވެ. ޓޮޓެންހަމް ހޮޓްސްޕާސްއާ ވާދަކޮށް ޗެލްސީ ފައިނަލުގެ ޖާގައެއް ކަށަވަރުކުރީ 3-0 ގެ އެގްރިގޭޓް ނަތީޖާއިންނެވެ.\nލީގު ކަޕްގެ ސެމީގައި ލިވަޕޫލާ އާސެނަލްގެ ކުރިމަތިލުމެއް\nފުރިހަމަ މޮޅަކާ އެކު އާސެނަލް ގަދަ ހަތަރެއްގައި ހަމަޖެހިލައިފި


Foreign Minister Shaahid Saudi ah\nމިނިސްޓާ ޝާހިދު އަދި ޝައުނާ ސައުދީ އަށް ވަޑައިގެންނެވުމަށް އެއާޕޯޓުގައި.-- ފޮޓޯ: ފޮރިން މިނިސްޓްރީ\nފޮރިން މިނިސްޓަރު އަބްދުﷲ ޝާހިދު ރަސްމީ ދަތުރެއްގައި މިއަދު ސައުދީ އަރަބިއްޔާ އަށް ފުރާވަޑައިގެންފި އެވެ.\nމިނިސްޓަރުގެ ދަތުރުގައި ސައުދީގެ ފޮރިން މިނިސްޓަރު ޑރ. އިބްރާހިމް ބިން އަބްދުލްއަޒީޒް އަލްއައްސަފް އާއި އެ ގައުމުގެ ސަރުކާރުގެ އިސްވެރިންނާއި ބައްދަލު ކުރައްވާނެ ކަމަށް ފޮރިން މިނިސްޓްރީން ބުނެއެވެ.\nއޭގެ އިތުރުން ދެ ގައުމުގެ ގުޅުންތައް އިތުރަށް ހަރުދަނާ ކުރެއްވުމަށް މަޝްވަރާ ކުރުމާއި، ރާއްޖޭގެ ތަރައްގީ އަށް ސައުދީން ދެވެންހުރި އެހީތަކާއި ގުޅޭގޮތުން މަޝްވަރާ ކުރަން ހަމަޖެހިފައިވާ ކަމަށް ފޮރިން މިނިސްޓްރީން ބުނެ އެވެ.\nމިނިސްޓަރާއި އެކު ސައުދީ އަށް ވަޑައިގެންނެވި ޑެލިގޭޝަނުގައި ހިމެނެނީ ރައީސް އޮފީހުގެ ޕޮލިސީ ސެކެޓްރީ އާމިނަތު ޝައުނާ އާއި މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކެޓްރީ އަހުމަދު ޝިއާންގެ އިތުރުން ހާރިޖީ ވުޒާރާގެ ބައެއް އިސް ވެރިންނެވެ.\nމިއީ ފޮރިން މިނިސްޓަރުކަމާ ޝާހިދު ހަވާލުވުމަށް ފަހު އެ ގައުމަށް ކުރައްވާ ފުރަތަމަ ދަތުރެވެ. މިއަދު ސައުދީ އަށް ފުރި އިރު، އެނބުރި ރާއްޖެ އަށް ވަޑައިގަންނަވާނެ ދުވަހެއް މިނިސްޓްރީން ހާމައެއް ނުކުރެ އެވެ.\nމިނިސްޓަރު ޝާހިދު ފޮރިން މިނިސްޓްރީ ސައުދީ އަރަބިއްޔާ


Ehfahara 35 meehunna rahtehivi firihenaku hayyarukohfi - Vaguthu\nކޮވިޑަށް ޓެސްޓް ކުރާ އަދަދު "ވާނުގައި" - 8 ގަޑިއިރު ކުރިން\nއެއްފަހަރާ 35 އަންހެނުންނާ ރަށްޓެހިވި ފިރިހެނަކު ޖަޕާނުން ހައްޔަރުކޮށްފި އެވެ. ތަކާޝީ މިޔަގަވާ، 39 އަހަރު ހައްޔަރުކޮށްފައި ވަނީ 35 މީހުންނަށްވުރެ ގިނަ މީހުންނާއި އެއްފަހަރާ ރަށްޓެހިވެ އޮޅުވާލުމުގެ މައްސަލައިގައެވެ.\nޖަޕާނުގެ މީޑިޔާތަކާއި ހަވާލަދީ ބޭރުގެ އެހެން މީޑިޔާތަކުން ރިޕޯޓުކުރާގޮތުގައި މިޔަގަވާ އެއްފަހަރާ ގިނަ ބަޔަކާ ރަށްޓެހިވީ އޭނާގެ އުފަންދުވަހަށް ހަދިޔާ ހޯދުމުގެ ނިޔަތުގައި އެވެ.\nއެތައް ބަޔަކާ ރަށްޓެހިވެ މިޔަގަވާ ވަނީ ލާރީގެ އިތުރުން އަގުބޮޑު ހަދިޔާތައްވެސް އަންހެނުން އަތުން ހޯދާފައިއެވެ. އެގޮތުން އޭނާއަށް ދެލައްކައަށްވުރެ ގިނަ ރުފިޔާ އެކި ފަރާތްތަކުން ވަނީ ދީފަ އެވެ. އަދި އެއް އަންހެނަކު ވަނީ މިޔަގަވާ އަށް 4،000 ރުފިޔާގެ ކޯޓުފަޓުލޫނެއްވެސް ހަދިޔާއަކަށް ދީފައެވެ.\nއެމްބީއެސް ނޫހުން ބުނާގޮތުގައި މިޔަގަމާ ޑޭޓްކުރި އަންހެނަކު އޭނާ އޮޅުވާލިކަން އެނގުމާއި އެކު އެމައްސަލަ ކަމާބެހޭ ފަރާތްތަކަށް ވަގުތުން ވަނީ ރިޕޯޓުކޮށްފަ އެވެ. އޮޅުވާލިކަމުގެ ތުހުމަތުގައި މިޔަގަމާ މިހާރު ފުލުހުންގެ ހައްޔަރުގައި ހުރިއިރު އޭނާ ވަނީ ޑޭޓްކުރި މީހުން ކައިރީ އޭނާގެ އުފަންދުވަސްކަމަށް ބުނެ އެކި ތާރީހުތައް އެމީހުންނަށް ދީފައެވެ.\nފައިސާ ހޯދުމަށް މިޔަގަމާ ވަނީ 44 އަހަރުގެ އަންހެނަކާއި ޑޭޓްކޮށްފަ އެވެ. އަދި އޭނާގެ އުފަންދުވަސް ކަމުގައި މިޔަގަމާ ބުނެފައިވަނީ ފެބްރުއަރީ 22 އެވެ. އަދި 40 އަހަރުގެ އަންހެނަކާއި ޑޭޓްކޮށް މިޔަގަމާ ބުނީ އޭނާގެ އުފަންދުވަހަކީ ޖުލައިގެ ތާރީހެއް ކަމަށެވެ. މިގޮތަށް އެކި މީހުންނާއި ޑޭޓްކޮށް އެކި ތާރީހުތައް އޭނާ ވަނީ އެފަރާތްތަކަށް ދީފަ އެވެ.\nޖަޕާނުގެ ލޯކަލް ނޫހުކުން ހާމަކުރާގޮތުން މިޔަގަމާގެ އަސްލު އުފަންދުވަހަކީ ނޮވެމްބަރު 13 އެވެ.\nމިޔަގަމާ އެކި މީހުންނާއި ޑޭޓްކޮށް އެކި ތަންތަނުގައި އެކީގައި އުޅެފައިވާ ފޮޓޯތައްވެސް މީސްމީޑިޔާގައި މިހާރު ވަނީ ޢާންމުވެފަ އެވެ. މިޔަގަމާ ޑޭޓްތަކަށް ގޮސްފައިވާ ތަންތަނުގެ ތެރޭގައި ޕާކުތަކާއި ރެސްޓޯރެންޓުތައްވެސް ހިމެނެއެވެ. އެއް ފޮޓޯއެއްގައި އުފަންދުވަސް ފާހަގަކޮށް ކޭކެއް ފެންނަ ފޮޓޯއެއްވެސް ވަނީ ފެނިފަ އެވެ.\nއޭޕްރީލް 25, 2021 22:12\nހާދަ ހަރުކަށި ފިކުރުގެ ބަޔެކޭ ޖަޕާނުގައި ތިބީ ދޯ. އެމީހަކު ބޭނުން ވަރަކަށް ރައްޓެހިވެވޭ އަދި އަދި އޭ އޭނާގެ ސްމާރޓްކަން ދޯ. ރާއްޖޭގައިވެސް އެކަން އޮތީ އެހެން.4ބިޓުން ނަގައިގެން އުޅޭ ކުދިން މިހާރު މަދެއްނޫން.. އަންހެން ކުދިންވެސް އޯކޭ އެގޮތް..\nއޭޕްރީލް 25, 2021 23:03\nމައްސަލައަކައް ވަނީ އިސްލާމީ އުސޫލްތަކުގެ ތެރެއިން ހަލާލުގޮތުގައި2މީހުންނާއި އިނީމަ. އެހިސާބު އެއީ ވަރައް ގޯސްކަމެއްކަމުގައި ހުއްޖަތްދައްކަން އެކިއެކި ވަހުޝީ ހޮރުހޮރުގައި ތިބޭ މީހުންވެސް ނިކުމެ އެމީހެއްގެ ހުރި މިންވަރަކުން ޚިޔާލުފާޅު ކުރެވޭތޯ ބަލާނެ. އަދި2އަންބައް އިނދެގެން ރިވެތި ދިރިއުޅުން އުޅެމުން އަންނަ އެތަކެއް ބަޔަކު ތިއްބާ.. ހަމައެގޮތައް ދެ އަންބައް އިނގެދެން ފިރިމީހާގެ ޒިންމާ އަދާނުކުރެވޭ ކޭސް ތަކުގެ ވާހަކަ ދައްކަމުން އެއީ ހުރިހާ2އަނބިން ގެންގުޅޭ މީހުންގެ ހާލަތުކަމައް ދައްކުވައި އެޔައް ހަޖޫޖަހާ ހަދާ. އެކަމަކު ހަރާމް ގުޅުންތައް އިނދެގެންނާއި ނީނދެ ހިންގާ މީހުންގެ ތަފާސް ހިސާބްތައް ހުރި އިރު އެއީ މާބޮޑުކަމަކައް ނުވޭ. މިއީ އިސްލާމީ އަގީދާގެ ހާލަތު އޮތް މިންވަރު ދިވެހިން ބަޔެއް އަންހެނުންގެ.\nއޭޕްރީލް 26, 2021 00:27\nމިގޮތަށް ދޮގުހަދާ މީސްމީހުންނަށް އޮޅުވާލާ ކޮންމެ މީހަކީ ސްމާޓު މީހެއް ކަމުގަ ދެކޭނަމަ، ކީއްވެބާ ތިމާއަށް އޮޅުވާލާ މަކަރުހަދާ މީހަކަށް އެއީ ސްމާޓުމީހެކޭ ނުބުނެ ދޮގުވެރިޔެކޭ މަކަރުވެރިޔެކޭ ބުނަނީ؟؟؟މިކަހަލަ ހާދިސާއެއް ތަޖުރިބާކުރެވުނު މީހެއްގެ ހައިސިއްޔަތުން ބުނެލާނީ މިއީ އެއްވެސް ޒަމާނެއްގަ އަދި އެއްވެސް ހާލެއްގަ ބަލައިގަނެވޭނެ ކަންކަމެއް ނޫނޭ..\nއޭޕްރީލް 26, 2021 00:29\nމިގޮތަށް ދޮގުހަދާ މީސްމީހުންނަށް އޮޅުވާލާ ކޮންމެ މީހަކީ ސްމާޓު މީހެއް ކަމުގަ ދެކޭނަމަ، ކީއްވެބާ ތިމާއަށް އޮޅުވާލާ މަކަރުހަދާ މީހަކަށް އެއީ ސްމާޓު މީހެކޭ ނުބުނެ ދޮގުވެރިޔެކޭ މަކަރުވެރިޔެކޭ ބުނަނީ؟؟؟މިކަހަލަ ހާދިސާއެއް ތަޖުރިބާކުރެވުނު މީހެއްގެ ހައިސިއްޔަތުން ބުނެލާނީ މިއީ އެއްވެސް ޒަމާނެއްގަ އަދި އެއްވެސް ހާލެއްގަ ބަލައިގަނެވޭނެ ކަންކަމެއް ނޫނޭ..\nއޭޕްރީލް 26, 2021 13:42\nލޯކުދި މީހުން އަންހެން ފިރިހެންވެސް ސޭމް ލުކްސް..... ބޮޑު ފޫސެ.....\nއޭޕްރީލް 26, 2021 13:53\nބޭރުފުށުން މާ ޑިސިޕްލިން ރަނގަޅު ބަޔަކަށް ވެގެން އުޅޭނެ، އެކަމު ތި ޖަޕާނަކީ އެންމެ މީހުން ނުބާ އެއްތަން


Bangladesh in Raajje ah Askaree 13 Ulhan'dhu Hadhiyaa kuranee - AO News\nބަންގްލަދޭޝް އިން ރާއްޖެއަށް އަސްކަރީ 13 އުޅަނދު ހަދިޔާކުރަން ނިންމައިފި އެވެ.\nމިތަކެތި ހަދިޔާކުރަން ނިންމާފައިވަނީ ބަންގަލްދޭޝްގެ ބޮޑުވަޒީރު ޝައިޚް ހަސީނާ ރާއްޖެއަށް ކުރައްވާ ދަތުރުފުޅުގަ އެެވެ.\nއެގައުމުން މީގެކުރިން ވެސް ރާއްޖޭގެ އަސްކަރިއްޔާއަށް އެކި ގޮތްގޮތުން އެހީތެރިކަން ފޯރުކޮށްދީފައިވާ އިރު، މިއީ ދެ ޤައުމުގެ ރަހުމަތްތެރިކަމުގެ ރަމްޒެއްގެ ގޮތުން ހަދިޔާކުރާ އުޅަނދުތަކެއް ކަމަށް އެ ގައުމުގެ ފޮރިން މިނިސްޓްރީން ވަނީ ހާމަކޮށްފަ އެވެ.\nބަންގްލަދޭޝްގެ ބޮޑުވަޒީރުއި މިމަހުގެ 22 ވަނަ ދުވަހު ރާއްޖެއަށް ކުރައްވާ ރަސްމީ ދަތުރުފުޅުގައި ރައީސް އިބްރާހިމް މުހައްމަދު ސޯލިހުއާއި ބައްދަލުކުރައްވައި ރަސްމީ ވާހަކަފުޅުތައް ބޭއްވެވުމަށް ވަނީ ހަމަޖެހިފަ އެވެ. މި ވާހަކަފުޅުތަކުގައި، ދެ ޤައުމުގެ ދެމެދުގައި އެކި ދާއިރާތަކުން އިތުރަށް ގުޅުން ބަދަހި ކުރެއްވުމާއި ބެހޭގޮތުން މަޝްވަރާކުރައްވާނެ ކަމަށް ރައީސް އޮފީހުން ވަނީ ވިދާޅުވެފަ އެވެ.\nބަންގްލަދޭޝް މީހާ މަރާލި, މީހާ ހޯދަނީ، އެއީ ނުރައްކާތެރި މީހެއް\nބަންގްލަދޭޝްގެ ބޮޑުވަޒީރު ޝައިޚް ހަސީނާއަށް ރަސްމީގޮތުން މަރުހަބާ ދަންނަވައިފި\nޑިސެމްބަރު 22, 2021\nތިޔަ ތަކެތި ބަލަހައްޓަން ބަނގުލަދޭޝް ސިފައިންނަށް ކިތައްރަށް ދޭން ޖެހޭތަ؟ އަދި 200 މިލިއަން ޑޮލަރގެ ބަދަލުގައި ވަގައް ރާއްޖެގައި ގަވާއިދާ ޚިލާފައް އުޅޭ ކިތައްމީހުން ގަވައިދު ގެ ތެރއަށް ވައްދާފއި ވަޒީފާ ދެންޖެހެތަ؟ އިންޑިއާ ވެސް ފޮނުވާ ކޮންމ ހަދިއާއެއް ބަލހައްޓަން 150 އިންޑިއާ ސިފައިން އައިސް އެބަތިބި،، އެމީހުނަށް މުސާރަ އާއި ކެއިންބުމާ ތޮބިމުގެ ޚަރަދު ވެސް ދޭންޖެހެނީ ދިވެހި ސަރކާރުން


އެމްޑީޕީ އާއެކު ވީހާލެއްގައިވި 'ސިއްޕެ'! | Mendhuru Online\nޒަމާނީ ޑިމޮކްރަސީ ވުޖޫދުވުމަށް ފަހު ދިވެހިރާއްޖޭގައި އުފެދުނު އެންމެ ފުރަތަމަ ސިޔާސީ ޕާޓީ، މޯލްޑިވިއަން ޑިމޮކްރަޓިކް ޕާޓީ(އެމްޑީޕީ) އުފެދި ހަރަކާތްތެރިވާން ފެށިފަހުން، ދިވެހިންގެ ލޮލުގައި އަޅައިގަންނަ މޫނެއް އުޅެއެވެ. އެމްޑީޕީގެ ކުރީގެ ޗެއަރޕާސަން އަދި ކުރީގެ ރައީސުލްޖުމްހޫރިއްޔާ އަދި މިހާރުގެ އެމްޑީޕީގެ ރައީސް މުހައްމަދު ނަޝީދުގެ ވާހަކަ ނުދައްކަމާހެއްޔެވެ. އެމަނިކުފާނުގެ ވާހަކަ ދިވެހިންނަށް ކިޔާ ދިނުމަކީ ބަސަރާއަށް ކަދުރު ވިއްކުން ކަހަލަ ކަމެކެވެ. ޒަމާނީ ޑިމޮކްރަސީ ރާއްޖެއަށް ތަޢާރަފްކުރުމުން ފެށިގެން އެމަނިކުފާނުގެ ހިތްވަރާއި އަޒުމްވަރުގަދަ ކަމަކީ އެމްޑީޕީ ޕާޓީއެއްގެ ގޮތުގައި އެންމެ ބޮޑުވެ، ބިޔަވި އެއް ސަބަބެވެ. މިތަނުގައި އަޅުގަނޑު ފާހަގަކޮށްލަން މަސައްކަތް މި ކުރަނީ، ރައީސް ނަޝީދުގެ މާލިމީކަމުގައި އެމްޑީޕީ ކުރިއެރުވުމަށް މިންނަތާއެކު މަސައްކަތްކުރެއްވި، އެމްޑީޕީގެ ނައިބު ރައީސް އަދި ބާރަށު ދާއިރާގެ ކުރީގެ އެމްޑީޕީގެ މެމްބަރު އަދި މިހާރު ރައީސުލްޖުމްހޫރިއްޔާ އޮފީހުގެ މިނިސްޓަރު މުހައްމަދު ޝިފާޒް(ސިއްޕެ)ގެ ވާހަކައެވެ.\nއެމްޑީޕީ ޕާޓީއެއްގެ ގޮތުގައި ހަރަކާތްތެރިވާން ފެށުމަށްފަހު، އެމްޑީޕީ ދަތުރުކުރި ކަނޑުތަކަކީ މަޑު ކަނޑުތަކެއް ނޫނެވެ. 2008 ވަނަ އަހަރު އެމްޑީޕީއަށް ރައްޔިތުން ވެރިކަން ދިން ނަމަވެސް، އެމްޑީޕީގެ ވެރިކަން ބަޣާވާތަކުން ވައްޓާލާ، އެމްޑީޕީގެ ރީދޫ ލަޝްކަރު މަގުމަތިވުމުން ވެސް ދެން ނިކުމެ، ކުރި މަސައްކަތުގައިވެސް އެންމެ ކުރީ ސަފުން ފެނިގެން ގޮސްފައި ވަނީ ސިއްޕެ އެވެ. އެއީ އުސްފަސްގަނޑު ކަމުގައި ވިޔަސް، ރާޅުގަނޑު ކަމުގައި ވިޔަސް ފަރުވާލެއްނެތި، ރައްޔިތުން ތިބި ތަނެއްގައި، ރައްޔިތުންނަށް ހިތްވަރު ދޭން ހުރީ ސިއްޕެ އެވެ. ސިއްޕެ އަކީ އާއްމު މެމްބަރުންގެ ”އޯލް-ޓައިމް“ ފޭވަރިޓެވެ. އެކަން އެގޮތަށް ވުމުގައި ލައްކަ ސަބަބުތައް އަޅުގަނޑަށް ފާހަގަކުރެވެއެވެ.\nމީހެއްގެ ސާބިތުކަން ފެންނާނީ މާޔޫސްވުމުންނެވެ. ގޮތް ހުސްވުމުންނެވެ. އެފަދަ ދަނޑިވަޅުތަކުގައި، ހިތްވަރު ގަދަ މީހާ މަގުހަދާ ނިކުމެ، ދެން ތިބި މީހުންނަށް ވެސް މަގު ކޮށައިދެއެވެ. މާޔޫސްކަމުގައި މޫނުމަތި މޯޅިވެފައި ތިބި މީހުންނަށް އުންމީދު ދެއެވެ. ގައުމެއްގެ ހަޔާތުގައި ރައްޔިތުން މޯޅިވާ ވަގުތު، ރައްޔިތުންނަށް ހިތްވަރުދީ، ރަތްޔިތުން ގޮވައިގެން ނިކުންނަ މީހަކީ ހަގީގީ ލީޑަރެވެ. 2012 ވަނަ އަހަރަށް ފަހު، ދިވެހިރާއްޖޭގެ ރައްޔިތުންގެ މާޔޫސްކަމަށް ނިމުމެއް އައީ 2018 ވަނަ އަހަރުގެ ފަހު ކޮޅެވެ. މިދެމެދުގައި ރާއްޖޭގެ ސިޔާސީ މަޝްރަހުގައި ރައްޔިތުންނަށް ޓަކައި ނިކުންނެވި ބޭފުޅުންގެ ލީޑަރުންގެ ގޮތުގައި ތިއްބެވީ ކޮންބޭފުޅުންނެއްތޯއެވެ. އާދެ، އެ ދުވަހުގައި ރައްޔިތުންނާއެކު މަގުމަތީގައި ހުންނެވި އެކަކީ ސިއްޕެ އެވެ. ނިކުމެ ވަޑައިގެން ވިދާޅުވީ، ތިމަންނާ މިހުރީ އެމްޑީޕީ އާއި ރައީސް ނަޝީދަށް ވީހާލެއްވާން ތައްޔާރަށް ކަމަށެވެ. ރައީސް ނަޝީދުގެ ޝަރީޢަތް ފެށި، ޖަލަށް ލުމުންވެސް ސިއްޕެ ވިދާޅުވީ، ތިމަންނާ ހުންނާނީ ވީހާލެއްވާން މަގުމަތީގައެވެ. އެއީ ތަދެކެވެ. ސިއްޕެ ހުންނެވީ އެހުރިހާ ދުވަހަކު ވެސް މަގުމަތީއެވެ.\nއަތުގައި މާބޮޑު ވިޔަފާރިއެއް ނެތް ނަމަވެސް، އަނބިދަރިންނަށް ކާންދެވޭނެ ހާލަތު ނެތްދުވަހު ވެސް ސިއްޕެ ހުންނެވީ މަގުމަތީއެވެ. އޭނާ ހިމާޔަތްކުރައްވާނެ ވިޔަފާރީގެ މަސްލަހަތެއް، އޭނާ ދިފާއުކުރައްވާނެ އޭރުގެ ސަރުކާރުގައި ހުރި ސިޔާސީ ބޮޑެއް ނެތެވެ. ކެރިގެން ހައްގުބަސް ބުނުމުގައި، އެމްޑީޕީގެ ލީޑަރޝިޕްގެ ދިފާއުގައި، ރައީސް ނަޝީދުގެ މިނިވަންކަމުގެ ދިފާއުގައި ނިކުމެ ހުންނެވީ މަގުމަތީއެވެ. އަދި ކީއްތޯއެވެ. ޖަލުގެ ކުޑަގޮޅި އަކީ ވެސް ސިއްޕެ އަށް އާތަނެއްނޫނެވެ. ހުރަގެއަކީ ސިއްޕެ ބިރުފުޅުގަންނަ ތަނެއް ވެސް ނޫނެވެ. އޭނާ ގޮޅިއަށް ލެވުނު އަދަދު ހުދު އޭނާއަށް ވެސް އެނގި ވަޑައިނުގަންނަވާނެއެވެ.\nރައީސް ޔާމީންގެ ސަރުކާރުގެ އަނިޔާވެރިކަން ބޮޑުވެ، ސިޔާސީ ލީޑަރުން ރާއްޖޭން ބޭރުގެ ހިމާޔަތް ހޯދުމުން، އެ ލީޑަރުންގެ އިރުޝާދުގެ ދަށުން ޕާޓީ ރުކުރުވާލާ ހިނގުމުގެ މޭސްތިރިއަކަށް ހުންނެވީ ސިއްޕެ އެވެ. އެދުވަހުގައި ވެސް ޕާޓީގެ ނައިބެއްގެ ގޮތުގައި، އާއްމު މެމްބަރުންނާއި އެއް ހަމައެއްގައި ހުންނެވީ ”ގްރައުންޑް ސީޒޯ“ ގައެވެ. ސީދާ ހަރަކާތުގައެވެ. އޭގެ ނަތީޖާވެސް ފެނުނެވެ. 2018 ވަނަ އަހަރުގެ އިންތިހާބު ކާމިޔާބުވި ރޭ ސިއްޕެ ގެ ލޮލުން އޮހޮރުނު އުފާވެރިކަމުގެ ކަރުނަ އަޅުގަނޑު ވެސް ދުށީމެވެ. އެކަރުނައިގާ ވަނީ މައުސޫމު ކަމެވެ. އެކަރުނައިގާ ވަނީ އޭނާގެ ބުރަ މަސައްކަތެވެ.\nވެރިކަމަށް އެމްޑީޕީ އައުމަށް ފަހު، ރައީސުލްޖުމްހޫރިއްޔާ އޮފީހުގައި މަސައްކަތް ކުރައްވާއިރު ވެސް، ސިއްޕެ އަކީ މިއަދުވެސް އިއްޔެގެ ސިއްޕެ އެވެ. ވީވަރަކުން މީހުންނާއެކު ކޮފީ އަށް އަރުއްވައެވެ. ވީވަރަކުން، މީހުންގެ ހިޔާލާއި ކަންބޮޑުވުން އަޑު އައްސަވައެވެ. ސަރުކާރު ތެރޭގައި މަސްލަހަތު ފެއްލޭ ފަދަ ގޮތަކަށް ދުވަހަކުވެސް ވާހަކަފުޅު ނުދައްކަވައެވެ. ބޮޑާކަމެއް ނެތެވެ. ކައިރިވާން ފަސޭހަ، އާއްމު މެމްބަރުންނަށް އިންތިހާއަށް އިތުބާރުކުރައްވާ، އެހާމެ ގަދަރާއި އިޚުތިރާމް އެ ފަރާތްތަކަށް ދެއްވައެވެ.\nމިއަދު އެމްޑީޕީގެ ރައީސް މުހައްމަދު ނަޝީދުގެ ފަހަތްޕުޅުގައި ހުންނަވައިގެން މަސައްކަތް ކުރުމުގެ އިތުރު ފުރުސަތެއް އެދިގެން ސިއްޕެ ނިކުންނެވީ ”ޓްރެކް ރިކޯޑް“ ސާފުކޮށްނެވެ. ދުވަހަކު ވެސް އެމްޑީޕީ ނޫން އެހެން ސިޔާސީ ޕާޓީއެއްގައި މަސައްކަތް ނުކޮށް، އެމްޑީޕީއަށް ޓަކައި ގުރުބާންވެވަޑައިގެން ހުންނަވައިގެންނެވެ. އެމްޑީޕީގެ އެންމެ ރައްޔިތުން ސިއްޕެ އަށް މިފަހަރު އާ ބަސް ބުނުމަކީ އެމްޑީޕީގެ އެންމެ ނިކަމެތި މީހާ އިން ފެށިގެން އެންމެ އުހުގައި ހުންނެވި ބޭފުޅާގެ ވެސް އުންމީދެވެ.


Lh. Hinnavaru | Mihaaru\nޅ. އަތޮޅުގެ ބައެއް ރަށްތަކަށް ގުޑުމެއް އަރައިފި\nޅ. އަތޮޅުގެ ބައެއް ރަށްރަށަށް މިއަދު ހެނދުނު ގުޑުން އެރި ކަމުގެ ރިޕޯޓު ލިބިފައިވާ ކަމަށާއި އެކަން ދިރާސާ ކުރަމުން އަންނަ ކަމަށް، މީޓިއޮރޮލޮޮޖިކަލް ސެންޓަރު (މެޓު) އިން ބުނެފި އެވެ.\nދިރާގު ޓީވީ އާއި ފައިބާ ބްރޯޑްބޭންޑް ޅ. އަތޮޅަށް\nދިރާގު ޓީވީ އާއި ހައިސްޕީޑް ފައިބާ ބްރޯޑްބޭންޑްގެ ހިދުމަތް ޅ. ހިންނަވަރާއި އެ އަތޮޅު ނައިފަރުގައި ރަސްމީކޮށް އިފްތިތާހު ކޮށްފި އެވެ.\nJanuary 05, 2018 7\nހިންނަވަރުގައި ގުދަނެއްގައި ރޯކޮށްލައިފި\nލޯނު ނަގަނީ ގަނޑުވަރެއްގައި ދިރިއުޅޭކަށް ނޫން: ރައީސް\nމި ސަރުކާރުން ލޯނު ނަގަނީ އެ މަނިކުފާނު ރީތި ގަނޑުވަރެއްގައި ދިރިއުޅުއްވަން ނޫން ކަމަށާއި ރައްޔިތުންގެ ހާލަތު ރަނގަޅު ކުރަން ކަމަށް ރައީސް އަބްދުﷲ ޔާމީން ޅ. ހިންނަވަރުގައި މިއަދު...\nDecember 25, 2017 85\nއަންނަ އަހަރުގެ ރިޔާސީ އިންތިހާބުގައި ވޯޓު ލާއިރު ރައްޔިތުން ތިން ކަމަކަށް ވިސްނަން އެދިވަޑައިގެން، ވެރިއަކު ހޮވަން ފަސޭހަ ތިން ގޮތެއް ރައީސް އަބްދުﷲ ޔާމީން މިއަދު...\nނ. އާއި ބ. އަތޮޅުގެ ބައެއް ރަށްރަށް އަދި ޅ. ހިންނަވަރަށް ކުރައްވާ ދަތުރުފުޅެއްގައި ރައީސް އަބްދުﷲ ޔާމީން މިއަދު ފުރާވަޑައިގެންފި އެވެ.\nއިއްސެގެ މަރުގެ ތަހުގީގަށް ރަށުގެ އެކި ސަރަހައްދުތައް ބަލަނީ\nހއ. އިހަވަންދޫ އައިސްޕްލާންޓު ހިންގާ އިމާރާތުގެ ތެރޭގައި މަރާލާފައި އޮއްވައި އިއްޔެ ފެނުނު އިސްމާއިލް އުމަރު (އިއްސެ)ގެ މަރުގެ މައްސަލާގައި ތުހުމަތު ކުރެވޭ ބިދޭސީން ގޮވައިގެން ރަށުގެ އެކި ސަރަހައްދުތައް ފުލުހުން ބަލަން ފަށައިފި އެވެ.\nMay 10, 2017 121\nހިންނަވަރުގެ ބަދަލު މުޅި ރާއްޖެ އިން ފެންނާނެ: ނާޒިމް\nޅ. ހިންނަވަރުގެ ސިޔާސީ މަސްރަހަށް އައިސްފައިވާ ބަދަލު، މިދިޔަ ލޯކަލް ކައުންސިލްތަކުގެ އިންތިޚާބުގައި ފެނިފައިވާ ކަމަށާއި މި ބަދަލު ކުރިއަށް އޮތް ތަނުގައި މުޅި ރާއްޖެ އިން ވެސް ފެންނާނެ ކަމަށް ހެލްތު މިނިސްޓަރު އަބްދުﷲ ނާޒިމް އިބްރާހިމް މިއަދު ވިދާޅުވެއްޖެ އެވެ.\nMay 09, 2017 76\nހިންނަވަރުގައި އެމްޑީޕީގެ ނާކާމިޔާބަށް އިބޫގެ ޖަވާބު\nހިންްނަވަރުގައި ބީއެމްއެލްގެ އޭޓީއެމް ބަހައްޓައިފި\nޅ. ހިންނަވަރުގައި ބީއެމްއެލްގެ ސެލްފް ސާވިސް އޭޓީއެމްއެއް ބަހައްޓައި، މިއަދު ހިދުމަތް ދޭން ފަށައިފި އެވެ.\nހިންނަވަރުގައި އާ ސިއްހީ މަރުކަޒެއް އަޅަން ފަށައިފި\nޅ. ހިންނަވަރުގައި 10 މިލިއަން ރުފިޔާ ހަރަދުކޮށްގެން އާ ސިއްހީ މަރުކަޒެއް އަޅަން ފަށައިފި އެވެ.


ﷲގެ ރުހިވޮޑިގަތުން – ދެދުނިޔޭގެ ކާމިޔާބު – DhiSalafiyyah\nﷲގެ ރުހިވޮޑިގަތުން – ދެދުނިޔޭގެ ކާމިޔާބު\n23/10/2011 އެހެނިހެންއައްޝައިޚް މުޙައްމަދު ޝަމްޢޫން\nﷲގެ ރުހިވޮޑިގަތުން ޙާޞިލުކުރުމީ، އޭނާގެ ދިރިއުޅުމުގެ މަޤްޞަދުކަމުގައި ހަދައި، އެގޮތް މަތީ ހެނދުންކޮށް ހަވީރުކުރާ މީހާ ދަންނާށެވެ! ﷲ ސުބުޙާނަހޫ ވަތަޢާލާ، އޭނާގެ ހުރިހައި ބޭނުންތަކެއް ފުއްދާނޭ މަގު ފަހިކޮށް ދެއްވާނެއެވެ. އަދި ކަންބޮޑުވާނެ ހުރިހާ ކަމަކުން އޭނާ ރައްކާތެރި ކުރައްވާނެއެވެ. އޭނާގެ ހިތް އެއިލާހަށް ލޯބިކުރުމަށް ޚާލިޞްކުރައްވާނެއެވެ. އޭނާގެ ދޫ އެއިލާހުގެ މަތިން ހަނދުމަކުރުމުގައި ލަހައްޓަވާނެއެވެ. އަދި އޭނާގެ ގުނަންތައް އެއިލާހަށް ކިޔަމަންތެރިކަން އަދާކޮށް، އަޅުކަންކުރުމުގައި މަޝްޣޫލު ކުރައްވާނެއެވެ.\nދުނިޔޭގެ އަރާމާއި އުފާ ހޯދުމީ، އޭނާގެ ދިރިއުޅުމުގެ މަޤްޞަދުކަމުގައި ހަދައި، އެގޮތް މަތީ ހެނދުންކޮށް ހަވީރުކުރާ މީހާ ދަންނާށެވެ! ﷲ ސުބުޙާނަހޫ ވަތަޢާލާ، އޭނާގެ ބޭނުންތައް ފުއްދާނޭ މަގު ދަތިކުރައްވާނެއެވެ. އަދި އޭނާގެ އަމިއްލަ ނަފްސަށް އެކަންތައް ޖައްސަވާނެއެވެ. ހާސްކަމާއި، ކަންބޮޑުވުމާއި، ދަތިއުނދަގުލުގައި، އޭނާ ދިރިއުޅެންޖެހޭގޮތް މެދުވެރިކުރައްވާނެއެވެ. އެއިލާހަށް ލޯބިކުރުމުގެ ބަދަލުގައި، އޭނާފަދަ އެހެން މަޚްލުޤުންނަށް ލޯބިކުރުމުގައި އޭނާގެ ހިތް މަޝްޣޫލުކުރުވާނެއެވެ. އެއިލާހުގެ މަތިން ހަނދުމަކުރުމުގެ ބަދަލުގައި، އެމީހުންނަށް މަދަޙަޘަނާ ކިޔުމުގައި އޭނާގެ ދޫ ބިޒީކުރުވާނެއެވެ. އަދި އެއިލާހަށް އަޅުކަންކުރުމުގެ ބަދަލުގައި، އެމީހުންނަށް ޚިދުމަތްކުރުމުގައި އޭނާގެ ގުނަންތައް އަވަދިނެތި ކުރުވާނެއެވެ.\nފަހެ ﷲއަށް ކިޔަމަންތެރިކަން އަދާކުރުމާއި، އެއިލާހަށް އަޅުކަންކުރުމާއި، އެއިލާހަށް ލޯބިކުރުމުން އެއްކިބާވެއްޖެ މީހާ ދަންނާށެވެ! އޭނާފަދަ އެހެން މަޚުލޫޤުންގެ އަޅުވެތިކަމުގެ ދަށަށް އޭނާ ދާ ހުއްޓެވެ. ﷲތަޢާލާ ވަޙީކުރައްވާފައިވެއެވެ. وَمَنْ يَعْشُ عَنْ ذِكْرِ الرَّحْمَنِ نُقَيِّضْ لَهُ شَيْطَانًا فَهُوَ لَهُ قَرِينٌ (الزخرف : 36) ” ރަޙުމާންވަންތަ އިލާހު ހަނދުމަކުރުމަށް ކަނުވެގަންނަ މީހާއަށް ތިމަން އިލާހު ޝައިޠާނެއް ފާކުރައްވާހުށީމެވެ. ފަހެ، ޝައިޠާނާ އޭނާޔާ ވަކިނުވެ، އެކުގައި އުޅޭނެތެވެ.”\nސުފްޔާން ބިން ޢުޔައިނާ ރަޙިމަހުﷲ ވިދާޅުވިއެވެ. “ޢަރަބީންގެ ތެރޭގައި މަޝްހޫރު މިޘާލުބަހެއް ތިޔަބައިމީހުން ގެނެސްފިނަމަ، އެއިން ކޮންމެ މިޘާލުބަހަކަށް ތިމަން ޤުރުއާނުން އާޔަތެއް ގެންނަވާ ހުށީމެވެ.” އެތަނުން މީހަކު ބުންޏެވެ. “ތިބާގެ އަޚާއަށް ކަދުރުއޮށެއްގެ މިންވަރު ވިޔަސް ދޭށެވެ. އޭނާ ޤަބޫލުނުކޮށްފިނަމަ އަނގުރު އަލިފާންގަޑެއް ދޭށެވެ. މި މިޘާލުބަހަށް ޤުރުއާނުން އާޔަތެއް ގެންނާށެވެ.” އެހިނދު އެކަލޭގެފާނު ވިދާޅުވިއެވެ. وَمَنْ يَعْشُ عَنْ ذِكْرِ الرَّحْمَنِ نُقَيِّضْ لَهُ شَيْطَانًا… (الزخرف : 36) ” ރަޙުމާންވަންތަ އިލާހު ހަނދުމަކުރުމަށް ކަނުވެގަންނަ މީހާއަށް ތިމަން އިލާހު ޝައިޠާނެއް ފާކުރައްވާހުށީމެވެ.”\nއަޞްލު : فوائد الفوائد لابن القيم الجوزية


Bidheyseen ge massala ehves sarukaarakah halleh nuvi, miadhu hurihaa rulhi eh bidheyseen'nah\nބިދޭސީންގެ މައްސަލަ އެއްވެސް ސަރުކާރަކަށް ހައްލެއް ނުވި، މިއަދު ހުރިހާ ރުޅިއެއް ބިދޭސީންނަށް\nއެމީހުންނާހެދި ދިވެހިންގެ ދިރިއުޅުމަށް "މުސީބާތަކަށް" ވެފައިވާކަމަށް ބުނި ދިވެހިން ވެސް މަދެއް ނޫން\nއެ މައްސަލަ ޙައްލު ނުކުރެވޭ ހިސާބަަށް ދިއުމުގައި ދިވެހި ދައުލަތުގެ ބޮޑު އިހުމާލެއް ވެސް ވޭ\nދިވެހިންނަށް ވެސް ވަޒީފާ ލިބުމުގައި އަދި ވަޒީފާގެ ބާޒާރު ކޮންޓްރޯލް ކުރުމުގައި ވެސް މިއަދު މިވަނީ ދަތިވެފައި\n10 އޮކްޓޯބަރ 2021 | އާދީއްތަ 14:30\nބިދޭސީ މަސައްކަތު މީހުން- ރާއްޖޭގައި ލިއެކިއުމެއް ނެތި އުޅޭ ބިދޭސީން ގިނަ\nއައު ސަރުކާރެއް އަންނަ ކޮންމެ ފަހަރަކު ރައްޔިތުންނަށް ކޮށްދޭނެ ކަންކަމާއި، ވައުދުތަކާއި، މެނިފެސްޓޯތައް ބަންޑުން ކޮށްލައެވެ. އޭގެ ތެރެއިން ވެސް ބިދޭސީންގެ މައްސަލަ ހައްލު ކުރުމާއި، ގަވާއިދާ ޚިލާފަށް އުޅޭ ބިދޭސީންގެ މައްސަލައަށް އަވަސް ހައްލެއް ހޯއްދަވައިދެއްވާނެ ކަމުގެ ވައުދަކީ އެންމެ ކުރީގައި ގުނާލެވޭނެ ވައުދެކެވެ.\nއެހެންނަމަވެސް، މިއަދާ ހަމައަށް ވެސް މި މައްސަލައަށް ހައްލެއް ނުލިބި، އެތައް އަހަރެއް ވަންދެން ދިގުދެމިގެންގޮސް، މިއަދު މިވަނީ ހައްލުކުރަން ދަތި ކަމަކަށް އެކަން ވެފައެވެ. ވަކިން ޚާއްސަކޮށް ބަންގްލަދޭޝްގެ އާބާދީ ރާއްޖޭގައި ނުހަނު ބޮޑެވެ. ނުގަވާއިދަށް އުޅޭ ބިދޭސީންގެ އަދަދު އިންތިހާއަށް އިތުރުވެ، ރާއްޖޭގެ ހުރިހާ ވިޔަފާރިއަކާއި ސިނާޢަތެއްގައި ވެސް މިއަދު ރަސްކަން ކުރަމުންދަނީ ބިދޭސީންނޭ ބުނުމަކުން ދޮގަކަށް ނުވާނެއެވެ. އެކަމުގެ ސަބަބުން ދިވެހިންނަށް ވެސް ވަޒީފާ ލިބުމުގައި އަދި ވަޒީފާގެ ބާޒާރު ކޮންޓްރޯލް ކުރުމުގައި ވެސް މިއަދު މިވަނީ ދަތިވެފައެވެ.\nއެހެންނަމަވެސް، އެކަމުގެ ހިތްހަމަނުޖެހުމާއި، ނުރުހުމުގެ ތެރެއިން މިއަދު ޤައުމުގައި އިތުރު އިޖުތިމާއީ މައްސަލަތަކެއް މިވަނީ ފެންމަތިވެފައެވެ. ބައިބައިވުމާއި، ނަސްލީ ތަފާތު ކުރުމުގެ ބޮޑެތި މައްސަލަތަކެއް ދަނީ ފެންމަތިވަމުންނެވެ. އޭގެ ކުޑަކުޑަ މިސާލަކަށް މިހާރު ކުރިއަށްދާ ސާފް ޗެމްޕިއަންޝިޕް މުބާރާތުގެ ތެރެއިން ހިނގަމުންދާ ކަންކަން ފުދެއެވެ.\nމައްސަލަ ފެށިގެން ދިޔައީ ބަންގަލަދޭޝް އާއި ރާއްޖެ ބައްދަލުކުރާ މެޗުގެ ޓިކެޓާ ހިސާބުންނެވެ. ޓިކެޓު ވިއްކުމުގައި މިހާރު ވެސް ބޮޑެތި މައްސަލަތަކެއް ފެންމަތިވަމުންދާއިރު، ބަންގަލަދޭޝް މެޗުގައި ވެސް ގިނަ މައްސަލަތަކެއް ފެންމަތިވިއެވެ. ނަމަވެސް އެހިސާބުން ސޯޝަލް މީޑިއާގައި ދިވެހިންނާއި ބަނގްލަދޭޝް ރައްޔިތުންގެ މެދުގައި އިންތިހާއަށް ނުރުހުުމުގެ ބަސްތައް އަމާޒުވެ، އެއްބަޔަކު އަނެއް ބަޔަކު ކުށްވެރިކުރަމުން ދިޔައެވެ.\nވަކިން ޚާއްސަކޮށް ބަންގްލަދޭޝް ރައްޔިތުންނަށް އެކި ގޮތްގޮތަށް މަލާމާތުގެ ބަސްތައް ރައްދުކޮށް، އަނބުރާ ޤައުމަށް ދިއުމަށް ގޮވާލައި، ވީޑިއޯތަކާއި ޕޯސްޓުތައް އާންމުކުރި ދިވެހިން ވެސް މަދެއް ނޫނެވެ. އޭގެ ތެރެއިން ދެބައިކުޅަ އެއްބަޔަށްވުރެ ގިނަ ކޮމެންޓުތަކާއި ޕޯސްޓުތަކަކީ އިންތިހާއަށް ނަސްލީ ތަފާތު ކުރުމާއި، ނަފްރަތުގެ މައްޗަށް ބިނާކޮށް ކޮށްފައިވާ ޕޯސްޓުތަކެވެ.\nއެ ޕޯސްޓުތަކަށް ކޮމެންޓުކުރި ގިނަ ދިވެހިން ބުނަމުންދަނީ ބަންގްލަދޭޝް ރައްޔިތުން އަނބުރާ ޤައުމަށް ދާން ޖެހޭ ކަމަށެވެ. އެމީހުންނާހެދި ދިވެހިންގެ ދިރިއުޅުމަށް "މުސީބާތަކަށް" ވެފައިވާކަމަށް ބުނި ދިވެހިން ވެސް މަދެއް ނޫނެވެ. ގިނަ ކޮމެންޓުތަކާއި ޕޯސްޓުތަކަކީ އިންސާނީ ކަރާމާތަށް ބަލާއިރުވެސް، އެއްވެސް ޤަދަރެެއް ނެތި ކޮށްފައިވާ ޕޯސްޓުތަކެވެ. މިއީ ހަމައެކަނި ކުޑަ މިސާލެކެވެ.\nނަމަވެސް ހަގީގަތަކީ ބަންގްލަދޭޝް ރައްޔިތުން މި ޤައުމުގައި ގިނަވެ، އެ މައްސަލަ ހައްލު ނުކުރެވޭ ހިސާބަަށް ދިއުމުގައި ދިވެހި ދައުލަތުގެ ބޮޑު އިހުމާލެއް ވެސް ވާކަމެވެ. މިއަދުވެސް އެ މައްސަލަ ހައްލު ކުރުމަށް އެކަށީގެންވާ މަސައްކަތްތަކެއް ނުކުރެވޭ ކަމެވެ. ޤަވާއިދާ ޚިލާފަށް އުޅޭ ބިދޭސީން މަގުމަތީގައި މަސައްކަތް ހޯދަން ނުކުމެ، ވިޔަފާރިކޮށް އުޅެމުންދާއިރު ވެސް ތަންފީޒީ އިދާރާތަކުން ވެސް އެކަށީގެންވާ ފިޔަވަޅު ނާޅާ ކަމެވެ.\nޤައުމެއްގެ ޙައިސިއްޔަތުން ކޮންމެ ޤައުމެއްގައި ވެސް ހަމަތަކާއި އުސޫލުތަކެއް އޮންނާނެއެވެ. ނުގަވާއިދުން ލިއެކިއުމެއް ނެތި އުޅޭނަމަ އެޅިދާނެ ފިޔަވަޅުތައް ހުންނާނެއެވެ. އެއިން ފިޔަވަޅެއް އެޅުމެއްނެތި، ހުރިހާ ކަމެއް "ހެޔޮކަމަށް" ދޫކޮށްލައިގެން ކަމާބެހޭ ފަރާތްތަކުން ތިބުމުގެ ނަތީޖާ މިއަދު ފެންނަނީ ނުހަނު ހިތިކޮށެވެ. ވީއިރު، މިއަދު ދިވެހިންގެ ހިތްތަކުގައި ބިދޭސީންނަށް އެހާ ނަފްރަތާއި، ރުޅިވެރިކަން ބާއްވައި، ނަސްލީ ގޮތުން ތަފާތުކުރަންޖެހޭ އެއްވެސް ސަބަބެއް ނެތެވެ.\nއޭގެ ބަދަލުގައި ލިއެކިއުމެއް ނެތި އުޅޭ ބިދޭސީން ހޯދައި، އެމީހުން އަނބުރާ ޤައުމަށް ފޮނުވާލުމުގެ ކަންކަން އަވަސްކުރަން ގޮވާލުން މާ ރަނގަޅެވެ. ބިދޭސީން ވިޔަފާރިތައް ކޮންޓްރޯލް ކުރާއިރު، އެކަމާ ގުޅިގެން ހަދާފައިވާ ގަވާއިދުތައް ކަމާބެހޭ ފަރާތްތަކުން ތަންފީޒު ކުރަން ގޮވާލުން ވެސް މާ ރަނގަޅެވެ. ނަސްލީ ތަފާތު ކުރުމަކީ އެއްވެސް ކަމެއްގެ ހައްލެއް ނޫނެވެ.\nބަންގްލަދޭޝްގައި ހިނގަމުންދާ ދީނީ ހަމަނުޖެހުންތަކުގައި އެތައް ސަތޭކަބަޔަކު ހައްޔަރުކޮށްފި\nބިދޭސީން ގާނޫނީ ގޮތުން ހޭލުންތެރިކޮށް ގާނޫނީ އެހީތެރިކަން ފޯރުކޮށްދިނުމުގެ ޚާއްސަ ހަަރަކާތެއް ޕީއައިއެލްސީން ފަށައިފި\nބިދޭސީންނަށް މިހާރު މަދުވަނީ އައިޑީކާޑެއް އެކަނި!


Mivarah giragnaa sarukaarah kureveyne maa bodu kameh neiy: Nasheed | Mihaaru\nމިވަރަށް ގިރަންޏާ ސަރުކާރަށް ކުރެވޭނެ މާބޮޑު ކަމެއް ނެތް: ނަޝީދު\nރައީސް މުހައްމަދު ނަޝީދު މިއަދުގެ ކޮމެޓީގައި ވާހަކަ ދައްކަވަނީ: ވިދާޅުވީ މިފަހަރު ހަޅާގައި ގިނަ ރަށްތަކަކަށް އަސަރު ކުރި ކަމަށް-- ފޮޓޯ: ހުސައިން ވަހީދު/މިހާރު\n29 ޖެނުއަރީ 2020 - 14:36\nކޮންމެ އަހަރެއްގެ ވެސް އިރުވައި މޫސުމުގެ ހަޅައިގައި ރާއްޖޭގެ ބައެއް ރަށްރަށް ގިރަ އެވެ. ނަމަވެސް މި އަހަރު އެ މައްސަލަ މާ ބޮޑެވެ. ބައެއް ރަށްރަށުގައި ހެދިފައި ހުރި ދުވަސްވީ ބިޔަ ގަސްތައް ވެއްޓި އާންމުން އަންނަނީ ކަންބޮޑުވުން ފާޅުކުރަމުންނެވެ.\nމިކަމާ ގުޅިގެން އާއްމުންނަށް ހުޅުވާލައިގެން މިއަދު ބޭއްވި މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމެޓީގައި ނަޝީދު ވަނީ ވަކިވަކި ރަށްރަށް ގިރާ ސަރަހައްދުތަކުގެ ފޮޓޯތައް ހިމެނޭ ޕްރެޒެންޓޭޝަނެއް ދެއްވައިފަ އެވެ. އެ ޕްރެޒެންޓޭޝަން ހުށަހަޅުއްވައިދެއްވަމުން ނަޝީދު ވިދާޅުވީ އިރުވައިމޫސުމުގެ މިހަޅާގައި ރާއްޖޭގެ ގިނަ ރަށްތަކެއް ކުރިން ނުގިރާ މިންވަރަށް ގިރާފައިވާ ކަމަށެވެ.\nނަޝީދު ވިދާޅުވީ އިންސާނުންގެ އަމަލުތަކުގެ ސަބަބުން ނޫނަސް ތިމާވެއްޓަށް ބޮޑެތި ބަދަލުތަކެއް އައިސްފައިވާ ކަމަށެވެ. އެހެންވެ، ވެގެން އުޅޭގޮތް ރަނގަޅަށް ދިރާސާކޮށް ބަލަން ޖެހޭ ކަމަށް ވިދާޅުވި އެވެ.\nމިއަދު ބޭއްވި މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމެޓީ-- ފޮޓޯ: ހުސައިން ވަހީދު/މިހާރު\n"ދިރިއުޅުން ހުއްޓާލެވޭކަށް ނެތް. ތަރައްގީ ހުޓާލެވޭކަށްވެސް ނެތް. ބޯހިޔާވަހިކަން ދިނުން ހުއްޓާލެވޭކަށް ވެސް ނެތް. އޮޑިދޯނި ފަހަރު ފުރާ ލެފުން ވެސް ހުއްޓާލެވޭކަށް ނެތް...،" ނަޝީދު ވިދާޅުވި އެވެ.\nރަށްތައް ގިރަމުންދަނީ ތަރައްގީގެ މަޝްރޫތަކުގެ ސަބަބުން ކަމަށް ބަލާއިރު ސީދާ އެހެން ބުނެވެން ވެސް ނެތް ކަމަށާއި ފަޅުރަށްތައް ވެސް އެބަ ގިރާ ކަމަށް ނަޝީދު ވިދާޅުވި އެވެ. އަދި މިހާރު ރަށްތައް ގިރާވަރަށް ގިރާ ނަމަ ސަރުކާރަށް ކުރެވެނެ މާ ބޮޑު ކަމެއް ނެތް ކަމަށް ނަޝީދު ވިދާޅުވި އެވެ.\nމިނިސްޓަރަށް މެންބަރުންގެ ފާޑުކިޔުން\nކޮމެޓީގައި ވާހަކަ ދެއްކެވި ބައެއް މެމްބަރުން ވަނީ އެންވަޔަރަމަންމަންޓް މިނިސްޓަރު ޑރ. ހުސައިން ރަޝީދާއި ކަމާ ބެހޭ އިދާރާތަކުން އެންމެ އެކަށީގެންވާ ގޮތަށް މަސައްކަތް ނުކުރާ ކަމަށް ވިދާޅުވެފަ އެވެ. އެގޮތަށް ހިޔާލު ފާޅުކުރެއްވި މެމްބަރުންގެ ތެރޭގައި މަޖިލީހާއި ސަރުކާރުގެ މެޖޯރިޓީ އޮތް އެމްޑީޕީގެ މެމްބަރުން ވެސް ހިމެނެ އެވެ.\nކަންބޮޑުވުން ފާޅުކުރައްވަމުން އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު ވިދާޅުވީ ދަންވަރު ރަށްރަށަށް އުދައަރައި ރައްޔިތުން ބިރުވެރިކަމެއްގެ ތެރެއަށް ދިޔައިރު ވެސް މިނިސްޓްރީތަކުން އެކަމަށް އިޖާބަ ދިނުން ލަސް ކަމަށެވެ.\n"ކިހާ ރަށަކަށް އަސަރުކޮށްފިކަން ނުވަތަ އެއީ ކިހިނެއްވާ ކަމެއްކަން އެ މައުލޫމާތު ކުރިއާލާ ކަމާބެހޭ ފަރާތްތަކަށް ފޯރުކޮށްދިނުމުގައި ކަމާބެހޭ އިދާރާތައް ވަރަށް ފަހަތު ފަޔަށް ބުރަކޮށް އުޅޭކަން އަޅުގަނޑަށް ފާހަގަކުރެވޭ،" ވަހީދު ވިދާޅުވި އެވެ.\nއުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު: އޭނާ ވިދާޅުވީ ރަށް ގިރާ މައްސަލާގައި އިދާރާތަކުން އިޖާބަ ދިނުން ލަސް ކަމަށް-- ފޮޓޯ: ހުސައިން ވަހީދު/މިހާރު\nދާންދޫ ދާއިރާގެ އެމްޑީޕީގެ މެމްބަރު ޔައުގޫބް އަބްދުﷲ ވިދާޅުވީ ރަށްރަށަށް އެވަރު ވެގެންދިޔައިރު ކަމާ ގުޅޭ އިދާރާތަކުން ކުރި ކަމެއް ނެތް ކަމަށެވެ. އެހެންކަމުން އެބޭފުޅުން މިހާތަނަށް ކުރީ ކޮންކަމެއްތޯ ބެލުމަށް އޭނާ ވަނީ ކޮމެޓީ އަށް ހުށަހަޅުއްވައިފަ އެވެ.\nމަހިނބަދޫ ދާއިރާގެ ޕީޕީއެމް މެމްބަރު އަހުމަދު ތޯރިގް ވިދާޅުވީ މިދުވަސްވަރު އަތޮޅު ތެރޭގައި އެންވަޔަރަންމަންޓް މިނިސްޓަރު އުޅުއްވަނީ ލޯކަލް ކައުންސިލް އިންތިޚާބުގެ ކެމްޕެއިންގައި ކަމަށެވެ. މިމައްސަލާގައި މިނިސްޓްރީން އަމަލުކޮށްފައިވާ ގޮތް ބެލުމަށް މިނިސްޓަރު ކޮމެޓީއަށް ހާޒިރުކުރަން ތޯރިގް ހުށަހެޅުއްވި އެވެ.\n"އެ ދަތުރުކުރާއިރު ގިރާ ސަރަހައްދު ވެސް ބައްލަވާނެ. އަދި ކުނިގޮނޑު ވެސް ބައްލަވާނެ. އެކަމަކު މިކަން ސަމާލުކަމަށް އައިސްގެން ކިހާ މަސައްކަތެއްތޯ މިނިސްޓްރީ އަށް ކުރެވުނީ ބަލަން އެއީ ވެސް މިކޮމެޓީގެ ވެސް މަސްއޫލިއްޔަތެއް،" ތޯރިގް ވިދާޅުވި އެވެ.\nއެ މެމްބަރުންގެ ވާހަކަ އަށް ފަހު ނަޝީދު ވިދާޅުވީ މިމައްސަލާގައި ސަރުކާރުން ވެސް މަސައްކަތްތަކެއް ކުރާ ކަމަށާއި އެގޮތުން ރަށްރަށުގެ ހާލަތު ބެއްލެވުމަށް އެންވަޔަރަންމަންޓް މިނިސްޓަރު ރަށްރަށަށް ގުޅުއްވި ކަމަށެވެ.\nމެމްބަރުންގެ ކަންބޮޑުވުންތައް ގިނަ\nއެ ކޮމެޓީގެ މުގައްރިރު، ހޯރަފުށީ ދާއިރާގެ އެމްޑީޕީގެ މެމްބަރު އަހުމަދު ސަލީމް ވިދާޅުވިގޮތުގައި މިފަހަރުގެ ޗުއްޓީގައި ރާއްޖޭގެ ވަރަށް ގިނަ ރަށްރަށަށް ވަޑައިގެންނެވިއިރު ފެނުނު މަންޒަރުތައް ވަރަށް ނުރައްކަލެވެ. ރާއްޖޭގެ އެންމެ އުތުރުން ފެށިގެން ހުވަދު އަތޮޅަށްވުރެ ދުރުގައިވާ ރަށްތައް ވެސް ގިރަމުން ދާ ކަމަށް އޭނާ ވިދާޅުވި އެވެ.\n"ހަމައެކަނި މީހުން އުޅޭ ރަށްތަކެއް ނޫން. ފަޅުރަށްތައް ވެސް، ހިމާޔަތް ކޮށްފައިވާ ރަށްތައް ވެސް ސީރިއަސް ލެވަލްއެއްގައި ގިރަމުންދާތީ އަޅުގަނޑުމެން ކަންބޮޑުވޭ. މިއީ މީގެ ކުރިން އަޅުގަނޑުމެން ދުވަހަކު ވެސް ނުދެކޭ މިންވަރަށް ހިނގަމުންދާކަމެއް،" ސަލީމް ވިދާޅުވި އެވެ.\nއުނގޫފާރު ދާއިރާގެ މެމްބަރު ވަހީދު ވިދާޅުވީ ރ. އަތޮޅުގައި މީހުން ދިރިއުޅޭ 15 ރަށް އޮންނައިރު އޭގެ ތެރެއިން 10 ރަށް ގިރަމުންދާތީ އެ ޝަކުވާ ހުށަހަޅާފައިވާ ކަމަށެވެ. އިރުވައި މޫސުމުގެ ހަޅާގައި ކުރިން ވާ ގޮތާއި މިހާރު ވަމުންދާ ގޮތް ތަފާތު ކަމަށް ދުވަސްވީ މީހުންނާ ހަވާލާ ދެއްވައި ވަހީދު ވިދާޅުވި އެވެ.\n"އާއްމު ގޮތެއްގައި ހަޅަ ޖަހަނީ ފުއްޓަރުން ފަށައިގެން ކަމަށް. އެކަމަކު މިފަހަރު ފުއްޓަރު ނޫން ދިމަދިމާލުން ވަރަށް ބޮޑަށް ގަދަވުމުގެ ސަބަބުން އަދި ހަޅަ ދިގުލައިގެން ދިއުމުގެ ސަބަބުން ގެއްލުންވި ކަމަށް،" ކަންވީގޮތް ކިޔައި ދެއްވަމުން ވަހީދު ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ވިދާޅުވީ އާއްމުކޮށް ހަޅަ ޖަހާގޮތާއި ހަޅަ ޖަހާ ދުވަސްތައް މިފަހަރު ބަދަލުވެފައިވާ ކަމަށެވެ. އެގޮތުން އާއްމުކޮށް ހަޅަޖަނީ ޑިސެމްބަރު މަހުގެ 10 އިން ފެށިގެން ކަމަށް ވިޔަސް މިދިޔަ ނޮވެމްބަރު މަހުން ފެށިގެން ރާއްޖެ އަށް ހަޅަ ޖަހަން ފަށާފައިވާ ކަމަށް އަލީ ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ކޮމެޓީގައި ވާހަކަ ދައްކަވަނީ: ވިދާޅުވީ އާއްމުކޮށް ހަޅަ ޖަހާގޮތާއި ހަޅަ ޖަހާ ދުވަސްތައް މިފަހަރު ބަދަލުވެފައިވާ ކަމަށް-- ފޮޓޯ: ހުސައިން ވަހީދު/މިހާރު\nތިމާވެށީގެ މައްސަލަތައް ހައްލު ކުރެވޭނެ ގޮތާ ގުޅޭގޮތުން ވާހަކަ ދައްކަމުން އަލީ ވިދާޅުވީ އަލަށް ރަށްތައް ހިއްކުން ފަސްކުރަން ޖެހޭ ކަމަށެވެ. ގުދުރަތީގޮތުން އުފެދިފައިވާ ރަށްތައް ހިމާޔަތް ނުކޮށް އިތުރު ރަށްތަކެއް ހިއްކަން ނުޖެހޭ ކަމަށް ވެސް އަލީ ވިދާޅުވި އެވެ.\n"އަޅުގަނޑުމެން ފަހަށް ޖައްސާލަންވީ 23 މީޓަރު ފުން ކަނޑެއް ހިއްކައިގެން ހަދަން އުޅޭ ބޮޑެތި މެގަ ޕްރޮޖެކްޓްތައް. ބޮޑެތި ބަނދަރުތައް. ބޮޑެތި ބްރިޖުތައް ހެދުން އިހަށް މަޑުޖައްސާލަންވީ،" އަލީ ވިދާޅުވި އެވެ.\nމައްޗަންގޮޅި ދެކުނު ދާއިރާ މެމްބަރު އަހުމަދު ހައިތަމް ވަނީ ބައިނަލްއަގުވަމީ ފަރާތްތަކުގެ ސަމާލުކަމަށް އެކަން ގެނައުމަށާއި އެކަމުގެ ނުރައްކާ އޮތް މިންވަރުގެ ރަނގަޅު ދިރާސާއެއް ކުރުމަށް ހުށަހަޅުއްވާފަ އެވެ.\nމަހިބަދޫ ދާއިރާގެ މެމްބަރު ތޯރިގް ވިދާޅުވީ މިފަދަ މައްސަލަތަކުގައި ވަގުތީގޮތުން ހައްލު ގެނައުމަށް ބޮޑު ހިލަ ފަދަ ތަކެތި ރާއްޖެ ގެނެސް ބަހައްޓަން ޖެހޭ ކަމަށެވެ. ވަގުތީގޮތުން އެފަދަ ހާދިސާތަކުން ސަލާމަތް ވުމަށް ބޭނުންވާ ތަކެތި ޑިޒާސްޓާ މެނޭޖްމަންޓް އޮތޯރިޓީގައި ހުންނަން ޖެހޭ ކަމަށް ތޯރިގް ވިދާޅުވި އެވެ.\nކޮމެޓީ ނިންމަވާލެއްވުމުގެ ގޮތުން ސަލީމް ވިދާޅުވީ މެމްބަރުންގެ ހުށަހެޅުންތައް މަޖިލީހުގެ ތަޅުމަށް ހުށަހަޅައި ތަޅުމުން ފާސްކުރާ ގޮތަށް ކުރިއަށް ގެންދަވާނެ ކަމަށެވެ.\nކޮމެޓީގައި އާއްމުންގެ ފަރާތްތަކަށް ފުރުސަތު ހުޅުވާލުމުން، ތިމާވެށީގެ ހިމާޔަތުގައި މަސައްކަތް ކުރާ އަހުމަދު މުހައްމަދު (ފޯމީ) ވަނީ އެ ކޮމެޓީގައި އިންނެވުމުގައި މުގައްރިރު ސަލީމްގެ މަސްލަހަތު ފުށުއަރާ ކަމަށް ބުނެފަ އެވެ. އެހެންވެ ސަލީމް އިސްތިއުފާ ދެއްވުމަށް އޭނާ ގޮވާލި އެވެ.\nއެކަމަށް ރައްދު ދެއްވަމުން ސަލީމް ވިދާޅުވީ މަސްލަހަތު ހިމެނޭ އެއްވެސް ކަމެއްގައި އެ ކޮމެޓީގެ އެއްވެސް މެމްބަރަކު ބައިވެރިނުވާ ކަމަށެވެ.\nތިމާވެށީގެ ދާއިރާ އިން މަތީ ތައުލީމް ހާސިލް ކުރައްވާފައިވާ ސަލީމްގެ މަސްލަހަތު އޮންނަ ކުންފުންޏަކުން އެންވަޔަރްމެންޓް އިމްޕެކްޓް އެސެސްމެންޓް (އީއައިއޭ) ހަދަ އެވެ.\nރައީސް މުހައްމަދު ނަޝީދު ތިމާވެށި ރައްޔިތުންގެ މަޖިލިސް ރަށް ގިރުން އެންވަޔަރްމެންޓް މިނިސްޓްރީ މިނިސްޓަރު ޑރ. ހުސެއިން ރަޝީދު ހަސަން\n64 ކޮމެންޓް, 107 ރިއެކްޝަންސް\nމިވަރައްގިރަންޏާ ސަރުކާރުވެސް ގިރާލައިފާނެ މިސަރުކާރުއައިފަހުން މުސީބާތަކަށްނުވާކޮންކަމެއްތޯއޮތީ ހުރިހާދިމާއަކުންވެސް މިދި މާވަނީ މުސީބާތާ މިއީކިހިނެއްވެގެންވާކަމެއްތޯ ދިރާސާކުރަންއެބަޖެހޭ\nމިވަރަށް ގިރަންޔާ ސަރުކާރަށް ކުރެވޭނެކަމެއް މާބޮޑުނޯންނާނެ ވާހަކައެވިދާޅުވަނީ ކީވެގެންބާ ސަރުކާރު ބުނަންޖެހޭ ބަސްތަށް މަޖިލީހުގެ ރައީސް ބޭނުންކުރަނީ ކީވެގެންބާ މިގައުމުގެ ވެރިއަކީ މަޖިލީހުގެ ރައީސްބާ\nރައްޔިތުންނަށް ތަރައްޤީ ފަހި ވާނީ ކުދިކުދި ކުދި އާބާދީތައް ބޮޑެތި ތަންތަނަށް ބަދަލުމަށް ހިތްވަރު ދީ ، އެކަމަށް ފަހިވާނެ ސިޔާސަތުތައް ތަންފީޒުކޮށްގެން. ވަކި ވެރިކަމެއްގައި ކަންކުރިގޮތް ''ކަމުނުގޮސްގެން'' އެކަން އެގޮތައް ނުކުރުމަކީ ތިމާމެންގެ ސިޔާސީ ޒާތީ ތައްއަސަބު އޮތް ކަން ދައްކައިދޭ، ކަމެއް. ގޮތް ދޫކޮށް ވޭތުވެދިޔަ ތާނގައިވެސް ރަނގަޅު ސިޔާސަތެއް އޮތިއްޔާ ބަލައިގަނޭ. ގައުމަކީ ޕާޓީތަކުން ކުޅެން ގެންގުޅޭ ފުޓް ބޯޅައެއް ނޫން\nޢޭރުވެސް އަހަރުމެންޖެހީ ކުޑަކާފަކާއި ބޮޑުކާފެއް. މިހާރުޖަހަނީ އެހެން ނަމެއް. އެއީ ތިލަފަތެއް. ޑިމޮކްރަސީ އޮތީ މިހެން. އަމިއްލަ ނަފްސް އިޚްތިޔާރުކުރާ ނަމަކަށް ވޯޓްދީފިނަމަ ޕާޓީކުދިން ބޮލަށް އަރަން ފޮނުވާނެ.\nމަޖްލިސް މެމްބަރުން ކަމެއް ވާ އިރަށް ކަންބޮޑުވާނެ، އޭސީ ލައިވް ޓީވީގަ ބައްދަލުވުންތައް ބާއްވާނެ. އެ ނިމުނީތަ ޒިންމާ. އެންވަރްމަންޓް މިނިސްޓްރީއަށް ބަޖެޓް ދިނިންތަ! ކިހިނެއް ރާއްޖޭގެ ކޮންމެ ރަށެއް ބޮޑު ހިލަޖަހާ ހިމާޔަތްކުރާނީ. ޖަޒީރާވަންތަކަން ދޫކޮށް އާބާދީ އެއްފަސްކުރަންވީ. ލާމު، އައްޑޫ ކަހަލަތަންތަނަށް ދިވެހިން ހިޖުރަކުރަން ހިތްވަރުދީ، އެލަވަންސްދީ އެތަންތާގަ ހިދުމަތްތަ ގާއިމުކުރަންވީ\nމިވަރަށް ވޯޓު ހޯދަން އަންނަންޏާ ވޯޓު ދިނުމަކަށް ނުވިސްނޭ\nމަ ބުނީމަ ކަލޭމެން ކުދިން ގަބޫލު ކުރޭ. އެހެން ވާހަކަތައް ވެސް ގަބޫލު ކުރާ ގޮތަށް.\nކޮސްގޮވާ ރައީސް ގޮތްހުސްވީ ދޯ...! އަވަހަށް އިސްތިއުފާ ދެއްވާފައި ރަށަށް ވަޑައިންނަވާ...! ކަމަށް ގާބިލް ބޭބޭފުޅުންނަށް ފުރުޞަތު ދެއްވާފައި ފައިބާވަޑައިންނަވާ...!\nމިސްޓަރ ތިމާވެށި؟ ކިހިނެއް ކުއްލިއަކަށް އަގުޅިނެތް ކަންނޭލަކަށްތިވީ.\nއަބަދު ވެސްބޭކާރު ތާކުތާނުޖެހޭ ވާހަކަ ދަމާނެރެނީ ތިއަށް ވުރެން ރަގަޅު ވާނެ ކޮންމެ ވެސް އެހެންކަމަކާއުޅުނިއްޔާ ވސަލާން


JSC ge report ah javaabudhaaree vaan jehey qaanoonee sababeh neiy: Uhthama Fandiyaaru\nއުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ\n12 ނޮވެންބަރ 2019 1 ކޮމެންޓް\nޖޭއެސްސީގެ ރިޕޯޓަށް ޖަވާބުދާރީވާން ޖެހޭ ގާނޫނީ ސަބަބެއް ނެތް: އުއްތަމަ ފަނޑިޔާރު\nސުޕްރީމް ކޯޓުން ނިންމާފައިވާ ބައެއް ނިންމުންތަކާ ގުޅޭ މައްސަލަތަކެއް ބެލުމަށްފަހު ޖުޑީޝަލް ސަވިސް ކޮމިޝަން (ޖޭއެސްސީ) އިން އެކުލާވާލާފައިވާ ރިޕޯޓަށް ޖަވާބުދާރީވެވަޑައިގަންނަވަން ޖެހޭ ގާނޫނީ އަސާސެއް ނެތް ކަމަށް އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ ޖޭއެސްސީއަށް އަންގަވައިފި އެވެ.\nސުޕްރީމް ކޯޓަށް ލިބިފައިވާ އިހްތިސޯސްގެ ބޭރުން ނިންމާފައިވާ ބައެެއް މައްސަލަތަކާ ގުޅިގެން ޖޭއެސްސީން ވަނީ އުއްތަމަ ފަނޑިޔާރު ހިމެނޭ ގޮތަށް ސުޕްރީމް ކޯޓުގެ ހަތަރު ފަނޑިޔާރެއްގެ ސުލޫކީ މައްސަލަ ބަލާފަ އެވެ. މިމައްސަލައިގެ ތަހުގީގު ރިޕޯޓް ނިންމުމަށްފަހު ޖޭއެސްސީން އުއްތަމަ ފަނޑިޔާރަށް ރިޕޯޓް ފޮނުވީމާ އެމަނިކުފާނު އެ ރިޕޯޓާ ހަވާލުވެވަޑައިގަތުމަށް ދެކޮޅު ހައްދަވާފަ އެވެ.\nއުއްމަތަ ފަނޑިޔާރު ޖޭއެސްސީއަށް ފޮނުއްވާފައިވާ ސިޓީއެއްގައި ވިދާޅުވެފައިވަނީ ފަނޑިޔާރަކު މައްސަލައެއް ނިންމާ ގޮތަކުން އެ މައްސަލައެއް ބަލައި ފިޔަވަޅު އެޅުމަކީ އިސްލާމީ ޝަރީއަތާއި ގާނޫނުއަސާސީއާ ޚިލާފު ނިންމުމެއް ކަމަށެވެ. އެހެންކަމުން ސުޕްރީމް ކޯޓުގެ ފަނޑިޔާރުންގެ މައްސަލަތަކެއް ޖޭއެެސްސީން ބަލާފައިވަނީ ގާނޫނުތަކާ ޚިލާފަށް ކަމަށްވެސް ސިޓީގައި ވިދާޅުވެފައިވެ އެވެ.\nއެހެންކަމުން ޖޭއެސްސީގެ ރިޕޯޓަށް ޖަވާބުދާރީވެވަޑައިގަންނަވަންޖެހޭ އަސާސެއް ނެތް ކަމަށްވެސް ސިޓީގައި ވަނީ ފާހަގަކުރައްވާފަ އެވެ. އަދި ޖޭއެސްސީން ގާނޫނާ ޚިލާފަށް ހިންގާ މިކަންކަމުގައި ބައިވެރިވެ ގާނޫނީ ކުލަ ޖެއްސުމަށް އެހީތެރިވެ ދިނުމަކީ ޖޭއެސްސީން ގާނޫނާ ޚިލާފަށް ކުރާ ކަންކަމަށް ދެވޭ ގާނޫނީ ބުރަދަނަކަށް ވެގެންދާނެ ކަމަށްވެސް ސިޓީގައި ފާހަގަކުރައްވާފަ އެވެ.\nއުއްތަމަ ފަނޑިޔާރުގެ ސިޓީގައި ވަނީ ޖޭއެސްސީން ސުޕްރީމް ކޯޓުގެ ފަނޑިޔާރުންނާ ގުޅޭގޮތުން ބަލަމުންދާ މައްސަލަތަކަކީ ކޯޓުގެ ހުރުމަތް ކެނޑުމުގެ އަމަލެއް ކަމަށްވެސް ސިފަކުރައްވާފަ އެވެ. ޖޭއެސްސީގެ މިއަމަލަކީ އަދުލު އިންސާފަށް ހުރަސް އެޅުމުގެ އަމަލެއް ކަމަށާއި މިކަންކަމުގައި ބައިވެރިވެވަޑައިގަންނަވާ ޖޭއެސްސީގެ މެމްބަރުން މިކަންކަމުގައި ފަރުދީ ގޮތުން ޖަވާބުދާރީވާންޖެހޭނެ ކަމަށްވެސް ސިޓީގައި ވަނީ ވިދާޅުވެފަ އެވެ.\nސުޕްރީމް ކޯޓުގެ ފަނޑިޔާރުންގެ ސުލޫކީ މައްސަލައެއް ޖޭއެސްސީން ބަލަން ފެށުމުން އެކަމާ ދެކޮޅަށް މީގެކުރިން އުއްތަމަ ފަނޑިޔާރު ވަނީ ބަޔާނެއް ވެސް ނެެރުއްވާފަ އެވެ. މިމައްސަލަ ވެސް ސުލޫކީ ވަކި މައްސަލައެއްގެ ގޮތުގައި ބަލަން ނިންމާފައިވާ ކަމަށް ޖޭއެސްސީން ވަނީ ބުނެފަ އެވެ.\nސުޕްރީމް ކޯޓުގެ ފަނޑިޔާރުންތަކެއްގެ ސުލޫކީ މައްސަލަ ބަލަމުންދާއިރު، ސުޕްރީމް ކޯޓުގެ ފަނޑިޔާރެއްގެ ގޮތުގައި ހުންނެވި އަބްދުﷲ ދީދީގެ މައްޗަށް ސުލޫކީ މައްސަލައެއް ސާބިތުވެ ރައްޔިތުންގެ މަޖިލީހުން ވަނީ އޭނާ މަގާމުން ވަކިކޮށްފަ އެވެ.\nޖުޑިޝަރީޢާއި ބެހޭ ގޮތުން ޖޭއެސްސީ އާއި މަޖިލިހުން ހެދި ރިޕޯޓް ތަކަކީ އެމްޑީއެން ރިޕޯޓް ކަހަލަ ރިޕޯޓެއް!


Beyruge bayaku fiyavalhu alhan jehey fadha goaheh nahadhan: Raees\nރައީސްގެ ރައްދު: ބޭރުގެ ބަޔަކު ފިޔަވަޅު އަޅަންޖެހޭ ފަދަ ގޯހެއް ނަހަދަން\nރައީސް ޔާމީން މާމެންދޫ ރައްޔިތުންނާ ބައްދަލު ކުރައްވަނީ --\nއެމެރިކާ އާއި ޔޫރަޕިއަން ޔޫނިއަން، އީޔޫއިން ރާއްޖެއަށް ފިޔަވަޅު އަޅާނެ ކަމުގެ އިންޒާރު ދީފައިވާތީ އެކަމަށް ރައީސް އަބްދުﷲ ޔާމީން އަބްދުލްގައްޔޫމް މިއަދު އަނެއްކާވެސް ރައްދު ދެއްވައިފި އެވެ. ރައީސް ވިދާޅުވީ، ބޭރުގެ ބަޔަކު ރާއްޖެއަށް ފިޔަވަޅު އަޅަންޖެހޭ ފަދަ ގޯހެއް ހަދާފައިނުވާނެ ކަމަށެވެ.\nލ. މާމެންދޫގެ ރައްޔިތުންނާ ބައްދަލު ކުރައްވައި ވާހަކަފުޅު ދައްކަވަމުން ރައީސް ޔާމީން ވިދާޅުވީ، "އަޅުގަނޑުމެން ދަންނަ ގޮތުގައި ރާއްޖޭގައި ގޯހެއް ނަހަދަން، ބޭރުގެ ބަޔަކު ރާއްޖޭގެ ދާހިލީ ކަންކަމާ ބެހެން ޖެހޭ ވަރު ކަމެއް ނުހިނގާ،" ކަމަށެވެ.\nރައީސް ޔާމީން ވިދާޅުވީ، ރާއްޖޭގައި ތަންފީޒު ކުރަމުން ދަނީ ރާއްޖޭގެ ގާނޫނުތައް ކަމަށެވެ. މީހަކު ކުށްވެރި ވަނީ އެ މީހަކަށް ކޯޓުގައި މައުސޫމްކަން ސާބިތުނުކޮށް ދެމުވުން ކަމަށާއި އެއީ ކޯޓުތަކުގައި ހިނގާ ކަމެއް ކަމަށް ރައީސް ވިދާޅުވި އެވެ.\n"ކޯޓުގައި މައުސޫމްކަން ބަޔާން ނުކޮށްދެއްވިއްޖަނަމަ އޭގަ ރައީސް ޔާމީން ކުރާނެ ކަމެއް ނެތް، ބޮޑެތި ކުށްތައް ކުރީމަ އަދަބު ލިބޭނެ، ކޯޓުގެ އަމުރުތައް ހިނގަނީ ވަކި ގޮތަކަށޭ ބުނާނެ ޖާގައެއް ނެތް، ރާއްޖޭގައި ޑިމޮކްރަސީ ނެތޭ ބުނާނެ ޖާގައެއް ނެތް،" ރައީސް ވިދާޅުވި އެވެ.\nމާމެންދޫގެ ރައްޔިތުންތަކެއް ބައިވެރިވި ބައްދަލުވުގައި ރައީސް ޔާމީން ވިދާޅުވީ ރާއްޖޭގައި ޑިމޮކްރަސީއެއް ނެތޭ މިނިވަން ކަމެއް ނެތޭ ބޭރުގެ ފަރާތްތަކުން ގޮވަމުން ދަނީ އެއް ޖިންސުން ގުޅުން ހިންގުމުގެ މިނިވަންކަމާއި އެހެން ދީންތަކަށް އުޅުމުގެ މިނިވަންކަން ނެތީމަ ކަމަށާއި ނަމަވެސް އެމަނިކުފާނުގެ ސަރުކާރުގައި އެކަންކަން އެއްވެސް ފުރުސަތެއް ނުދެއްވާނެ ކަމަށެވެ.\n"މިތާ ޑިމޮކްރަސީ ނެތީތަ؟ މިއީ ޑިމޮކްރަސީ ނެތީކީ ނޫނޭ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ، އެއް ޖިންސުން ގުޅުން ހިންގުމުގެ ހުއްދަ އާއި އެހެން ދީންތަކަށް ރާއްޖޭގައި ފުރުސަތު ނުދިނުމަކީ ހަމައެކަނި ރައީސް ޔާމީން ބޭނުންވާ ކަމެއް ނޫން ކަމަށާއި އެއީ ހުރިހާ ދިވެހިން ވެސް ބޭނުންވާ ގޮތް ކަމަށެވެ. އެ ހައްގުތައް ހޯދުމަށް ވަކާލާތު ކުރައްވާ ބައެއް ސިޔާސީ ބޭފުޅުންގެ ކޮޅަށް ދިވެހިން އިހްތިރާމު ކުރި ބައެއް ބޭބޭފުޅުން ވެސް އަރާފައިވާ ކަމަށާއި އެއީ ހިތާމަހުރި ކަމެއްކަން ރައީސް ފާހަގަކުރެއްވި އެވެ.\n"މިކުޑަ ކުޑަ ރާއްޖޭގަ ބޭނުންވާ ގޮތަށް އުޅުމުގެ ހައްގު ލިބެން އެބަ ޖެހޭއެން ނޫންތޯ، އެ ހައްގު ނުދިނުމަށް އެ ގޮވާލަނީ އަޅުގަނޑުމެންނާ ވާދަވެރި މީހުން، ކީއްވެގެންތޯ އެހެންވީމަ އެމީހުންނަށް ފުރުސަތެއް ދޭންވީ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ، އެންމެ ކަމެއް ވެސް ގާނޫނާ ހިލާފަށް ކުރައްވާފައިނުވާނެ ކަމަށާއި ކޮށްފައިވާނަމަ އެކަމެއް އިދިކޮޅު ފަރާތްތަކުން ދެއްކުމަށް ގޮވާލައްވާ ކަމަށެވެ. ނަމަވެސް އެކަން އެ ބޭފުޅުންނަށް ނުކުރެއްވޭނެ ކަމުގެ ޔަގީންކަން ރައީސް ދެއްވި އެވެ.\nރައީސް އަބްދުﷲ ޔާމީން ޕީޕީއެމް އެމެރިކާ + އީޔޫ އީޔޫއިން ރާއްޖެއަށް ފިޔަވަޅު އެޅުން ލ. މާމެންދޫ\nހޯމަ ދުވަހު އިޔޫއިން ރާއްޖެއަށް ފިޔަވަޅު އަޅަނީ


Spanish league match America ga kulhumuge uhmeedhu fandu vanee | Mihaaru\nސްޕެނިޝް ލީގު މެޗު އެމެރިކާގައި ކުޅުމުގެ އުއްމީދު ފަނޑުވަނީ\n14 ސެޕްޓެމްބަރ 2018 - 12:36\nމެޑްރިޑް (ސެޕްޓެމްބަރު 14) – ސްޕެނިޝް ލީގުގެ މެޗެއް އެމެރިކާގައި ކުޅުމަށް އެ ލީގުން ކުރަމުން އަންނަ މަސައްކަތް ކާމިޔާބުވުމުގެ ފުރުސަތު ކުޑަވެއްޖެ ކަމަށް ސްޕެއިނުގެ މީޑިއާ ރިޕޯޓްތައް ބުނެފި އެވެ.\nކުރިއަށް އޮތް 15 އަހަރު، ކޮންމެ ސީޒަނެއްގެ އެއް މެޗު އެމެރިކާގައި ކުޅުމަށް ސްޕެނިޝް ލީގުން ކުންފުންޏަކާ އެކު ހެދި އެއްބަސްވުމުގެ ދަށުން މަސައްކަތްކުރަމުން އަންނަނީ ޖެނުއަރީ 26 ގައި ބާސެލޯނާ އާއި ޖިރޯނާ ކުޅެން ހަމަޖެހިފައިވާ މެޗު އެމެރިކާގައި ބޭއްވުމަށެވެ.\nމިކަމާ ދެކޮޅަށް ސްޕެއިނުގެ ކުޅުންތެރިންގެ ޔޫނިއަނުން ތެދުވެފައިވާއިރު، ސްޕެއިން ފެޑެރޭޝަނުގެ ރައީސް ލުއިސް ރުބިއޭލްސް ވަނީ މިކަމާ ދެކޮޅަށް ވާހަކަދައްކަވައިފަ އެވެ.\nސްޕެއިނުގެ މީޑިއާ ރިޕޯޓްތައް ބުނާ ގޮތުގައި ސްޕެއިން ފުޓްބޯޅަ އެސޯސިއޭޝަނުގެ ރައީސް ރުބިއޭލްސް އިއްޔެ ފީފާގެ ރައީސް ޖިއާނީ އިންފަންޓީނޯ އާއި ސްޕެއިނުގެ ބޮޑުވަޒީރު ޕެޑްރޯ ސަންޗޭޒާ ބައްދަލުކުރައްވާފައިވާ ކަމަށާއި އެ ދެ ފަރާތުން ވެސް މިކަމާ ދެކޮޅު ހެއްދެވި ކަމަށެވެ.\nފީފާ އިން ގަބޫލުކުރާ ގޮތުގައި މީގެ ސަބަބުން ފުޓްބޯޅައަށް ވުރެ އެ އިސްކަންދެވެނީ ވިޔަފާރިއަށެވެ. އަދި ސްޕެނިޝް ފުޓްބޯޅަ އެސޯސިއޭޝަނުން ގަބޫލުކުރާ ގޮތުގައި މީގެ ސަބަބުން ލީގަށް ގެއްލުންވެ އެވެ. އަދި މިކަމަކީ ސަޕޯޓަރުންނާއި ކުޅުންތެރިންގެ ޝައުގާ ގުޅިފައިވާ ކަމެއް ނޫން ކަމަށް ވެސް ދެކެ އެވެ.\nސްޕެއިނުގެ ސަރުކާރުން ދެކޭ ގޮތުގައި މެޗު ކުޅޭ ދެ ޓީމަކީ ސްޕެއިނުން ވަކިވާން މަސައްކަތްކުރާ ކެޓަލޯނިއާ ސަރަހައްދަށް ނިސްބަތްވާ ދެ ޓީމަށް ވާތީ މީގެ ސަބަބުން އެ ހަރަކާތަށް ސަމާލުކަމެއް ލިބިދާނެ ކަމަށެވެ. ބާސެލޯނާ އާއި ޖިރޯނާ ނިސްބަތްވާ ކެޓަލޯނިއާ ސަރަހައްދުގައި މިނިވަން ދައުލަތެއް ގާއިމްވެއްޖެ ނަމަ އެ ޓީމުތަކުން ސްޕެނިޝް ލީގުގައި ވާދަކުރުމުގެ ފުރުސަތު ގެއްލި ޔޫރަޕުގެ އެހެން ލީގަކުން ފެނުމުގެ ފުރުސަތު އެބައޮތެވެ.\nމި މެޗު ކުރިއަށް ގެންދަން ސްޕެނިޝް ލީގުގެ އިތުރުން ދެ ކްލަބުން ވެސް ބޭނުންވެ އެވެ. އެކަމަކު ސްޕެއިނުގެ ކުޅުންތެރިންގެ ޔޫނިއަނުން ލީގާ އެކު ބޭއްވި މަޝްވަރާތަކަށް ފަހު ބުނީ މެޗު ކުޅުމާ މެދު ފަހު ގޮތް ނިންމާނީ ކުޅުންތެރިން ކަމަށެވެ. އެކަމަކު މެޗު ކުޅެން ސްޕެނިޝް ފެޑެރޭޝަނާއި ޔުއެފާ އާއި ޔޫއެސް ސޮކާ ފެޑެރޭޝާން އަދި އުތުރު އެމެރިކާ ފުޓްބޯޅަ ފެޑެރޭޝަނުގެ ހުއްދަ ވެސް ލިބެން ޖެހޭނެ އެވެ.\nޖިރޯނާގައި ކުޅެން ހަމަޖެހިފައި އޮތް މި މެޗު ގައުމުން ބޭރަށް ބަދަލުކުރުމުން އޭގެ ގެއްލުން ލިބޭ ސަޕޯޓަރުންނަށް، އެމެރިކާ އަށް ދިއުމަށާއި އެތަނުގައި ތިބުމަށް މާލީ އެހީތެރިކަމެއް ފޯރުކޮށްދޭން ލީގުން ވަނީ ނިންމައިފަ އެވެ. އެގޮތުން ސީޒަން ޓިކެޓް ގަނެފައިވާ ސަޕޯޓަރުންނަށް 1500 ހިލޭ އެއާ ޓިކެޓްދީ އަދި ބޭނުން ނަމަ މެޗަށް ފަހު އެނބުރި އަންނަން ނުވަތަ ހަފުތާ ބަންދުގައި މަޔާމީގައި މަޑުކުރުމުގެ ފުރުސަތު ދޭނެ އެވެ. ދަތުރުކުރަން ބޭނުންނުވާ ސަޕޯޓަރުންނަށް، ބާސެލޯނާއާ ދަނޑުގައި ޖިރޯނާ ކުޅޭ މެޗުން ހިލޭ ޓިކެޓްދީ ސީޒަން ޓިކެޓުން 20 ޕަސެންޓް ޑިސްކައުންޓެއްދޭނެ އެވެ


ގާސިމް ޕްރީ ސްކޫލް. އެ ސްކޫލް އަންނަ އާދިއްތަ ދުވަހު ހުޅުވާނެ--\nހުޅުމާލޭގައި ސަރުކާރުން ހިންގާ ފުރަތަމަ ޕްރީ ސްކޫލު، މުހައްމަދު ގާސިމް ޕްރީ ސްކޫލް އަންނަ އާދިއްތަ ދުވަހު ހުޅުވާ ގޮތަށް ނިންމައިފި އެވެ.\nއެޑިއުކޭޝަން މިނިސްޓްރީން ބުނީ އެ ސްކޫލު ހުޅުވުމަށް އެންމެ ފަހުގެ ތައްޔާރީތައް މިހާރުވަމުންދާ ކަމަށާއި އަދި ސްކޫލަށް ޕްރިންސިޕަލެއް ވެސް ހަަމަޖައްސައިފައިވާ ކަމަށެވެެ.\nމިނިސްޓްރީން ވަނީ އެ ސްކޫލު ހިންގައިދޭނެ ބަޔަކު ހޯދަން ހަތަރު ފަހަރެއްގެ މަތިން އިއުލާންކޮށްފަ އެވެ. އެކަމަކު އެ ތަން ހިންގަން ވަކި ބަޔަކާ ހަވާލުނުކޮށް އުޅެނިކޮށް ކޮވިޑް 19ގެ ހާލަތު ގޯސްވުމާ ގުޅިގެން މިދިޔަ ދުވަސް ތަކުގައި އެތަން ބޭނުންކުރީ ފްލޫ ކްލިނިކެއް ގޮތުގަ އެވެ.


Dhiruvaalaigen Raajje Ah Ran Ethere Kuri India Meehaku Dholhu Aharah Jalah - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! - 15 ގަޑިއިރު ކުރިން\nދިރުވާލައިގެން ރާއްޖެއަށް ރަން އެތެރެ ކުރި އިންޑިއާ މީހަކު ދޮޅު އަހަރަށް ޖަލަށް\n1 ހަފްތާ ކުރިން ( ޖުލައި 12, 2021 )\nދިރުވާލައިގެން ރާއްްޖެއަށް ރަން އެތެރެ ކުރި އިންޑިއާ މީހަކު ދޮޅު އަހަރަށް ޖަލަށް ލުމަށް ކްރިމިނަލް ކޯޓުން އިއްޔެ ހުކުމް ކޮށްފިއެވެ.\nއެ މައްސަލާގައި ހުކުމްކޮށްފައި ވަނީ ކަލަންޑާ ނަވަސްޚާން ޕަގުރުއްދީން ނަމަކަށް ކިޔާ އިންޑިއާ ފިރިހެނެއްގެ މައްޗަށެވެ.\nއެ މައްސަލައަކީ މިދިޔަ އަހަރުގެ ފެބްރުވަރީ މަހުގެ ފަސް ވަނަ ދުވަހުގެ 14:20 ހާއިރު، ސްރީލަންކަން އެއާލައިންސްގެ ފްލައިޓް ނަންބަރު UL115 އިން ރާއްޖެ އައި އެ މީހާގެ ހަށިގަނޑުގެ ތެރޭގައި ފޮރުވައިގެން ރާއްޖެއަށް ރަން އެތެރެ ކުރި މައްސަލައެކެވެ.\nއެ މައްސަލާގަައި ވަނީ، ކަސްޓަމްސް އޮފިސަރުން އޭނާ ހަށިގަނޑު ބަލާފާސްކޮށް ސްކޭންކުރިއިރު، އޭނާގެ ހަށިގަނޑުގައި އެއްޗެހިތަކެއް ފޮރުވާފައި ހުރިކަމަށް ފާހަގަކުރެވިގެން، އޭނާއާ ސުވާލުކުރުމުން ރަން ހުރީ އޭނާގެ ހަށިގަނޑުގެ އެތެރޭގައި ކަމަށް ބުނި ކަމަށެވެ.\nއަދި އެއީ 05 (ފަހެއް) ބުލެޓުކަމަށް އޭނާ ބުނެފައިވާއިރު، އައިޖީއެމްއެޗްއަށް އޭނާ ގެންގޮސް ކެވިޓީ ހެދުމުން، އޭނާގެ ހަށިގަނޑުގައި ފޮރިން ލެޓަލިކް ބޮޑީސް ހުރިކަމަށް ސްކޭނުންދެއްކުމުން އޭނާ ފުލުހުންނާއި ހަވާލު ކުރިއެވެ.\nއޭނާގެ ހަށިގަނޑުގައި ފޮރުވައިގެން، ސިއްރުން ރާއްޖެއަށް އެތެރެކުރި ނޫކުލައިގެ އިންސިއުލޭޝަން ޓޭޕް އޮޅާފައިވާ 05 (ފަހެއް) ބުލެޓެވެ.\nއެ ތަކެެތޮ ކޯޓު އަމުރެއްގެ ދަށުން ނަގައި، އެތަކެތީގެ ފިޒިކަލް އެގްޒަމިނޭޝަން ހެދިއިރު އެތަކެތީގައި 763 (ހަތްސަތޭކަ ފަސްދޮޅަސްތިނެއް) ގްރާމް ރަން އަދި އެހެނިހެން މާއްދާތައް ހިމެނޭ މިކްސްޗަރއެއް ހުރިކަމަށް އެތަކެތީގެ ތަޙުލީލު ރިޕޯޓުން ދައްކާ ކަމަށް ކްރިމިނަލް ކޯޓުގެ ގަައިޒިއްޔާ ނިންމި ގޮތުގެ ހުލަސާގަައި ވެއެވެ.\nއޭނާގެ މައްޗަށް ކޮށްފައިވާ ދައުވާއަކީ ރާއްޖެއަށް ސިއްރުން މުދާ އެތެރެކުރުމުގެ ކުށުގެ ދައުވާ އެެވެ.\nއަދި އޭނާ އެކަން ކޮށްފައި ވަނީ ޑިއުޓީ ދަައްކަން ބޭނުންނުވާތީ ކަމަށް ތަހުހީގަށް އެއްބަސްވި ނަމަވެސް އޭނާ ފަހުން ވަނީ ކޯޓުގައި އެކަމަށް އިންކާރުކޮށްފައެވެ. ނަމަވެސް ދައުލަތުން ހުށަހެޅި ހެކިބަހުން އެކަން ސާބިތުވާ ކަމަށް އެ ހުކުމްގައި ވެއެވެ.\nއޭނާ ދޮޅު އަހަރަށް ޖަލަށް ލާން ހުކުމް ކުރި ނަމަވެސް، އޭނާ ޖަލުގައި އެއް އަހަރާއި ފަސް މަހާއި ހަތަރު ދުވަސް ވަންދެން ހޭދަކޮށްފައިވާތީ، އޭނާ ދެން ޖަލުގައި ހޭދަކުރަން ބާކީ އޮތީ 25 ވަރަކަށް ދުވަހެވެ.\nފުރަތަމަ ހަތަރު މަހު ކްރިމިނަލް ކޯޓުގެ 2000 އަށްވުރެ ގިނަ އަޑުއެހުން ކެންސަލްވި!\nކޯޓު އަމުރު އިނގިރޭސިބަހުން ނެރެވޭނެ\nއަލީ ވަހީދުގެ ޝަރީއަތުގެ އަޑުއެހުމެއް މާދަމާ\nޖުލައި 12, 2021 19:12\nއިންޑިޔާ މީހުން ވަގުތުން ދޫކޮށްލާ\nޖުލައި 13, 2021 04:53\nފޮޓޯގައި އެވަނީ ދިރުވާލިހާ ރަނެއް ދެއްތޯ


SunOnline: Dheenun Filaavalheh: Esagefaanaai Soleebu\nދީނުން ފިލާވަޅެއް: އީސާގެފާނާއި ސޮލީބު\nމިޙްނާ ނާސިހު 09 May 2021, 12:27\nމާތްالله އެކި ޒަމާންތަކުގައި މީސްތަކުންނަށް ތެދުމަގު ދެއްކެވުމާއި ހިދާޔަތް ދެއްވުމަށް އިންސާނުންގެ ތެރެއިން މާތްالله ޚިޔާރުކުރައްވާ ޚާައްސަކުރަައްވާ ފަރާތްތަކަށް ރަސޫލުކަމާއި ނަބީކަން ދެއްވަވާ އެކަލާނގެ ރިސާލަތު ފެތުރެއްވެވުމުގެ ޒިންމާ ހަވާލުކުރައްވަވައެވެ.\nއިންސާނުންނަށް ބުއްދިއާއި ވިސްނުން ދެއްވެވުމުންވެސް އިންސާނުންގެ ތެރެއިން ގިނަބަޔަކު މިވާހަކަތަކަށް ފުރަގަސްދީ އިންކާރުކޮށް މާތްالله ގެ ރިސާލަތު ޤަބޫލުކުރުމަށް ދެކޮޅުހަދަމުންދެއެވެ.\nއީސާގެފާނު ރަސޫލުކަމައިގެން ފޮނުއްވެވުމުންވެސް އެކަލޭގެފާނުގެ ޤައުމުގެ މީހުންގެ ފަރާތުން އެކަލޭގެފާނަށް ކުރިމަތިވީ ފުރައްސާރައާއި ދެކޮޅުވެރިކަމެވެ. އީސާގެފާނު ރަސޫލުކަމައިގެން ފޮނުއްވެވުމުން ދީނަށް ގޮވައިލެއްވުމުގެ މަސަައްކަތްޕުޅުކުރެއްވުމުން އެކަލޭގެފާނު އަވަހާރަކޮށްލެއްވުމަށް އެކަލޭގެފާނުގެ ޤައުމުގެ މީހުން މަސައްކަތްކުރިއެވެ. ބުނެވޭގޮތުގައި އެކަލޭގެފާނު އަވަހާރަކޮށްލެއްވުމަށް މަސައްކަތްކުރި މީހުންގެ ބޭނުަމަކީ އީސާގެފާނުގެ މުޅި ރިސާލަތު ފުހެލުމުގެ އިތުރުން ރަސޫލުންނާއި ނަބިއްޔުން ގަތުލުކޮށްލާ އެބޭކަލުންގެ ރިސާލަތަކީ އިންސާނުން ބަލައިނުގަންނާނެ އެއްޗެއްގެ ގޮތުގައި ހެދުމަށް އެމީހުން މަސައްކަތްކުރިއެވެ.\nޢިސާގެފާނު ސޮލީބަށް އަރުވާ މަރާލުމަށް ހުރިހާ ރޭވުންތަކެއް އެމީހުން ރޭވިއެވެ. މިއަދާ ހަމައަށްވެސް ނަސާރާއިން ގަބޫލުކުރަނީ އީސާގެފާނު ސޮލީބަށް އެރުވި އަވަހާރަވެގެންދިޔައީކަމަށެވެ. އަދި ހަމައެހެންމެ ނަސާރާއިން ޤަބޫލުކުރާގޮތުގައި ކޮންމެ އިންސާނަކުވެސް ދުނިޔެއަށް އުފަންވަނީ ފާފަވެރިއެއްގެ ގޮތުގައި ކަަމަށެވެ. އަދި އީސާގެފާނު ސޮލީބަށް އެރުވުމުގެ ސަބަބުން އެކަލޭގެފާނު އަވަހާރަވުމުގެ ކުރީން އެފާފަތަކުން ޠާޙިރުކުރެއްވުނުކަމަށްވެސް ނަސާރާއިން ގަބޫލުކުރެއެވެ. މިއީ ނަސާރާއިންގެ ޢަޤީދާއެވެ.\nއަހަރެމެން މުސްލިމުން ގަބޫލުކުރާ އަގީދާއަކީ ކޮންމެ އިންސާނަކުވެސް ދުނިޔެއަށް އުފަންވަނީ ފިތުރަތުގެ ސާފު ތާހިރުކަންމަތީގައި ކަަމަށެވެ. އަދި އެމީހަކު ބާލިގުވެ މުކައްލަފެއްގެ ގޮތުގައި ވުމުގެ އުމުރުފުރައަށް ނޭޅި ވަނިކޮށް އެމީހަކު މަރުވެއްޖެނަމަ އެއީ ކޮންމެ ދީނެއްގެ މަންމައަކާއި ބައްޕައަކަށް އުފަންވެގެންވާ މީހަކަށްވިޔަސް މާތްالله އެމީހަކު ސުވަރުގެ ވައްދަވާނެކަން އަހަރެމެންގެ އިސްލަަާމްދީންގައި ވަނީ ބަޔާންކޮށްދެއްވާފައެވެ. މިއީ އަހަރެމެން އިސްލާމުންގެ އަގީދާއެވެ.\nނަސާރާއިން ބުނަމުންދަނީ އީސާގެފާނު ސޮލީބަށް އެރުވުނީ އަހަރެމެންގެ ހައްގުގައި ކަމަށެވެ. އެއީ ފާފަވެރިއެއްގެ ގޮތުގައި އުފަންވެފައިވާތީ ފާފަތަކުން ތާހިރުކުރެއްވުމަށް ކަމަށެވެ. އެހެންނަމަވެސް އެއީ ހަގީގަތެއް ނޫނެވެ. ކީރިތި ޤުރުޢާނުގައި މާތްالله ވަޙީކުރައްވާފައިވާ ބަސްފުޅެއްގެ މާނައިގައިވެއެވެ.\n“އެއްވެސް އިންސާނަކު އަނެއް އިންސާނާ ކުރާ ފާފައެއްގެ ޒިންމާއެއް ނުއުފުލާނެއެވެ.“\nކޮންމެ މީހަކާއިވެސް އާޙިރަތްދުވަހުން އެމީހެއްގެ އަމަލުތަކާއި ގުޅޭގޮތުން ސުވާލުކުރެވޭނެއެވެ. އެއްވެސް ބައްޕައަކު ދަރިއެއްގެ އަމަލަކާއި ޒިންމާވާކަން ނުޖެހޭނެއެވެ. ދަރިއަކު އޭނާގެ ބައްޕަގެ އަމަލަކާއި ހަވާލުވާކަން ނުޖެހޭނެއެވެ. އެހެންކަމުންް އުއްމަތުގެ މީހުންގެ ފާފަފުއްސެވުމަށްޓަކައި އެއްވެސް ފަރާތަކު ސޮލީބަކަށް އަރުވާކަށްނުޖެހޭނެއެވެ.\nހަގީގަތަކީ އީސާގެފާނު ސޮލީބަކަށް ނުވެސް އެރުވެއެވެ. އަދި އަވަހާރައެއްވެސް ނުވެއެވެ. އީސާގެފާނު ވަނީ މާތްالله ގެ ޙަޞްރަތަށް ވަނީ އުފުލިފައެވެ. އަދި ފަހު ޒަމާނުގައި ކީރިތި ޤުރުޢާނުގައިވާ މާތްالله ގެ ބަސްފުޅުގެ ތެދުކަން ހާމަކޮށްދެއްވުމުގެ ގޮތުން އެކަލޭގެފާނު ދުނިޔެއަށް ފޮނުއްވެވޭނެއެވެ. އެހެންނަމަވެސް ރަސޫލެއް ނުވަތަ ނަބިއްޔެއްގެ ގޮތުގައެއް ނޫނެވެ. މާތްالله ގެ ދީނަށް ނަސްރުދޭނެ އެންމެ ފަހުގެ ނަބިއްޔާގެ ރިސާލަތަށްއުޅުމަށް މީސްތަކުންނަށް ނަސޭހަތްދޭ ފަރާތެއްގެ ގޮތުގައެވެ.


އިވެންޓް މެނޭޖްކޮށްދެއްވާނެ ފަރާތެއް ހޯދުމާބެހޭ\nޕެންޝަން އޮފީހުގެ ފަރާތުން އިސްރަށްވެހިންގެ ދުވަސް ފާހަގަކުރުމުގެގޮތުން ބާއްވަން ހަމަޖެހިފައިވާ އިވެންޓް، "ތްރީ ޖެނެރޭޝަން ވޯކް" މެނޭޖްކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ، މިކަމަށް ޝައުގުވެރިވެވަޑައިގަންނަވާ ފަރާތްތަކުން މިއޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު، އަންދާސީ ހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް އަންދާސީ ހިސާބު ހުށަހެޅުއްވުމުގެ ފުރުޞަތު ދެވެން ނޯންނާނެ ވާހަކަ ދެންނެވީމެވެ. އަދި މަޢުލޫމާތު ސާފުކުރެއްވުމަށާއި އަންދާސީ ހިސާބު ހުށަހެޅުއްވުމަށް ކަނޑައަޅާފައިވާ ގަޑި ޖެހުމުގެފަހުން ވަޑައިގަންނަވާ ފަރާތްތަކަށް އެފުރުޞަތު ދެވެން ނޯންނާނެ ވާހަކަވެސް ދެންނެވީމެވެ.\nތާރީޚު: 06 ނޮވެމްބަރު 2019 ވާ ބުދަ ދުވަހުގެ 14:00 ގައި\nތާރީޚު: 12 ނޮވެމްބަރު 2019 ވާ އަންގާރަ ދުވަހުގެ 14:00 ގައި


America in beyrukolli dharivaru anburaa hingajje | Mihaaru\nއެމެރިކާ އިން ޑިޕޯޓްކޮށްލި ސާރާ އާއި އޭނާގެ ކޮއްކޮ ސަލްމާ: ކޯޓު އަމުރާ ގުޅިގެން ސާރާ އަށް ވަނީ އަލުން އެމެރިކާ އަށް އެތެރެވެވޭ ގޮތްވެފައި.\n06 ފެބުރުއަރީ 2017 - 16:223comments\nސާރާ ޔަރްޖާނީ އަށް އެމެރިކާ އަށް ދެވޭގޮތް މިވީ ޓްރަމްޕް ނެރުއްވި އަމުރަށް އަމަލު ކުރުން ހުއްޓުވުމަށް ވޮޝިންޓަނުގެ ފަނޑިޔާރު ނެރުއްވި އަމުރާ ގުޅިގެންނެވެ. ސާރާ އަށް މަރުހަބާ ކިޔުމަށް އޭނާގެ ދައްތަ ލޮސް އެންޖަލްސް އެއާޕޯޓަށް ގޮސް ހުއްޓެވެ. އަދި އެމެރިކަން ސިވިލް ލިބަޓީސް ޔޫނިއަންގެ ވަރަށް ގިނަ ވަކީލުން ވެސް އެއާޕޯޓަށް ގޮސް ތިއްބެވެ.\nއުމުރުން 35 އަހަރުގެ ދަރިވަރު އެއާޕޯޓުން ނުކުތް އިރު ވަރަށް ގިނަ ބަޔަކު ދިޔައީ އޭނާ އަށް މަރުހަބާ ކިޔަމުންނެވެ.\n"އަޅުގަނޑަށް އެހީތެރިވެދިން ވަކީލުންނާއި އެހެން އެންމެންނަށް ޝުކުރު އަދާކުރަން،" ސާރާ ބުންޏެވެ.\nޓްރަމްޕް ނެރުއްވި އަމުރާ ގުޅިގެން ކެލިފޯނިއާ އިންސްޓިޓިއުޓް ފޯ ހިއުމަން ސައެންސްގައި މާސްޓާސް އަށް ކިޔަވަމުންދާ ދަރިވަރު ޑިޕޯޓްކޮށްލުމުގެ ކުރިން އޭނާ ވަނީ 23 ގަޑިއިރުވަންދެން އެއާޕޯޓުގައި ބަންދުކޮށްފަ އެވެ. ޔޫރަޕުގައި އުޅެފައި ސާރާ އެމެރިކާ އަށް ދިޔަ އިރު އަމުރު ވަނީ ނެރެފަ އެވެ. އެހެންވެ ސައްހަ ވިސާ އޮތް ނަމަވެސް ސާރާ ވަނީ އެއާޕޯޓުގައި ބެހެއްޓުމަށް ފަހު އަނބުރާ ވިއެނާ އަށް ފޮނުވާލައިފަ އެވެ. އެމެރިކާ އަށް އެތެރެވުން މަނާކުރި ގައުމުތަކުގެ ތެރޭގައި އީރާން ހިމެނެ އެވެ.\nސާރާ ބުނީ ވޭތުވެދިޔަ 20 އަހަރު އޭނާ ދިރިއުޅުނީ ޔޫރަޕުގައި ކަމަށާއި އެމެރިކާ އަށް ފާޑުކިޔާ ކޮންމެ ފަހަރަކު އޭނާ އެމެރިކާ ދިފާއު ކުރި ކަމަށެވެ.


Verikan nulibi Gasim ah hamajehun libeynetha?\nރައީސް ސޯލުހު އަދި ގާސިމް އިބްރާހިމް.-- ފޮޓޯ: މިހާރު/ނިޝާން އަލީ\n11 މާޗް 20194ކޮމެންޓް\nވެރިކަން ނުލިބި ގާސިމަށް ހަމަޖެހުން ލިބޭނެތަ؟\nއާ ގާނޫނު އަސާސީއާ އެކު ރާއްޖޭގައި ފުރަތަމަ ފަހަރަށް ހުޅުވާލެވިގެން ބޭއްވި ވާދަވެރި ރިޔާސީ އިންތިހާބު އޮތީ 2008 ވަނަ އަހަރު އެވެ. އެ އިންތިހާބުގައި ވެސް ވާދަ ކުރެއްވި އެވެ. އަދި އެއަށްފަހު 2013 ވަނަ އަހަރު އޮތް ރިޔާސީ އިންތިހާބުގައި ވެސް ވާދަކުރެއްވި އެވެ. އޭގެ އިތުރުން ނިމިދިޔަ ރިޔާސީ އިންތިހާބުގައި ވެސް ވާދަކުރައްވަން މަސައްކަތް ކުރެއްވި އެވެ.\nމި ދައްކަނީ ދިވެހިންނަށް އާ ބޭފުޅެއްގެ ވާހަކައެއް ނޫނެވެ؛ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ވާހަކަ އެވެ.\nރިޔާސީ އިންތިހާބުތަކުން ފެއިލްވުމާ އެކު ގާސިމް އަބަދު ވެސް ކޮންމެވެސް އެއް ކެންޑިޑޭޓަކާ އެކު ކޯލިޝަން ހަދަ އެވެ. އަދި ތާރީހުން ހާމަވެފައިވާ ގޮތުން، ގާސިމްގެ ތާއީދާ އެކު އަބަދު ވެސް އެ ކެންޑިޑޭޓަކު އިންތިހާބު ކާމިޔާބު ވެސް ކުރެ އެވެ.\nގައުމާއި ދީނައްޓަކައި އެއްވެސް އަމިއްލަ އެދުމެއް އިސްނުކޮށް ގާސިމް ކޯލިޝަން ހަދާ ކެންޑިޑޭޓް އިންތިހާބު ކާމިޔާބު ކުރާތާ ކުޑަ ދުވަސްކޮޅެއް ވުމާ އެ ސަރުކާރު ގޯސްވެ އެވެ. ގާސިމް ވިދާޅުވާ ގޮތުން އޭގައި ގޯހީ އެ ސަރުކާރުތަކެވެ؛ ކޮންމެ ސަރުކާރަކުން ވެސް ގާސިމް މަގުމަތި ކޮށްލަނީ އެވެ.\nއެގޮތުން ރައީސް ނަޝީދުގެ ސަރުކާރުން ވެސް ކުޑަ ދުވަސްކޮޅެއްގެ ތެރޭގައި ވަކިވީ އެވެ؛ ގާސިމް ވިދާޅުވާ ގޮތުން ނަމަ ބޭރު ކޮށްލީ އެވެ. އެއަށް ފަހު ރައީސް ޔާމީނާ އެކު ހެއްދެވި ކޯލިޝަން ރޫޅާލާ، އެ ސަރުކާރުން ވެސް ގާސިމް ބޭރުކޮށްލީ ކަމަށް ވިދާޅުވި އެވެ.\nއެ ވާހަކަތަކުގެ ތަފްސީލަށް ދިއުމުގެ ބޭނުމެއް ނެތެވެ. ގާސިމް ވިދާޅުވާ ގޮތަށް އެ ސަރުކާރުތަކުން އެ ބޭފުޅާ ބޭރުކޮށްލެއްވީ ކަމަށް ނިންމަމާ ހިނގާށެވެ.\nނަމަވެސް މި ފަހަރު ކަން މި ހިނގަނީ ކިހިނެއް ހެއްޔެވެ؟ ރައީސް ސޯލިހުގެ ސަރުކާރުން ވެސް ގާސިމް ބޭރު ކޮށްލަނީ ހެއްޔެވެ؟\nގާސިމަށް ހަމަޖެހުން ލިބޭނީ ވެރިކަން ލިބުމުން ކަމަށް ބުނަން މިޖެހެނީ މިހާ ހިސާބުންނެވެ. މި ސަރުކާރުގެ ވަޒީރުންގެ ތެރޭހައި ގާސިމްގެ ޖުމްހޫރީ ޕާޓީގެ ބޭފުޅުން އެބަތިއްބެވެ. ސްޓޭޓް އަދި ޑެޕިއުޓީ މިނިސްޓަރުންގެ ގޮތުގައި ޖޭޕީގެ ބޭފުޅުން ބައިވަރެވެ. ސަރުކާރު ކުންފުނިތަކާއި، ބޯޑުތަކުގައި ވެސް އެ ޕާޓީގެ މެމްބަރުން ގިނަ އެވެ.\nމި ސަރުކާރާ މެދު ގާސިމް ހިތްޕުޅާ ނުވެގެން އުޅުއްވަނީ، އަންނަ މަހު އޮންނަ އާންމު އިންތިހާބުގައި އެމްޑީޕީން ހުރިހާ ދާއިރާ އަކަށް ކުރިމަތިލާން ނިންމުމާ އެކު އެވެ. އެކަމަކީ ކޯލިޝަން އެއްބަސްވުމުން މަނާކުރާ ކަމެއް ނޫން ކަމަށް، ކޯލިޝަނުގެ އެހެން ބައިވެރިން ބުނި ނަމަވެސް ގާސިމަށް އެ އަޑެއް ނީވެ އެވެ؛ ގާސިމް ވިދާޅުވަނީ އެއީ ކޯލިޝަން އެއްބަސްވުމާ ހިލާފު ކަމެއް ކަމަށެވެ.\nނަމަވެސް ރައީސް ސޯލިހު ވެސް ވަނީ ކޯލިޝަން އެއްބަސްވުން އޮތީ އެމަނިކުފާނާ ކޯލިޝަން އެހެން ޕާޓްނަރުންނާ ދެމެދު ސޮއިކުރެވުނު އެއްބަސްވުމެއް ކަމަށާއި، ހުރިހާ ޕާޓީތަކުން ސޮއިކޮށްފައިވާ އެއްބަސްވުމެއް ނެތް ކަމަށް ވިދާޅުވެފަ އެވެ. އަދި ރިޔާސީ ކެންޑިޑޭޓާ ދެމެދު ޕާޓީތަކުން ސޮއިކުރި އެއްބަސްވުމުގައި، މަޖިލިސް އިންތިހާބުގެ ގޮނޑިތައް ބަހާލުމަށް ހިމަނާފައި ނުވާ ކަމަށް ވެއެވެ.\nރައީސް ސޯލިހުގެ ވާހަކަފުޅާ ގާސިމް ދެކޮޅުހައްދަވާއިރު، ކޯލިޝަނުގެ އެހެން ޕާޓީތަކުން ދެކޮޅު ނުހަދަނީ ކީއްވެގެން ހެއްޔެވެ؟ ގާސިމް ނޫން އެހެން ހުރިހާ ސިޔާސީ ލީޑަރުން އިތުރުފުޅު ހައްދަވަނީ ހެއްޔެވެ؟\nރައްޔިތުންގެ މަޖިލީހުގެ ރައީސްގެ މަގާމުގައި ހުންނަވައިގެން ގާސިމް، ސަރުކާރުގެ ބިލްތަކަށް އެއްބާރުލުން ނުދެއްވަނީ، އެމްޑީޕީން ހުރިހާ ދާއިރާ ތަކަށް ކުރިމަތިލާން ނިންމުމުން ހެއްޔެވެ؟ ނުވަތަ ހަމަ އެއީ ވެސް ގައުމަށް ކޮށްދެއްވާ ކަމެއް ހެއްޔެވެ؟\n"އެކޮޅުކޮޅުން އެލުވާފައި ކާޅަށް ކޮށައި ކާން ދިނަސް ރައީސް ޔާމީނަށް ދެނެއް ތާއީދެއް ނުކުރާނެ" ކަމަށް ވިދާޅުވުމަށް ފަހު އަލުން އެނބުރި އެ މަނިކުފާނާ ގުޅިވަޑައިގަތީ ވެސް ހަމަ ގައުމަށްޓަކައި ހެއްޔެވެ؟ ޕާޓީގެ އިސް ބައެއް ބޭފުޅުން އެކަމަށް ދެކޮޅު ދެކޮޅެވެ. ނަމަވެސް ގާސިމް ގައުމަށްޓަކައި އެކަން ކުރަން ނިންމި އިރު، ގާސިމްގެ ވިސްނުންފުޅުން އެ ވިދާޅުވެވެނީ އަމިއްލަފުޅު ޕާޓީގެ އިސް ބައެއް ބޭފުޅުން ގައުމަށް ހެޔޮގޮތް ދޭނޭ ކަމަށް ހެއްޔެވެ؟\nވެރިކަމަށް އައުމާ އެކު ކޯލިޝަން ޕާޓްނަރުން ގޯސްވުމުގެ ސިޔާސަތެއް ގާސިމް ގެންގުޅުއްވާއިރު، އެ ކަމުގެ ހައްލަކީ އެ މަނިކުފާނު ވެރިކަމަށް ވަޑައިގަތުން ނޫން އިތުރު ކޮން ގޮތެއް ހެއްޔެވެ؟\nގާސިމް ދެކޮޅު ނުވަނީ ގާސިމް އަޑީގަހުރެގެން ޚަރަދުކޮށްގެން އިންތިޚާބަކާނުލާ ވެރިކަމަށްގެނައި ރައީސް ވަހީދު އާ. އެހެން ހުރިހާ ވެރިންނާ ދެކޮޅަށް ފާޅުގަ ކޮންމެ ވެރިކަމެއްގަވެސް ނުކުމޭ. ފުރަތަމަ ނުކުތީ ގާސިމް ސިޔާސީ ދާއިރާ އަށް ނެރެދިން ރައީސް މައުމޫން އާ ދެކޮޅަށް ދެން ރައީސް ނަޝީދު އާ ދެކޮޅަށް ދެން ރައީސް ޔާމީނު އާ ދެކޮޅަށް. މިހާރު ގޯސްވެގެން އެއުޅެނީ ރައީސް ސޯލިހު. ނިމިދިޔަ ރިޔާސީ އިންތިޚާބްގަވެސް ޖޭޕީގެ މެންބަރުންގެ ގޮތުގަތިބި ބައެއް މީހުން ރައީސް ޔާމީނަށް ވޯޓުދިންކަމަށް ބައެއްމީހުން ބުނޭ. ގާސިމް މިހާރު އެދައްކާ ވާހަކައިން އެކަން ގަބޫލުވެސް ކުރެވޭ.\nބުރުމާއަކީ މީގެ ސަތޭކަ އަހަރުކުރިން އެއް އަތައް އެނބުރޭ އެއްޗެއް! ނަމަވެސް 21 ވަނަ ގަރުނުގެ ބުރުމާ އެއީ ދެއަތައް އެނބުރޭ! އަދި ބޭނުން ސްޕީޑަކަށް އެނބުރުމުގެ ގާބިލް ކަން ލިބިފައިވާއެއްޗެއް!. ހިލްމު ހުއްޓަސް ޢިލްމެއް ނެތިއްޔާ ވާނީ ކަނޑު ކޮހޮކައް!\nއޭނަ ނިދި ނާންނާނެ ތަކަމެއް ނުވާހާ ހިދަކު!\nޤާސިމަކަސް ކާސިމަކަސް ވެރިކަން ބޭނުންނުވާނީ ކާކު ވެރިކަމާއި ހެދި އެންމެން އެ އުޅެނީ އަދި ޤާސިމަށްވެސް ލިބިދާނެ އެއްނު.


ރަށްފުށް – ލޫކަސްޖަލީލް\nއިހުގެ ޅެންވެރިކަމުގެ ތެރެއިން ބަނދި\nތަޢާރުފެއް ބަންޖަކީ ދިވެހި ވަޒަން ބަހުރުވައިގެ އެންމެ މުސްކުޅި ވައްތަރެވެ. ދިވެހި ޅެންވެރިކަމުގެ ބާވަތްތަކުގެ ތެރެއިން މިއަދާ ހަމައަށް ފެންނަން ނެތް ތަދު ބާވަތެކެވެ. އިހުގެ ބަނދިތައް ލިޔެވި ފަހަށް ފެންނަން ހުންނާނެ ގޮތަކަށް ރައްކާކުރެވިފައި ވެސް ނެތެވެ. ދޫދޫމަތިން ކިޔަމުން >>\n22 މާޗް 2018 - ރަށްފުށް, ޅެން -\nދިވެހިންނާއި ފުށެތިކާލުން2– ޑްއާރޓޭ ބަރްބޯސާގެ ލިޔުން\nމި ލިޔުމަކީ ދިވެހި ރާއްޖެއާއި މެދު ފުށެތިކާލުން (ޕޯރޗުގީޒުން)ގެ ލިޔުންތެރިއެއް ކަމުގައިވާ ޑްއާރޓޭ ބަރްބޯސާ 1518މ ގައި ލިޔެފައިވާ ލިޔުމެއްގެ ދިވެހި ތަރުޖަމާއެކެވެ. ފުށެތިކާލުން ދިވެހި ރާއްޖެ ހިފައި ވެރިކަން ހިންގަން ފަށާފައިވަނީ 1558މ ގައެވެ. އެ އަހަރުން ފެށިގެން 15 >>\n16 ޖެނުއަރީ 2018 - ރަށްފުށް, ތާރީހް\nފުށެތިކާލުން (ޕޯރޗުގީޒުން) ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުން\nމިއީ ފުށެތިކާލުން (ޕޯރޗުގީޒުން) ދިވެހި ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުމުގެ ދިވެހި ތަރުޖަމާއެކެވެ. މި ލިޔުން ޝާއިއުކޮށްފައިވަނީ ޗަންޑްރާ ރިޗަރޑް ޑެސިލްވާ ލިޔުއްވާފައިވާ Portuguese Encounters with Sri Lanka and the Maldives: Translated Texts from >>\n11 ޖެނުއަރީ 2018 - ރަށްފުށް, ތާރީހް -\nތަސްވީރުން ރާއްޖެ: ބ. ހިތާދޫ ދުވަސްވީ ގެތައް\nފަޅުގެތަކާއި ވީރާނާވެފައިވާ ބިނާތަކުންވެސް ދިވެހިންގެ ކުރީގެ ދިރިއުޅުން ދައްކުވައިދެއެވެ. މި ފޮޓޯތަކަކީ އަޅުގަނޑު 2017 ވަނަ އަހަރުގެ ކުރީކޮޅު ބ. ހިތާދޫއަށް ކުރި ދަތުރެއްގައި ނަގާފައިވާ ފޮޓޯތަކެކެވެ. ހިތާދޫއަށް އަރާ ރަށުތެރޭ ހިނގާލުމުން އެންމެ ބޮޑަށް އަޅައިގަތީ ރަށުގައިވާ ފަޅުގެތަކެވެ. އެތައް >>\n19 ޑިސެމްބަރު 2017 - ރަށްފުށް, ތަސްވީރު\nރާއްޖެ އިސްލާމްވުމާއި ކެންދޫ މަގާމްގެ ވާހަކަ\nކެންދޫ މާޅޮސްމަޑުލު ކެންދޫ އަކީ ދިވެހި ރާއްޖޭގެ ގަދީމީ ރަށްތަކުގެ ތެރެއިން އެއްރަށެވެ. އަދި ދިވެހި ރާއްޖޭގެ އިސްލާމީ ތާރީޚާއި ގުޅިފައިވާ މުހިންމު ރަށެކެވެ. މި ރަށުގައި ހުންނަ މަގާމަކީ ދިވެހި ރާއްޖޭގެ ތާރީޚާއި ގުޅިފައިވާ އަދި ދިވެހިންގެ ފަންނުވެރިކަން ދައްކުވައިދޭ >>\n22 ނޮވެމްބަރު 2017 - ރަށްފުށް, ތާރީހް -\nތަސްވީރުން: ކުރީގެ އުވަ މިސްކިތްތައް\nދިވެހިންނަކީ މަސައްކަތްތެރިކަމުގެ ނަމޫނާ ބައެކެވެ. ދިވެހިންގެ މަސައްކަތްތެރިކަމުގެ ފަންނު އެންމެ ބޮޑަށް ފެންނަން ހުރީ އިހުގެ މިސްކިތްތަކުންނެވެ. ތަރައްގީގެ ބާރު އޮވަރުގެ ތެރޭގައި ދިވެހިންގެ މަސައްކަތްތެރިކަން ދައްކުވައިދޭ މިފަދަ ގިނަ މިސްކިތްތައް ވަނީ ނެތިގޮސްފައެވެ. ފެންނަންހުރީ މަދު ރަށެއްގައި ހުރި މަދު >>\n21 ނޮވެމްބަރު 2017 - ރަށްފުށް, ތަސްވީރު\nފުރަތަމަ ބޮޑު ހަނގުރާމަ އާއި ކުޑަރިކިލުގައި ކަނޑުމައިނެއް ގޮވުން\nދުވަސްވަރަކީ ފުރަތަމަ ބޮޑު ހަނގުރާމައިގެ ދުވަސްވަރެވެ. ދުނިޔެއަށް ވެރިވެފައިވަނީ ހަނގުރާމައިގެ ބިރުވެރިކަމެވެ. އިންޑިއާ ކަނޑުގެ ހަމަހިމޭން ދިވެހި ރާއްޖެއަށް ހަނގުރާމައިގެ ބިރުވެރިކަން އަންނާނީ ކިހިނެއްކަން އެކަކަށް ވެސް ނޭނގެއެވެ. މިއިރު ހަނގުރާމައިގެ ވާދަވެރި ގައުމުތަކުން ދިޔައީ ދުޝްމަނުންގެ ކަނޑުގެ ލަޝްކަރުތަކާއި މަނަވަރުތައް >>\n12 ނޮވެމްބަރު 2017 - ރަށްފުށް, ތާރީހް -\nމި ފަރިއްސަކީ މާލެއިން ރަށަށް އައި ދަތުރު މަތީ ކަނޑުގަދަވެ ހާލުގައި ޖެހުނު ދަތުރެއްގެ ވާހަކައިން ކުޑަރިކިލު މުހައްމަދު ފުޅު ކިޔާ މީހަކު 1950ގެ އަހަރުތަކުގެ ހިސާބުގައި ހަދާފައިވާ ފަރިއްސެއްކަމަށްވެއެވެ. މި މުހައްމަދު ފުޅަކީ ކާކުކަމެއް ނޭނގެއެވެ. ބޮޑުތަދުގެ ދުވަސްވަރު ކުޑަރިކިލު >>\n05 ނޮވެމްބަރު 2017 - ރަށްފުށް, ޅެން\nދިވެހި ޅެންވެރިކަމުގެ އެންމެ ރީތި އެއްބާވަތަކީ ރައިވަރެވެ. ރައިވަރު ހަދަންފެށުނު ދުވަސްވަރެއް އެނގެން ނެތް ނަމަވެސް މިއަދާ ހަމައަށް ދޫދޫމަތިން އަހަރެމެންނާއި ހަމައަށް އައިސްފައިވާ ރައިވަރުތަކުން ދިވެހިންގެ ޒަމާންވީ ދިރިއުޅުމާއި ޅެންވެރިކަމުގެ ފުރިހަމަކަން ދައްކުވައިދެއެވެ. މާޅޮސްމަޑުލު ރައިވަރުތަކަކީ އަޅުގަނޑު ބ. އަތޮޅުގެ >>\n21 އޮކްޓޯބަރު 2017 - ރަށްފުށް, ބަސް, ޅެން\n© 2012-2017 Lucas Jaleel, Maldives.


Dhuvahaku ves - vNews.mv\nއަންވަރު އިބްރާހީމް 14 August 2018, 08:51\nއަހަރެންނަކީ އެއްވެސް އިރަކު ސިޔާސީ ކަންކަމަށް ލޯބިކުރި މީހެއް ނޫނެވެ. އެފަދަ ކަމެއްގައި ބައިވެރިވި މީހެއް ވެސް ނޫނެވެ. އެފަދަ ޖަލްސާތަކާއި އެއްވުންތަކަށް ދިޔަ މީހެއް ވެސް ނޫނެވެ. އެކަމާ އަހަރެންގެ ދަރިފުޅު ސުވާލުކުރެއެވެ. އަހަރެން ވޯޓުލާން ނުދާތީ އެ ޝަކުވާ އަބަދު ވެސް ކުރެއެވެ.\n"ރަށު އެންމެން ވޯޓުލާން ދާއިރު، ކީއްވެ މަންމަ ވޯޓުލާން ނުދަނީ؟" ސުވާލުކުރީ ދަރިފުޅެވެ.\n"މަންމަ ބޭނުން ނުވަނީ ވޯޓުލާން. އެއީ މަންމަ ކުރާހިތްވާ ކަމެއް ނޫން" އަހަރެން ޖަވާބު ދިނީމެވެ.\n"އެކަމަކު އެއީ މަންމަގެ ހައްގެއްނު. އެ ހައްގު މަންމަ ބޭނުން ކުރަންވާނެއްނު" ދަރިފުޅު ދެއްކީ ޓީވީން ދެއްކި އިސްތިހާރަކުން އިވިފައިވާ ވާހަކަތަކެކެވެ.\n"ދަރިފުޅު ތިބުނީ މަންމަގެ ހައްގެކޭ. އެހެންވިއްޔާ މަންމަ ބޭނުމިއްޔާ ދޯ އެ ހައްގު އަދާކުރާނީ" އަހަރެން ޖަވާބު ދިނީ ވަރަށް ވިސްނައިގެންނެވެ.\n"އެހެންވިއްޔާ ބުނެބަލަ؟ މަންމަ އެ ހައްގު ބޭނުން ނުކުރަނީ ކީއްވެ؟" ތޭރަ އަހަރަށްދާ އެ ދަރިފުޅު އަނެއްކާ ވެސް ކުރީ ތަފާތު ސުވާލެކެވެ. އެ ސުވާލަށް ދޭނެ ޖަވާބަކާމެދު އަހަރެން ވިސްނީމެވެ. ދަރިފުޅު ގާތުގައި މި ހެދެނީ ހައްތާ ވެސް ދޮގުކަން އަހަރެންނަށް އެނގެއެވެ. އެކަން ކުރަން އުނދަގޫ ވެސް ވިއެވެ. ނަމަވެސް ތެދަށް ބުނަން އަހަރެންގެ ހިތް ބޭނުން ނުވަނީއެވެ.\n"މަންމަ ހިތްހަމަ ޖެހޭ މީހަކު ކުރިމަތި ނުލަނީ؟" އަހަރެން ޖަވާބުދިނީ ވަރަށް ކުރުކޮށެވެ. އެތައް ވާހަކައެއް ސިއްރުކޮށްފައެވެ.\n"އެންމެ ހިތްހަމަ ޖެހޭ މީހަކު ކުރިމަތި ނުލާފާނެ. އެކަމަކު އެއީ ގިނަ މީހުން ހިތްހަމަ ޖެހޭ މީހަކަށް ވެދާނެއްނު. އެ މީހުންނަށް ތާއީދު ކުރުމަކީ ވެސް ޒިންމާއެއްނު" ދަރިފުޅުގެ ރައްދު އަޑުއިވިފައި އަހަރެން ވަރަށް އުފާވިއެވެ. އެ ވިސްނުމަށް ތާއުރީފު ކުރެވުނެވެ.\n"ދެން ތި ވާހަކަ ނުދައްކާ. މަންމަ ބޭނުމެއް ނޫން ތި ކަހަލަ ވާހަކަ ދައްކާކަށް" އަހަރެން ބޭނުންވީ ދަރިފުޅު ދައްކަމުން ދިޔަ ވާހަކަތައް ހުއްޓުވާށެވެ.\n"އަހަރެންނަށް އެނގޭ މި ވާހަކަ ދައްކާ ކޮންމެ ފަހަރަކު ވެސް މަންމަ ހަދަނީ ތިހެންކަން. މި ވާހަކަދައްކަން މަންމަ ބޭނުން ނުވާކަން. އެކަމަކު މަންމަ ވޯޓުލާން ނުދާ ސަބަބު އޮޅުންފިލުވަން އަހަރެން ބޭނުން. ގައިމު ކޮންމެވެސް ކަމެއް ވެގެންތާ ނުދާނީ" ދަރިފުޅު އަނެއްކާ ވެސް ފެށީ އެ ވާހަކައެވެ.\n"ދެން ހުއްޓާލަބަލަ. ބުނެފީމެއްނު ތި ވާހަކަ ނުދައްކާށޭ. ތި ސުވާލުތައް ނުކުރާށޭ" އަހަރެން ހިތްހަމަ ނުޖެހުނެވެ. ނަފުސުގެ ކޮންޓްރޯލް ހިނދުކޮޅަކަށް ގެއްލުނެވެ. ހަޅޭއްލަވައި ގަންނަ ގޮތަށް ދަރިފުޅާ މުޚާތަބު ކުރެވުނެވެ.\n"އަހަރެންނަށް ކަންތައް ވާގޮތް އެނގޭނީ އަހަރެންނަށް" އަހަރެން ޖަވާބާއެކު ލޮލުން ފޭދިގަތީ ކަރުނަތަކެވެ. އެއީ އެފަދަ އިހުސާސަކާއެކު އެގޮތަށް ފޭބި ފުރަތަމަ ކަރުނަތިއްކެވެ. އެކަން ސިއްރުކުރަން އަހަރެން ވަނީ ކޮޓަރިއަށެވެ.\nކޮޓަރީގައި އަހަރެން އޮތީމެވެ. ދިމާ ކުރިމަތީ ހަރުކޮށްފައިވާ ފިރިމީހާގެ ބޮޑު ފޮޓޯގަނޑު އަހަރެންނާ ވާހަކަދައްކަން ފެށިކަހަލައެވެ. ތި ހިތާމަކުރަނީ ކޮން ކަމަކާ ހެއްޔެވެ؟ ތި ކަން މާކުރިންވެސް އެނގޭނެއެވެ. ތި ސުވާލުތައް ކުރިމަތިވާނެކަން ވެސް އެނގޭނެއެވެ. ތިހެން ނުހެދުމަށް ވެސް ބުނީމެވެ. މިއަދު ތިވަނީ ކޮން ދެރައެއް ހެއްޔެވެ؟\nފިރިމީހާގެ ހަނދާންތަކުން އަހަރެންގެ ލޮލަށް ޖަމާވިކަރުނަވީ އިތުރެވެ. ލިބުނު ހިތްދަތިކަމުން އަޑުނަގާ ރޯން ފެށުނީއެވެ. އަހަރެންގެ ވާހަކަތައް ފިރިމީހާ ގަބޫލެއް ނުކުރެއެވެ. އޭނާގެ ދުނިޔޭގައި ވެސް އަހަރެންނަށް ދިމާވީ އެހެންނެވެ. ވޯޓުލާން އޮންނަ ދުވަސްދުވަހު އަހަރެން ގެއަކުން ނުނިކުންނަމެވެ. ނުކުންނަން ނުކެރެނީއެވެ. ނުކުންނަން ބޭނުން ނުވަނީއެވެ. ވާނެ ގޮތް އަހަރެންނަށް އެނގޭތީއެވެ.\nހަނދާން އެބަހުއްޓެވެ. އެންމެ ފުރަތަމަ ވޯޓުލާން ދިޔައީ ބައްޕައާއެކުއެވެ. އެދުވަހު އަހަރެން ނުކުތީ އަހަރެންނަށް ވޯޓުލެވޭތީ އެކަމުގެ އުފާ ލިބުގަތުމަށެވެ. ބައްޕަމެން ބުނި މީހަކަށް ވޯޓުލައި ދިނުމަށެވެ. ނަމަވެސް ކަންތައްވީ ހީކުރިގޮތާ ޚިލާފަށެވެ. ވަކި ހިސާބަށް ދިޔަތަނާ ދެން ވީގޮތެއް އަހަރެންނަކަށް ނޭނގެއެވެ. އަހަރެން ހޭ އެރިއިރު އޮތީ ގޭގައެވެ. ބައްޕަމެންގެ ވާހަކަތަކުން އެނގުނީ އަހަރެން ހޭނެތިގެން ވެއްޓުނީކަމަށެވެ. ނޭނގެނީ އެކަން މެދުވެރިވީ ސަބަބެވެ.


Parking zone thakugai park kuran fee eh naganee\nޕާކިން ޒޯންތަކުގައި ޕާކް ކުރަން ފީއެއް ނަގަނީ\nވެލާނާ ގޭގައި ހަދާފައި ޕާކިން ޒޯން--\nއިންޖީނުލީ އުޅަނދުތައް ޕާކް ކުރަން ހާއްސަކޮށް ޒޯންތަކެއް ކަނޑައަޅައި އެ ސަރަހައްދުތަކުގައި ޕާކް ކުރަން ފީއެއް ނަގާ ގޮތަށް ހަމަޖައްސާނެ ކަމަށް މާލޭ ސިޓީ ކައުންސިލުން ބުނެފި އެވެ.\nމާލޭ ސިޓީ ކައުންސިލްގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ މާލެއަށް ދިމާވެފައިވާ އެންމެ ބޮޑު އެއް މައްސަލައަކީ ޕާކިން މައްސަލަ ކަމަށާއި އެކަންކަން ހައްްލު ކުރަން ފިޔަވަޅުތަކެއް އަޅަންޖެހޭ ކަމަށެވެ.\nމާލޭގެ ހުސް ބިންތަކެއްގައި ޕާކިން ޒޯންތައް ހަދައި މަގުމަތީގައި މިހާރު ޕާކް ކުރާ ވެހިކަލްތައް މަދު ކުރުމަކީ އެއް އަމާޒު ކަމަށެވެ. އެގޮތުން ކަނޑައެޅޭ ވަކި ސަރަހައްދުތަކެއްގައި ބޮޑެތި ޕާކިން ޒޯން ހަދާނެ ކަމަށެވެ. އަދި މާލޭގައި ޕާކިން ޒޯންތައް ހެދޭނެ ހުސް ބިންތައް ހޯދަމުންދާ ކަމަށްވެސް ޝަމާއު ވިދާޅުވި އެވެ.\n"ވިސްނުން ހުރީ މާލޭގައި ޕެއިޑް ޕާކިން ސަރަހައްދުތައް ހަދަން، މާލޭގެ ހުސް ތަންތަނުގައި ޕާކިން ޒޯންތައް ހެދުން، ހުޅުލެގައިވެސް މިހާރު އެހުންނަނީ ނޫންތޯ ޕެއިޑް ޕާކިން ޒޯނެއް، އެގޮތަށް ތައްޔާރު ކުރެވޭނީ،" ޝަމާއު ވިދާޅުވި އެވެ.\nއޭނާ ވިދާޅުވީ، އެތަންތަން ހަދާނީ ސެކިއުރިޓީ ވަރުގަދަކޮށް ކަމަށާއި އެގޮތުން ވެހިކަލްގެ ސަލާމަތާއި ރައްކާތެރިކަން ޔަގީން ކުރެވޭނެ ކަމަށެވެ. އަދި އެތަންތަނުގައި ކެމެރާވެސް ހަރުކުރެވި، ރޭގަނޑުވެސް އެސަރަހައްދުތައް ދިއްލާފައި ބެހެއްޓިގެންދާނެ ކަމަށެވެ.\n"ޕެއިޑް ޕާކިން ޒޯންތައް ހުރިހާ ދިމާލެއްގައި ނުހުންނާނެ، ބޭނުމަކީ މާލޭގެ މަގުތަކުގައި މިހާރު މީހުންނަށް ހިނގޭނެހެން މަގުތަކުން ވެހިކަލްތައް އެތެރެއަށް ވެއްދުން، މި މައްސަލަ މިވަގުތު މާލޭއަށް އެންމެ ބޮޑު މައްސަލައަށްވާތީވެ އެކަމަށް ހައްލު ތަކެއް ގެނައުމަށް ވިސްނުން ހުރީ،" ޝަމާއު ވިދާޅުވި އެވެ.\nޝަމާއު ވިދާޅުވީ، ހިޔާލުތަކާއި ވިސްނުންތައް ސަރުކާރުގެ ކެބިނެޓަށް ހުށަހެޅިފައިވާނެ ކަމަށާއި އުންމީދަކީ ކެބިނެޓުން ރަނގަޅަށް ނިންމާނެ ކަމަށެވެ.\nރިޔާސީ އިންތިހާބުގެ ކެމްޕެއިންގައި އޭރުގެ ކެންޑިޑޭޓް އަދި މިހާރުގެ ރައީސް އިބްރާހިމް މުހައްމަދު ސޯލިހު ވަނީ ޕާކް ކުރާނެ ތަންތަން މާލޭގައި ހަދާނެ ކަމަށް ވައުދުވެފަ އެވެ. އަދި ޕާކް ކުރާނެ ތަންތަން ނުދައްކާ ޖޫރިމަނާ ކުރަން ސްޓިކާ ނުޖަހާނެ ކަމަށް ވިދާޅުވެފަ އެވެ. އަދި ސްޓިކާ ޖެހުން ހުއްޓާލުމަށްފަހު މިހާރު ވަނީ ވަކި ސަރަހައްދުތަކެއް ކަނޑައަޅައި އަނެއްކާވެސް ސްޓިކާ ޖަހަން ފަށާފަ އެވެ.\nޕާކިން މައްސަލަ ހައްލު ކުރުމަށް ކުރީ ސަރުކާރުން ވަނީ މެކޭނިކަލް ޕާކިން ސިސްޓަމްތައްވެސް ތައާރަފް ކޮށްފަ އެވެ. ނަމަވެސް އެކަމަށސް އެދެވޭ ތަރުހީބެއް ލިބިފައެއް ނުވެ އެވެ.\nމާލޭ ސިޓީ ކައުންސިލް މާލޭ ސިޓީ\nމާލޭ މީހުންނަށް 3000 ފްލެޓް އަޅަން އަންނަ މަހު ފަށަނީ\nމާލޭ މަގުތައް ހެދުމުގެ ބޮޑު މަޝްރޫއު ފަށައިފި


Eh Aailaage2Kudhinge Kuhlli Maru, Aailaa Ah Bodu Hithaama Eh - Vaguthu\nއެއް އާއިލާގެ ދެ ކުދިންގެ ކުއްލި މަރު، އާއިލާއަށް ބޮޑު ހިތާމައެއް\n2 އަހަރު ކުރިން ( ޖޫން 20, 2018 )\nމިއީ އެއް އާއިލާއަކަށް ލިބުނު ބޮޑު ހިތާމައެކެވެ. އެ އާއިލާ އެ ހިތާމާގައި އަދިވެސް ކަރުނަ އަޅަނީއެވެ. އެއް އާއިލާގެ ދެ ކުއްޖެއްގެ ކުއްލި މަރާއެކު މުޅި އާއިލާއަށް ލިބުނީ ޝޮކެކެވެ.\nމިިދިޔަ އާދީއްތަ ދުވަހު އިންޑިއާގެ މުމްބާއިގައި 22 އަހަރުގެ މުސްތާގް ނަމަކަށް ކިޔާ މީހަކު ރޭލެއް ކުރިމައްޗަށް އަރައިގެން އަމިއްލައަށް ފުންމާލިއިރު، އޭނާއަށް ހޮސްޕިޓަލްގައި ފަރުވާދެމުން ދަނިކޮށް ވަނީ މަރުވެފައެވެ. އަދި މުސްތާގްގެ ހަތް އަހަރުގެ ކޮއްކޮ އަޖްމަލް އޭގެ 10 ދުވަސް ކުރިން ވެއްޓި ފަރުވާދެމުންދަނިކޮށް، ވަނީ މަރުވެފައެވެ.\nއިންޑިއާގެ ނޫސްތަކުގައި ބުނެފައިވާގޮތުގައި، އެ ދުވަހު އެންމެ ފުރަތަަމަ މަރުވީ އަޖްމަލްއެވެ. އަޖްމަލްގެ މަރަށްފަހު މުސްތާގްއަށް ވަރަށް ބޮޑަށް އަސަރުކުރިއެވެ. އާއިލާއިން ބުނަނީ، އަޖްމަލްގެ ޖަނާޒާ ކަންތައް ކުރިއަށްގެންދިޔުމަށްވެސް މުސްތާގް ނާންނަ ކަމެވެ. އާއިލާއިން މީހުން އޭނާ ހޯދަން ވަރަށް މަސައްކަތް ކުރިއެވެ.\nއެހެން ނަމަވެސް އެރޭ 9:30 ހާއިރު، މުސްތާގްގެ އާއިލާ މެންބަރަަކަށް އައި ފޯން ކޯލާއެކު އެ އާއިލާއަށް ވީގޮތެއްވެސް ނޭގުނެވެ. މުސްތާގްގެ ބައްޕަ ހޭނެތިގެން ވެއްޓުނެވެ. މުސްތާގުގެ މަރުގެ ވާހަކަ އޭނާގެ މަންމަ ކައިރީ ބުނެފައެއް ނުވެއެވެ. އެނގިއްޖެނަމަ އެ މައިމީގެ ލަގޮޑިއަށް ކެތްވާނެ ހެއްޔެެވެ؟.\nމުސްތާގް އޭނާގެ ކޮއްކޮ އަޖްމަލް ދެކެ ވަރަށް ލޯބިވެއެވެ. އަޖްމަލްއަށް ހޮސްޕިޓަލްގައި ފަރުވާދެމުން ދަނިކޮށް އޭނާގެ ހާލު ފެނިފައި މުސްތާގް ވަރަށް ހިތާމަ ކުރިއެވެ. ކޮއްކޮ ނެތް ދުނިޔެއެއްގައި އޭނާ އުޅޭނީ ކިހިނެއްތޯވެސް އޭނާ ބުނިކަމަށްވެސް ވެއެވެ. މުސްތާގްއަކީ އެ އާއިލާގެ ތިބި ތިން ފިރިހެން ކުދިންގެ ތެރެއިން އެންމެ ބޮޑު ކުއްޖާއެވެ.\nފުލުހުން އަދިވެސް މުސްތާގުގެ މަރުގެ ތަހުގީގުތައް ކުރަމުން އަންނައިރު، އޭނާ އަމިއްލައަށް މަރުވީ ކަމެއް ނުވަތަ ވެއްޓުނީ ކަމެއް އަދި ފުުލުހުންނަ ކަށަވަރު ނުވެއެވެ.\nދުނިޔޭގެ އެންމެ އަގު ބޮޑު ހަތް ކުރެހުން\nއެތައް ހާސް ދޫނިތަކެއް އުދުހެނިކޮށް ނަގާފައިވާ ފޮޓޯއެއް\nއަނުޝްކާ އާއި ވިރާތަށް ލިބުނު ދަރިފުޅުގެ ފޮޓޯއެއް އާންމުކޮށްފި


ރެފްރީންނާއި އޮފިޝަލުން ތަމްރީން ކުރުމުގެ ޕްރޮގްރާމް\nމި އެސޯސިއޭޝަންގެ ކަލަންޑަރުގައި 2018 ވަނަ އަހަރު ބޭއްވުމަށް ހިމަނާފައިވާ ރެފްރީންނާއި އޮފިޝަލުން ތަމްރީން ކުރުމުގެ ޕްރޮގްރާމް، 23 ނޮވެމްބަރ 2018 އިން 25 ނޮވެމްބާރ 2018 އަށް މާލޭގައި ބޭއްވުމަށް\nވަނީ ހަމަޖެހިފައެވެ. މި ޕްރޮގްރާމްގައި ސްކޫލް، މަދަރްސާ، ކޮލެޖް، އޮފީސް، ކުންފުނި، ހޮސްޕިޓަލް އަދި ސަރުކާރުގެ ކްލަބް ޖަމާޢަތްތަކުގެ މުއައްޒިފުންނާ މިނޫންވެސް ފަރާތްތަކަށް ބައިވެރިވުމުގެ ފުރުސަތު ވަނީ ހުޅުވާލެވިފައެވެ.\nއިތުރު މަޢުލޫމާތު ހޯއްދެވުމަށް ގުޅުއްވާނީ އަދި މެސެޖްކުރައްވާނީ މި އޮފީހުގެ ނަމްބަރ 332 1411 އަދި 7778503 އަށެވެ. ސިޓީ މެއިލްކުރައްވާނީ ([email protected]) އަށެވެ.\nވީމާ، މި ޕްރޮގްރާމްގައި ބައިވެރިވުމަށް ބޭނުންފުޅުވާ އަންހެން އަދި ފިރިހެން ބޭފުޅުން 22 ނޮވެމްބަރ 2018 ވަނަ ދުވަހުގެ 2:00 ގެ ކުރިން މި އެސޯސިއޭޝަނަށް ސިޓީއަކުން ނުވަތަ މެސެޖަކުން އެކަން އަންގަވާދެއްވުން އެދެމެވެ.\n04 ރަބީޢުލްއައްވަލް 1439\nޕަބްލިޝްކުރި ތާރީޚު: 13 ނޮވެންބަރު 2018\nސުންގަޑި: 22 ނޮވެންބަރު 2018 14:27


KEYONIRU Column: Raees Yameen ge siyaasee charukeys - One Online\n12 ސެޕްޓެމްބަރ 2019، މާލެ، ޕީޕީއެމް/ ޕީއެންސީން ބޭއްވި "ދަވާލައިފި" އެއްވުމުގައި ރައީސް ޔާމީން ވާހަކަފުޅުދައްކަވަނީ -- ވަން ފޮޓޯ: މުހައްމަދު އައުޒަމް\nޒަމާންތަކެއް ކުރީން ފުއައްމުލަކުގައި އުޅުނު މީހެކެވެ. ތަރައްޤީގެ އަސަރު މިކުޑަކުޑަ ދިވެހި ރާއްޖެއަށް އައުމުގެ މާކުރިއެވެ. ފުއައްމުލަކު މޫދުގައި އަޅާފަ އޮތް ކުޑަ ބޮއްކުރައެއްގައި އިން މީހެކެވެ. ބޮއްކުރަލުގެ ކުނބަށް ރާބޮންޖެއް ޖެއްސިއެވެ. ރާބޮންޖަށް ލަނޑެއް ދިނުމުގެ ގޮތުން މުލަކު މީހާ ކުރީ ހިތުން ވަރަށް މޮޅު ކަމެކެވެ. ބޮއްކުރާ ފޫދުއްވާލާފައި، ފަތާފައި ރަށަށް އަރާފައި އެމީހާ ބުންޏެވެ:\n"އަފުން ފެހޭ ހާއި ހާއި އަރާގަތުންމާ! ލާށިގުދަހަ ކުމައްބަވޭ؟"\nމާނައަކީ، އަހަރެންވާ އެގޮތް މިގޮތުން ފަތާފަ ރަށަށް އަރައިފީމެވެ. ރާބޮންޖަށް ވާނީ ކިހިނެއްބާއޭ އެވެ.\nއިރުކޮޅަކުން ބޮއްކުރާ ފެތިއްޖެއެވެ. ބޮއްކުރާ ފެތެން ފެށުމުން ރާބޮނދި އުދުހިގެން ގޮސް އޮބާލައިފިއެވެ. ހިތުން ރާބޮންޖަށް ލަނޑުދޭން އަމިއްލަ ބޮއްކުރާ ފޫދުއްވާލީމަ، އާހިރުގައި ގެއްލުން މިލިބުނީ ބޮއްކުރަލުގެ ވެރިމީހާއަށެވެ.\nބައެއް މީހުން ބުނާގޮތުން ރައީސް ޔާމީންގެ ވެރިކަމުގައި ކަން ކުރެއްވީ ވެސް މިފަދަ ގޮތަކަށެވެ. ފުއައްމުލަކު މީހާ ރާބޮންޖަށް ލަނޑުދޭނެ ބޮއްކުރާ ފޫދުއްވާލި ގޮތަށެވެ.\nޔާމީންގެ ވެރިކަމުގެ ފަހު ދުވަސްތަކުގައި ބޭކާރު އެތައް ބަޔަކަށް ބޭކާރު އެތައް ވަޒީފާއެއް ދިނެވެ. އަސްލު އަގުގެ އެތައް ގުނައެއް ހަރަދުކޮށްފައި ދަރުމަވަންތަ ހޮސްޕިޓަލް އެޅިއެވެ. ދަރިވަރުންނަށް އައިޕެޑް ތަކެއް ބެހިއެވެ. ބިޑަށް ނުލައި އެތައް ރަށެއް ރިސޯރޓް ހަދަން ދިނެވެ. ސިޔާސީ ކުލަޖެހިގެން އެތައް ބައެއްގެ ވަޒީފާ ގެއްލުވާލިއެވެ. މިއަދުގެ ސަރުކާރަށް މިޖެހުނީ ކުރީސަރުކާރުން ކެނޑި ކަޑުލުން ހިތި ފިލުވާށެވެ. މިހުރިހާ ކަމެއް ހަމަޔަކަށް އަޅުވަމުން ޤައުމު ހިންގާށެވެ. ދަރުމަވަންތަ ހޮސްޕިޓަލް އެއީ ހަޤީގަތުގައި އަޅަން ޖެހޭ ތަނެއް ނޫނެވެ. އެތަނަށް ހަރަދުވި ފައިސާއިން ރާއްޖޭގެ އުތުރާއި ދެކުނުގައި ޓާރޝަރީ ދެހޮސްޕިޓަލް އެޅުނީހެވެ. ފަންސަވީސް ބުރީގެ އެއިމާރާތް މެއިންޓެއިންކޮށް ހިންގުމަކީ ސަރުކާރުގެ ބަޖެޓަށް ނުތަކާވަރުގެ ބޮޑު ބުރައެކެވެ. ފަންސަވީސް ބުރިއަކީ މާލެފަދަ ކުޑަ ރަށެއްގައި އިމާރާތް ކުރަން ޖެހޭ އުސްމިނެއްވެސް ނޫނެވެ.\nސިޔާސީ ސްޓަންޓެއްގެ ގޮތުގައި ސްކޫލްތަކުގެ ދަރިވަރުންނަށް، ރައީސް ޔާމީނުގެ ވެރިކަމުގައި، ދައުލަތުގެ ހަރަދުގައި ބެހި އައިޕެޑްތައް މިހާރު ބޭނުމެއް ނުކުރެވެއެވެ. ބޮޑު އިސްރާފެކެވެ.\nއެމް.އެމް.ޕީ.އާރ.ސީ ގެ ބޮޑު ހިޔާނާތުގައި، 60 އަށް ވުރެ ގިނަ ރަށް ނުއަގުގައި ވިއްކާފައިވާއިރު، އެރަށްތަކަށް ލިބުނު "ނުއަގު" ވެސް ކުޑަމިނުން ދައުލަތަށް ނުލިބެއެވެ. އެރަށްތައް ވިއްކި "ނުއަގު" ވެސް ވަނީ އެކި މީސްމީހުންގެ އެކައުންޓް ތަކަށެވެ. އަސްލު އަގުގައި ވިއްކި ނަމަ އެ 60 ރަށުގެ އެކުއިސިޝަން ފީއަށް މަދުވެގެން 220 މިލިއަން އެމެރިކާ ޑޮލަރު ނުވަތަ ތިނެއް ބައި ބިލިއަން ދިވެހި ރުފިޔާ ދައުލަތަށް ލިބޭނެއެވެ. ކޮންފަދަ ބޮޑު ހިޔާނާތެއްތޯއެވެ؟ ކޮންފަދަ ބިޔަ އިހުމާލެއްތޯއެވެ؟ ނަމަވެސް ދާދި ފަހުން ސިޔާސީ އެއްވުމެއްގައި ވާހަކަ ދައްކަވަމުން ރައީސް ޔާމިން ވިދާޅުވިގޮތުގައި "ބިޔަ ކޮރަޕްޝަން" އޮތީ ރައީސް ސޯލިހުގެ ސަރުކާރުގައެވެ. އަދި އެމަނިކުފާނުގެ ވެރިކަމުގައި، ސިޔާސީ ކުލަ ޖެހިގެން ދުވަހަކުވެސް ބަޔަކު ވަޒީފާއިން ވަކި ނުކުރައްވާ ކަމަށްވެސް ޔާމީން ވިދާޅުވިއެވެ.\nއެމް.އެމް.ޕީ.އާރް.ސީ ގެ ބޮޑު ހިޔާނާތުގެ އަދަދަކީ ކުރިން ބެލެވިފައި އޮތް ގޮތުން ނަމަ ދޮޅު ބިލިއަން ރުފިޔާ އެވެ. ނަމަވެސް މީގެ ހަފުތާއެއްހާ ދުވަސް ކުރީން ރައީސް ސޯލިހު މީޑިއާއާ ބައްދަލުކުރައްވައި ދެއްވި މައުލޫމާތު ތަކުގެ ތެރޭގައި ވިދާޅުވެފައިވަނީ ނުއަގުގަ ދީފައިވާ 60 ރަށުގެ އެކުއިސިޝަން ފީ، އަސްލު އަގަށް ބަލާ ނަމަ، އެހިޔާނާތުގެ އަގު ތިނެއް ބައި ބިލިއަން ރުފިޔާ އަށް އަރާކަމަށެވެ.\nރައީސް ޔާމީނުގެ ވެރިކަމުގައި މިފަދަ ބޮޑު ހިޔާނާތެއް ހިނގި އިރު، އަދި އެޗް.ޑީ.ސީ ފަދަ ދައުލަތުގެ އެތައް ކުންފުންޏެއްގައި ބޮޑެތި ހިޔާނާތް ހިންގައި، ބައެއް ކުންފުނިތައް ދަރާފައި ވާއިރުވެސް، ރައީސް ޔާމިން މިހާރު މި ވިދާޅުވަނީ ބިޔަ ކޮރަޕްޝަން އޮތީ މިސަރުކާރުގައި ކަމަށެވެ. އަދި ސިޔާސީ ކުލަޖެހިގެން މީސް މީހުން ވަޒީފާއިން ވަކިކުރަނީވެސް މިސަރުކާރުން ކަމަށެވެ. މިސަރުކާރުގައި ކޮރަޕްޝަން ނެތެކޭ ނޫނެވެ. ހަމަ ހުރެދާނެއެވެ. އަދި ސިޔާސީ ކުލަޖެހިގެން މިސަރުކާރުން ވެސް މީހުންނަށް ވަޒީފާދީ، އަނެއްބަޔަކު ވަޒީފާއިން ކަނޑައިވެސް ފާނެއެވެ. ނަމަވެސް ތިމަން މަނިކުފާނުގެ ވެރިކަމުގައި ކޮރަޕްޝަނެއް ނެތޭ، ސިޔާސީ ގޮތުން މީހުން ވަޒީފާއިން ނުކަނޑަމޭ ވިދާޅުވެ، ރައީސް ޔާމީން މިސަރުކާރަށް ފާޑުވިދާޅުވުމަކީ ބުޅަލަކީ މިނިކާ ޖަނަވާރެކޭބުނެ މިނިކާވަގު ބުޅަލަށް ފާޑުކިއުންފަދަ ކަމެކެވެ.\nރައީސް ޔާމީނަކީ ބިޔަ ޕްރޮޖެކްޓްތައް ހިންގެވުމަށް އެއްގޮތަކުން މޮޅުވެސް ބޭފުޅެކެވެ. ހުޅުމާލޭގެ ހިޔާ ޕްރޮޖެކްޓާއި، ސިނަމާލެ ބްރިޖާއި، ދަރުމަވަންތަ ހޮސްޕިޓަލާއި، ހުޅުލޭ އެއަރޕޯރޓްގެ ރަންވޭ ހެދުންފަދަ މަޝްރޫއުތައް ހިންގެވީ ޔާމީނުގެ ވެރިކަމުގައެވެ. ނަމަވެސް އެހުރިހާ ޕްރޮޖެކްޓް ތަކެއްގައި އިންތިހާއަށް ކޮރަޕްޝަން އެކުލެވިފައިވާކަމަށް ތަފާތު އިދާރާތަކުގެ ތަހުޤީގުތަކުންވަނީ ސާބިތުވެފައެވެ. ކޮރަޕްޝަނާ ނުލައި، އިހްލާސްތެރި ވެރިކަމެއް ކޮށްދެއްވިނަމަ ރައީސް ޔާމީނަކީ ރައީސް ނާސިރުފަދަ ހިންގުންތެރި ބޭފުޅެކެވެ. ނަމަވެސް ޤާބިލުކަން ނެތް ބަޔަކު އަރިސް ކުރައްވައި، ކޮރަޕްޝަނަށް ހުޅުވާލައްވައިގެން ބިޔަ ޕްރޮޖެކްޓްތައް ހިންގެވުމުން މިއަދު މިޤައުމު މިވަނީ މުލަކު މީހާގެ ބޮއްކުރައަށް ވީހެން ފެތެން ކައިރިވެފައެވެ.\nދުރުގައި ހުންނަވައިގެން ރައީސް ޔާމީނަށް މިސަރުކާރަށް ފާޑު ވިދާޅުވެވިދާނެއެވެ. ތިމަން މަނިކުފާނު ފައްތަވާފައި ހިކިފަސް ބިމަށް އަރުއްވައިފީމޭ، މިހާރު ބޮއްކުރަލުގެ ކުނބުގައި ތިއިން "ރާބޮންޖަކީ" ރައީސް ސޯލިހޭ، ބޮއްކުރާ ފެތެނީއޭ ވިދާޅުވެ ޔާމީނު ފާޑު ވިދާޅުވިޔަސް، މިޤައުމަށް މިވަގުތު ދިމާވެފައިވާ ބިޔަ ދަރަންޏާއި، އިގުތިސޯދީ އަދި އިޖުތިމާއީ އެތައް މައްސަލައެއްގެ މޫ ގޮސް ގުޅިފައިވަނީ ރައީސް ޔާމީނުގެ ވެރިކަމާއެވެ. ބޮއްކުރާ ފެތެން ކައިރިވީމަ މިހާރު ކުނބުގައި އިން ރާބޮންޖަށްވެސް ނިކަން ފަސޭހައިން އުދުހިގަނެގެންގޮސް ސަލާމަތުގެ އައްސޭރިއަކަށް ދެވިދާނެއެވެ. ހުރިހާ ގެއްލުމެއް ލިބޭނީ ހަމަ ބޮއްކުރައަށެވެ. ޤައުމަށެވެ. ފެތިގެން، ނެތިގެން، ބަނގުރޫޓުވެގެން ދާނީ ޤައުމެވެ.\nއައްޑޫ މީހުން ބުނާހެން "ދެބޯކެހިން" އެއްކޮށްގެން، ރާއްޖެތެރޭގެ ކުދި ރަށްރަށަށް ވަޑައިގެން، ކޮންމެ ސިޔާސީ ބޭފުޅަކަށްވެސް ސިޔާސީ ވާހަކަ ދެއްކެވިދާނެއެވެ. ނަމަވެސް ދާދި އިހަކަށްދުވަހު ހުރިހާ ރައްޔިތުންގެ ކުރިމަތީގައި ހިނގައިދިޔަ ކޮރަޕްޝަނާއި، ސިޔާސީ ބޭނުމަށް މީހުން ވަޒީފާއިން ވަކިކުރުމާއި، ސިޔާސީ ދޮގު ދައުވާކޮށް މީހުންގެ ޒިންދަގީ ބަރުބާދުކޮށްލުމާއި، މިފަދަ ކަންކަން އަދިވެސް ހަނދާނުގައި ތާޒާކަންމަތީ ހުއްޓާ، އެނޫން ގޮތަކަށް މަންޒަރު ބަދަލު ކުރައްވަން ވާހަކަ ދެއްކެވުމުން ޤަބޫލުކުރާނީ ހަމައެކަނި ސިޔާސީ ސަބަބުތަކަށްޓަކައި ވަކި ކޮޅެއްގައި ތިބި މަދު ބައެކެވެ.\nމިސަރުކާރުގައި ވެސް މައްސަލަތައް އެބަހުއްޓެވެ. ކޮރަޕްޝަންވެސް ހުރެދާނެއެވެ. ނަމަވެސް އެވާހަކަ ދައްކަވަން އެންމެ ރަނގަޅު ބޭފުޅަކީ މިވަގުތު ރައީސް ޔާމީނު ކަމަކަށް ޤަބޫލެއް ނުކުރެވެއެވެ. ބޮއްކުރާ ފޫދުއްވާލާފައި، ރާބޮންޖަށް ލަނޑުދޭން ފަތާފައި ހިކިފަސް ބިމަށް އެރި މުލަކުމީހާ އަކީ ބޮއްކުރާ ފެތޭތީ އެވާހަކަ ދައްކަން އެންމެ ރަނގަޅު މީހަކަށް ނުވާނެއެވެ.\nގުޅޭ ޓެގު ސިޔާސީ ރައީސް ޔާމީން ރައީސް އިބްރާހިމް މުހައްމަދު ސޯލިހު ސަރުކާރު


Gellunu vazeefaa hoadhaidhinumah edhi raees arihah! - vNews.mv\nގެއްލުނު ވަޒީފާ ހޯދައިދިނުމަށް އެދި ރައީސް އަރިހަށް!\nޝުރުފާ މުޙައްމަދު 05 September 2019, 16:48\nނިމިދިޔަ ސަރުކާރުގައި ނުހައްގުން ވަޒީފާއިން ވަކިކޮށްފައިވާ މީހުންގެ ވަޒީފާތައް ހޯދައިދިނުމަށް އެދި ރައީސް އޮފީހަށް ސިޓީއެއް ހުށަހަޅަައިފިއެވެ.\nކުރީ ސަރުކާރުގައި ސިޔާސީ އެކި ސަބަބުތަކަށްޓަކައި ގިނަ އަދަދެއްގެ ބަޔަކު ވަނީ ވަޒީފާއިން ވަކިކޮށްފައެވެެ. އެގޮތުން ސަރުކާރު ވަޒީފާތަކުގައާއި ސަރުކާރު ހިއްސާވާ އެކި ކުންފުނިތަކުގެ ވަޒީފާތަކުގައި ތިބި މީހުން ސިޔާސީ ނުފޫޒުން ވަޒީފާއިން ވަކިކޮށްފައިވާތީ އެމީހުން ދިޔައީ އަބަދުވެސް ވަޒީފާ އިއާދަކޮށްދިނުމަށް ސަރުކާރުގައި އެދެމުންނެވެ. އެފަދަ މީހުންގެ ވަޒީފާ އިއާދަކޮށްދިނުމަކީ މި ސަރުކާރުގެ ރިޔާސީ ވައުދެއްވެސް މެއެވެ.\nމި ވައުދު ފުއްދުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވަނީ ޚާއްސަ ކޮމިޓީއެއް އެކުލަވާލައްވާފައެވެ. އަދި ރައީސް އޮފީހުން ވަނީ ނުހައްގުން ވަޒީފާއިން ވަކިކުރި މީހުންގެ ޝަކުވާތައް ހުށަހެޅުމަށް މިދިޔަ އަހަރުގެ ޑިސެމްބަރު މަހުގެ3ވަނަ ދުވަހުގެ ހުޅުވާލާފައެވެ. މި މުއްދަތު ހަމަވެފައިވަނީ މި އަހަރުގެ ޖަނަވަރީ މަހުގެ 21 ވަނަ ދުވަހުގެ ނިޔަލަށެވެ.\nމުއްދަތު ހަމަވިތާ7މަސް ވެފައިވާއިރު އަދިވެސް ވަޒީފާ ގެއްލުނު ފަރާތްތަކުގެ ޝަކުވާތަކަށް އެކަށީގެންވާ ޖަވާބެއް ލިބިފައި ނުވާތީ އޭގެ ތެރެއިން ބައެއްގެ އިސްނެގުމާއި އެކު މިއަދު ވަނީ ރައީސް އޮފީހަށް ސިޓީއެއް ހުށަހަޅާފައެވެ. އެ ސިޓީގައި އެމީހުން ވަނީ ވަޒީފާ ގެއްލުމަށްފަހު ދިރިއުޅުމުގެ ހާލަތު ހުރިގޮތް ބަޔާންކޮށްދީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާ ބައްދަލުކުރުމަށް އެދިފައެވެ.\nމިކަމާ ގުޅިގެން ރައީސް އޮފީހުގެ ތަރުޖަމާނު އިބްރާހީމް ހޫދު ވިދާޅުވީ ވަޒީފާ ގެއްލިފައިވާ މީހުންނާ ދޭތެރޭ ކަންތައް ވެފައިވަނީ ވަރަށް ބޭއިންސާފުން ކަމަށް ގަބޫލުފުޅު ކުރައްވާ ކަމަށެވެ. އަދި އެ ސަބަބަށްޓަކައި ރައީސް ވަނީ ވަޒީފާ އިއާދަކޮށްދެއްވާނެ ކަމަށް ވައުދުވެވަޑައިގެންފައި ކަމަށެވެ. އެގޮތުގެ މަތިން އުފެއްދި ކޮމިޓީންވެސް މިހާތަނަށް ގިނަ މަސައްކަތްތަކެއް ކޮށްފައިވާ ކަމަށާއި އެގޮތުން ބައެއް މީހުންގެ ވަޒީފާ އަނބުރާ ހޯދައިދީފައިވާ ކަމަށެވެ.\nއެހެންނަމަވެސް ބައެއް މަގާމުތަކުން މީހުން ވަކިކުރުމަށްފަހު މިހާރު އެ މަގާމުތަކަށް އިތުރު ބަޔަކު އައްޔަންކޮށްފައިވާތީ އެ މަގާމުތައް އަނބުރާ ހޯދައިދިނުމަކީ ކުރަން އުނދަގޫ ކަމެއް ކަމަށް ވިދާޅުވިއެވެ. އެކަން އެގޮތަށް ކޮށްފިނަމަ އަނެއްކާވެސް އިތުރު ބައެއްގެ ވަޒީފާތައް ގެއްލޭނީ ކަމަށާއި އެއީ އިންސާފު ކަމަށް ނުވާނެ ކަމަށްވެސް ވިދާޅުވިއެވެ. އެހެންކަމުން ވަޒީފާ ގެއްލިފައިވާ ހުރިހާ އެންމެނަށްވެސް ވީ އެންމެ ރަނގަޅު ގޮތެއް ހޯއްދަވައިދެއްވުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މަސައްކަތް ކުރައްވަމުން ގެންދަވާ ކަމަށް ހޫދު ވަނީ ވިދާޅުވެފައެވެ.


Lanka gai dhuvaalaku 38 Meehun cancer baleegai maruvey! – adduLIVE\nލަންކާގައި ދުވާލަކު 38 މީހުން ކެންސަރު ބަލީގައި މަރުވޭ!\nFeb 13, 2020, 12:06 އަލީ ހުޒާމް\nލަންކާގައި ދުވާލަކު 38 މީހުން ކެންސަރު ބަލީގައި މަރުވާކަމަށް އެގައުމުގެ ނެޝަނަލް ކެންސަރ ކޮންޓްރޯލް ޕްރޮގްރާމްގެ ޑިރެކްޓަރ ޑރ. ސުރާޖު ޕެރޭރާ ވިދާޅުވެއްޖެއެވެ.\nލަންކާގެ ހެލްތު ޕްރޮމޯޝަން ބިއުރޯއިން ބޭއްވި ހެލްތު ކޮންފަރެންސްގައި ވާހަކަ ދައްކަވަމުން ޕެރޭރާ ވިދާޅުވީ ލަންކާގައި ދެވަނަ އަށް އެންމެ ގިނަ މީހުން މަރުވަނީ ކެންސަރު ބަލީގައި ކަމަށެވެ. އެގައުމުގައި އެންމެ ގިނަ މީހުން މަރުވަނީ ހިތުގެ ބަލީގެ ބަލިތަކުގައެވެ.\nޕެރޭރާ ވިދާޅުވީ ދުވާލަކު އެވްރެޖްކޮށް 38 މީހުން ކެންސަރު ބަލީގައި މަރުވާައިރު، ދުވާލަކު އެވްރެޖްކޮށް 64 މީހަކަށް ކެންސަރު ޖެހޭކަމަށް ރިޕޯޓު ލިބެމުންދާކަމަށެވެ. އަދި މިއީ ކަންބޮޑުވާ މައްސަލައެއް ކަމަށް ޕެރޭރާ ވިދާޅުވިއެވެ.\nލަންކާގައި ކެންސަރު ބައްޔާއި ގުޅޭގޮތުން ހޯދިފައިވާ ރިޕޯޓުތަކުގައި މިހާރުވެސް އެގައުމުގައި ކެންސަރު ބައްޔާއި ހަނގުރާމަ ކުރަމުން އަންނަ 56,054 މީހުން ތިބިކަމަށް ކެންސާރ ކޮންޓްރޯލް ޕްރޮގްރާމުގައި ވަނީ ރަޖިސްޓްރީ ވެފައެވެ.\n2018 ވަނަ އަހަރު 23,530 މީހުންނަށް ކެންސަރު ޖެހިފައިވާ އިރު އޭގެ ތެރެއިން 14,013 މީހުން ވަނީ އެބަލީގައި މަރުވެފައެވެ.\nދިރިއުޅުމުގެ ވައްޓަފާޅި އާއި އެޗްޕީވީ އަދި ހެޕަޓައިޓްސް ބީ ވެކްސިންގެ ސަބަބުންވެސް ކެންސަރު ޖެހުމުން ދުރުކޮށްދޭ ކަމަށް ޕެރޭރާ ވިދާޅުވިއެވެ. އަދި ދުވާލުގެ ކެމުގެ ތެރޭގައި5ބާވަތެއްގެ ތަރުކާރީ ބޭނުން ކުރުމުންވެސް ކެންސަރު ޖެހުމުން ދުރުކޮށްދޭކަމަށް ޕެރޭރާ ވިދާޅުވިއެވެ.\nރިޕޯޓުތަކުން ދައްކާގޮތުގައި ލަންކާގައި ގިނައިން ފެނިފައިވަނީ އުރަމަތީގެ ކެންސަރާއި، އަނގައިގެ ކެންސަރުގެ އިތުރުން ތައިރޮއިޑް އަދި ފުއްޕާ މޭގެ ކެންސަރެވެ.\nޕެރޭރާ ވިދާޅުވީ އެގައުމުން ފެންނަ ކެންސަރު ބަލީގެ ކޮންމެ 10 މީހުންގެ ތެރެއިން އެކަކަށް ޖެހިފައިވަނީ އަނގައިގެ ކެންސަރު ނުވަތަ އުރަމައްޗަށް ޖެހޭ ކެންސަރެވެ. އަދި އަންހެނުންނަށް ގިނައިން ޖެހިފައިވަނީ އުރަމަތީގެ ކެންސަރެވެ.\nކެންސަރު ޖެހޭ މީހުންގެ ތެރެއިން3ބައި ކުޅައެއްބައި މީހުން ބަލީގެ ކުރީކޮޅު ދެނެގަނެވިއްޖެ ނަމަ ފަރުވާއިން ސަލާމަތް ކުރެވިފައިވާ ކަމަށް ޕެރޭރާ ވިދާޅުވިއެވެ.


Hashi Vihkan Majubooru Kuruvee Mamma! - Vaguthu\nހަށިވިއްކަން މަޖުބޫރުކުރުވީ މަންމަ!\nފިލިޕީންސްއަށް ނިސްބަތްވާ މަންމައިންތަކެއް އެ މީހުންގެ ދަރިންތައް ޖިންސީގުޅުން ހިންގުވުމަށްޓަކައި އެހެން މީހުންނަށް ވިއްކާލާކަން ހާމަވެއްޖެއެވެ.\nއެކަން ހާމަވެފައި ވަނީ، ލަންޑަންއަށް ނިސްބަތްވާ ޕްރެޒެންޓަރަކު ފިލިޕިންސްއަށް ގޮސް ކުރިޔަށްގެންދިޔަ ތަހުޤީޤެއްގައެވެ. އޭނާ ފިލިޕީންސްއަށް ދިޔައީ އެކަމާ ގުޅޭ ޑޮކިޔުމެންޓްރީއެއް ހެދުމަށެވެ.\nއެ ޑޮކިޔުމެންޓްރީގެ ދެ ވަނަ އެޕިސޯޑުން ފެންނަ ގޮތުގައި، ދެ އަންހެނުން އެ މީހުންގެ ވަށާލައިގެން ތިބި ކުދިންތަކެއް ޖިންސީ ގުޅުން ހިންގުވުމަށްޓަކައި ވިއްކާލާ ފައިސާ ހޯދާ މަންޒަރު ފެނެއެވެ. އެތަނުގައި އުމުރުން އެންމެ ފަސް އަހަރުގެ ކުދިންވެސް ތިއްބެވެ.\nއަދި އެކަން ފަޅާއަރާ ހިސާބުން، އެ ހުރިހާ ކަމެއްގެ އިލްޒާމް އަޅުވަނީ ދަރިންގެ ބޮލުގައިކަންވެސް ހާމަވެއެވެ.\nއެ ގައުމަށް ދިޔަ ބީބީސީގެ ޕްރެޒެންޓަރު ބުނީ، މަންމައަކު، އެ މީހުންގެ ދަރިން ވެބްކެމް މެދުވެރިކޮށްވެސް، ޖިންސީ އަމަލު ހިންގުވާކަމަށެވެ.\nއަދި ބައެއް ކުދިން އެހެން ތަންތަނަށް ފޮނުވައިގެންވެސް އެ ކުދިން ވިއްކާ ހަދާކަމަށް ވެއެވެ. ބައެއް މީހުން އެމީހުންގެ ގައުމު ދޫކޮށް، އެހެން ގައުމުތަކަށްވެސް އެ ބޭނުމުގައި މަންމަމެން ފޮނުވާލާކަމަށް ވެއެވެ.\nސްޓާސީ އާއި އޭގެ އިތުރުން، އަންޑަކަވާ ހޯމްލޭންޑް އެޖެންޓެއްކަމަށްވާ މައިކްއާ އެއްކޮށް ހިންގި އޮޕަރޭޝަނެއްގައި މިކަން ކުރުމުގައި އުޅޭ އެއްބަނޑު ދެ އަންހެނަކު ވަނީ ފުލުހުންނާ ހަވާލުކޮށްފައެވެ.\nމައިކް އަކީ އެ ދެ އަންހެނުން ކުރާ މި މަސައްކަތް ވަރަށް ގާތުން ދެ އަހަރުވަންދެން ބަލަމުން ދިޔަ މީހެކެވެ.\nސްޓާސީ ބުނިގޮތުގައި، މި ހުރިހާ ކަމެއް މަންމައިން ދަރިންލައްވާ ކުރުވައި، އެހެން ނަމަވެސް އެކަން ދަރިންގެ ބޮލުގައި އެމީހުން އަޅުވާތީ ހައިރާންވާވަރުވެއެވެ.\nސްޓާސީ ބުނިގޮތުގައި، މި އޮޕަރޭޝަން ކާމިޔާބުވެ އެ މީހުންގެ ދަރިންނަށް މިހާރު ރައްކާތެރި ދިރިއުޅުމެއް ލިބިފައިވާކަމަށެވެ. ނަމަވެސް ހިތާމައަކީ އެ ކުދިންގެ މަންމައާ ވަކިން އެ ކުދިން އުޅެން ޖެހުމުން ކަމަށް ވެއެވެ.\nމެއި 19, 2017 - 21:08\nސިއްރުން މީހުން ކުރާކަންކަން ޖާސޫސްކޮށްގެން ހޯދުމަކީ ދީނުގައި މަނާކަމެއް.. ތިކަމުގެ ސަބަބުން ފާހިޝްކަންކަން އާއްމުވާނެ... ފެންނަކަމަކަށް ނޫނީ އަދަބު ދޭކަށް ނުވާނެ.. އެހެންނޫނީ ހުރިހާ އިންސާނުން ޖެހޭނީ ޖަލަށްގޮސް މާރާމާރީ ހިންގައި މުޅި ތަން ފަސާދަވާން....